
ALS   INFANTS 


Acostauvos  d  mi ^  feu  la  rodona; 
só  un  pelegrí  que  arribo  de  Bethlem: 
en  esperit  veníuht  ab  mi  una  estona, 
y  d  la  Verge  donant  la  enhorabona, 
son  Nadó  celestial  adorarem. 

Mirau  als  pastorets  de  les  boscuries 
devant  del  Rey  del  cel  en  terra  nat, 
y  als  Àngels  fent  sentir,  d  voladuries , 
del  dolç  <^  Glòria  in  excelsis^  les  canturies , 
pau  als  hòmens  de  bona  voluntat. 

Del  temple  sant  sota  la  volta  immensa 
en  braços  lo  veurem  de  Simeón. 


Jesús  Infant 


Quan  per  sos  Lliris  lo  segar  comença, 
sentireu  de  Raquel  V/ay!  de  dolença 
que  no's  vol  consolar  perquè  no  hi  son. 

Pel  perfum  de  les  flors  que  hi  ha  descloses 
seguirem  cap  d  Egipte  7  seu  camí: 
Part  d' allà  d'exes  planes  arenoses 
hi  anava  un  vespre^  nos  diran  les  roses, 
tornà  una  matinada  per  ací. 

No  guiava  als  tres  Reys  tan  bona  estrella: 
de  claror  ses  parpelles  seguirem; 
cada  tina'ns  donarà  flor  ó  poncella, 
y  après,  texintne  una  corona  bella, 
en  son  ros  capsiró  la  posarem. 

De  Na:{areth  seguint  la  rodalia, 
esperarem  al  Infantó  diví, 
vora  la  Font  sagrada  de  Maria, 
al  murmuri  de  Vajygua  hon  Ell  venia 
à  omplir  lo  canteret  cada  mati. 

Sol  del  amor  que  de  V aurora's  lleva, 
miraulo  allí  ab  Marta;  và  à  sos  peus 
enjoyantse  de  flors  la  herbosa  gleva. 
I  Sentiu  sa  veu?  —  Oh  dolça  Mare  meva, 
^vindran  d  vostra  Font  los  amichs  meus'?  -^ 


y^/s  in  jan  t  i 


Es  d  vosaltres^  Noys,  que  Jcsiis  crida , 
a mi guets y  germans  de  son  amor; 
de  sos  besos  la  Verge  vos  convida, 
i  Oh!  dihcidi  d  la  Vida  de  sa  vida 
I  que  vos  lo  dcxe  estrènyer  sobre' I  cor! 

Santuari  de  Nostra  Senyora  de  la  Gleva,  6  Novembre  1894. 

Transeamus  usque  BetMeem, 
Anem  à  Bethlem. 

Luc,  2,  /j. 

LA  ROSA  DE  JERICÓ 


Verbum  caro  factum  est. 


En  sa  cambreta  humil 
pregant  està  Maria, 
Maria  està  pregant 
mentres  lo  món  dormia. 
Lo  sol  al  Orient 
per  vèurela  sortia. 
Ella  no'l  mira,  no, 
sol  més  bonich  somia; 
lo  sol  que  està  esperant 
may  més  se  li  pondria. 

En  son  clavelliner 
un  roseret  tenia, 
roser  de  Jericó 
que  poncellar  volia. 
Sola  regor  que  beu 
de  sos  ullets  venia ; 


Jesús  Infant 


quan  Ella  mira'l  cel 
la  llum  si'n  baxaría. 

Un  Àngel  n'ha  baxat 
dihentli :  —  Ave  Maria, 
lo  Senyor  es  ab  vos 
y  ab  tots  los  hòmens  sia.  — 
La  Verge  li  respon : 
—  Sa  voluntat  es  mía ; 
sa  esclava  la  té  ací 
que'l  cor  li  donaria.  — 

Sobre  Ella  un  blanch  Colom 

ses  ales  estenia, 

y  ab  la  claror  del  Verb 

la  Verge  resplandia. 

Lo  món  s'omple  de  llum, 

lo  cel  de  melodia, 

y  al  test  del  finestró 

la  rosa  mig  s'obria. 

Desvetllat,  oh  Bethlem, 
enrama  la  Establia, 
guarneixla  com  pitxer 
ab  or  y  pedreria , 
que  en  tu  de  Jericó 
la  Rosa  floriria. 


Bethhm 


LO  NAXEMENT 


Parvulus  natus  est  nobis. 
Un  Infantó'ns  es  nat. 

Is.,  2.  6. 


Un  cap  al  vespre  de  Desembre,  à  la  hora 
en  que'l  cel  blau  com  un  altar  s'enflora, 
surt  ab  Maria'l  del  bastó  florit 
de  Bethlem,  que  es  breçol  de  son  llinatge^ 
é  ingrata  sols  à  ells  no  dona  hostatge, 
derrers  tanys  de  la  tribu  de  Davit. 

Han  trucat  à  ses  portes  d'una  à  una; 

cap  se'ls  ha  obert,  mentre  s'ha  obert  alguna 

per  algun  foraster  adinerat; 

y  axí  de  casa  en  casa,  ab  mà  traydora 

la  ciutat  de  Bethlem  empeny  à  fora 

al  gran  Rey,  que  sos  reys  han  esperat. 


14  Jesús  Infant 


Al  pujar  no  fa  gayre  la  montanya 
deya  Joseph  à  sa  gentil  companya: 
Oh  Maria,  à  Bethlem  tindràs  socós. 
Y's  deya  à  sí  meteix:  jOh  quina  festa 
la  antiga  soca  de  Jessé  modesta 
farà  à  son  brot  més  tendre  y  ufanós! 

Ara  son  cor  està  nuat  de  pena; 

sa  esposa  virginal  sempre  serena 

sota  una  alzina  secular  s^asséu ; 

al  cel  axeca  sos  ullets  hermosos 

que  per  miraria  obre  los  seus  desclosos 

com  per  mirar  la  magestat  de  Déu. 

Y  diu  al  Criador  de  la  estrellada : 
—  Per  mon  espòs,  si  us  plau,  daume  posada, 
vos  qui  donàu  als  aucellets  un  niu. 
Donàume  per  mon  Fill  que  es  lo  fill  vostre, 
sinó  un  altar  hon  l'univers  se  postre 
l'humil  redós  que  pels  pobrets  teniu. — 

Los  mots  d'oprobi  que  ha  sentit  Maria 
s'ofegan  en  la  célica  armonía 
que  sent  dintre  son  cor:  un  altre  cor, 
dels  globos  celestials  amor  y  centre, 
batega  fa  nou  mesos  en  son  ventre 
y  ara  exintne  aleteja  ab  més  dolçor. 

En  l'èstasis  del  cel  mentres  Ella  ora 
Joseph  veu  una  balma  allí  à  la  vora, 
niu  de  coloms  à  la  serena  obert. 
Ab  sa  esposa  de  grat  ell  s'hi  sopluja 
y  l'hostatge  que  à  Déu  l'home  rebuja 
li  oferexen  les  feres  del  desert. 

Llavors  conexen  que  exa  androna  humida 

desde'ls  segles  eterns  es  escullida 

per  aula  del  Messies  gloriós: 

sa  creadora  mà  l'ha  esculpturada, 

la  divina  pobresa  l'ha  adornada 

com  una  esposa'l  tàlam  del  espòs. 

Llavors  conexen  que  exa  balma  fosca 
es  la  porta  real,  senzilla  y  tosca 
per  hon  vol  fer  sa  entrada  al  món  un  Déu: 
puix  de  la  escala  del  amor  immensa 
que  avuy  lo  Verb  diví  à  pujar  comença 
n'es  exa  humilitat  lo  marxapeu. 

La  esposa  de  Joseph  que  bella  troba 
la  rònega,  soliua  y  aspra  Cova, 
veyentla  ab  ulls  del  seu  Jesús  amat. 
S'agenolla  humilíssima  y  la  besa 
com  à  ell  somrihentli  la  pobresa 
per  qui  à  la  terra  un  Déu  ha  devallat. 


IÓ  Jesús  Infant 


En  un  relleu  molsós  de  la  caverna 
penja'l  noble  fuster  una  llanterna 
que  la  omple  de  claror:  l'astre  gentil 
que  fa  d'ull  clarejant  al  hemisferi 
dençà  que  món  es  món,  en  son  imperi 
no  ha  vist  lo  que  veurà  exa  llàntia  humil. 

De  llentiscle  ab  les  branques  sempre  verdes 
que  planta  de  la  roca  en  les  esquerdes, 
fa  Joseph  à  la  Verge  un  pabelló 
que  del  temple  millor  serà  sagrari, 
del  Agnus  sacrossant  reliquiari, 
lo  tabernacle  d'or  de  Salomó. 

La  encatifa  de  fulles  y  de  molsa 
la  més  fina  que  troba  y  la  més  dolça ; 
per  si's  vol  recolzar  li'n  fà  coxí, 
y  après  sortint  de  la  sagrada  arcova 
se  n'entra  en  un  recolze  de  la  Cova 
à  pregar  al  Senyor  com  Ella  ací. 

Li  dona  tot  sortint  una  mirada : 
ab  sos  braços  en  creu  agenollada 
la  veu  pregant  de  cara  al  Orient: 
la  volta  un  nimbo  de  claror  interna 
que  de  Joseph  eclipsa  la  llanterna 
com  al  estel  del  dia'l  sol  ixent. 

Y  creix  la  resplaridor  que  la  corona, 
torrent  de  llum  que'n  raja  d'ona  en  ona, 
y'l  torrent  se  fa  mar  à  mitja  nit, 

y  com  rompent  aquell  trespol  de  roca 
desde  la  balma  cel  amunt  s'aboca 
la  fondària  rublint  del  infinit. 

Y  del  cel  à  la  terra  la  riuada 
baxa  y  puja  en  divina  marejada 
refluix  de  les  riberes  eternals. 

La  escelsa  resplandor  à  la  ombra  baxa 

y  la  estrellada  cúpula  se  faxa 

ab  un  va  y  vé  de  glòries  celestials 

Poncella  y  mare  ensemps  la  segona  Eva 
en  les  ales  del  èstasis  se  eleva; 
més  ja  sos  ulls  no's  giran  cap  al  cel, 
s'abaxan  à  la  palia  de  la  Cova 
ahon  fet  un  infant  un  Déu  se  troba, 
Tamor  y  la  esperança  d'Israel. 

Corpresa  per  l'amor  del  etern  Pare 
que  dins  son  cor  se  torna  amor  de  Mare, 
pren  en  ses  mans  al  Déu  qui  la  creà: 
humil  l'adora  ab  sos  puríssims  llavis, 
y  Ell  qui  plorava  ja  nostres  agravis 
ab  aquell  bés  d'amor  s'aconortà. 

1 8  Jesús  Infant 


Ab  fi  llenç  y  candíssim  embolcalla 
l'hermós  Anyell  que  bela  entre  la  palla, 
y  amorosa  l'estreny  sobre  son  cor, 
y  entre  sos  braços  tendra  y  amorosa 
com  la  hòstia  santa  en  son  altar  la  posa, 
les  entranyes  fonéntseli  d'amor. 

Après  li  mostra'l  pit,  casta  poncella 
de  rosa  que  entre  lliris  s'esbadella 
per  dar  son  càlzer  de  rosada  al  sol. 
Font  de  l'aygua  puríssima  y  sagrada 
ab  que'l  Déu  d'Israel  qui  l'ha  sellada 
de  Salomó'ls  jardins  arrosar  vol.  • 

Aquell  qui  l'univers  omple  de  vida, 
del  sol  esplèndit  a  la  humil  calcida, 
aquella  mar  d'hon  brollan  tots  los  rius, 
com  los  coloms  que  roncan  dintre  la  eura 
si  en  exa  font  davídica  s'abeura, 
jcòm  floriran,  Bethlem,  tos  regadius! 

A  la  rosa  penjat  de  sa  mamella 
xucla  mel  l'Infantó  com  una  abella: 
tremolan  de  plaher  les  flors  del  prat. 
Àngels  y  Sants  de  baix  en  baix  s'ho  diuen 
los  set  cels  s'estremexen  y  somriuen 
veyent  somriure  al  bell  cim  la  Trinitat. 


Bethlem  iq 


Més  (i què  hi  veuen  al  fons  d'aqueix  misteri 
que  en  lo  porxe  blavós  del  hemisferi 
los  Serafins  s'abocan  à  mirar? 
Hi  veuen  la  bellesa  sobirana 
cayguda  al  clot  de  la  misèria  humana 
com  una  estrella  en  fanguillós  joncar. 

Llavors  de  les  més  altes  creatures 
comença  à  devallar  de  les  altures 
la  processó  que  no  tindrà  may  fi: 
hi  agrega  ses  legions  lo  cristianisme, 
y  del  nort,  del  mig  dia  y  del  abisme 
surten  torrents  cap  à  aqueix  riu  diví. 

Y  van  baxant  los  Querubins  encesos 
del  cimbori  del  cel  astres  despresos; 
baxan  los  nou  chors  d 'Àngels  d'un  à  un; 
uns  vestits  de  candor,  altres  de  flama^ 
van  à  veure  l'Amor  que'l  seu  cor  ama, 
que  veyan  alguna  hora  tan  amunt. 

Somioses  encara  les  estrelles 
se  demanan  tot  baix  elles  ab  elles 
si's  vessa'l  firmament  aquesta  nit 
de  ía  regió  del  sol  à  la  de  la  ombra, 
y  van  baxant  los  Serafins  sens  nombra, 
perles  millors  del  riu  del  infinit. 


Jesús  Infant 


Devallan  de  Bethlem  à  les  montanyes 

que  duhen  amagat  en  ses  entranyes 

lo  Déu  que  empeny,  ordena  y  gira'ls  móns: 

no'l  troban  en  breçol  de  pedreria, 

sinó  sobre'l  pallús  d'una  Establia 

bon  lo  van  à  adorar  de  genollons. 

A  voladuries  rodejant  la  Cova 

li  fan  una  corona  tota  nova 

d'astres  vivents  del  firmament  ploguts, 

y  entonan  al  bon  Déu  un  cant  de  glòria, 

que  fins  que'l  món  en  ses  ruïnes  moria 

obiràn  cels  y  terra  commoguts. 

Deu  mil  Àngels  entonan  la  salmodia 
y  altres  deu  mil  se  quedan  per  custodia 
d'exa  celda  sagrada  del  Etern. 
Lo  príncep  arcangèlich  qui'ls  comanda 
dú  en  lletras  d'or  escrit  sobre  sa  banda 
lo  Qui  com  Deu  que  fa  csiremir  V  infern. 

Del  exèrcit  diví  l'amor  n'esbranca 
altres  deu  mil  d'ala  lleugera  y  blanca; 
escampa  llur  volada  olor  suau, 
tot  escampant  pel  món  la  bona  nova 
d'aquell  Amor  del  cel  que'l  cor  los  roba; 
volàu  a  duria,  missatgers,  volàu. 

Un  d'ells  a  Elisabeth  y  a  Zacaríes 

va  à  dir:  —  Aquesta  nit  vingué'l  Messies, 

dàuvosne  goig  ab  son  heralt  diví.  — 

A  Simeon  qui  d'esperar  no's  cansa 

un  altre  dú  dolcíssinia  esperança 

de  que  la  llum  que  espera  l'assolí. 

Altre  d'un  colp  un  Júpiter  troceja 
ab  l'encenser  que  als  peus  li  fumereja, 
devant  los  ulls  del  Cèsar  esglayat; 
mentres,  dins  iris  bell,  al  cel  li  mostra 
una  Verge  y  un  Nin  devant  qui's  postra, 
com  devant  de  son  Déu,  tot  lo  creat. 

Altre,  prenent  per  llantió  una  estrella, 
vola  al  cel  d'Orient;  cap  flor  tan  bella 
jamay  dugué  en  son  front  la  negra  nit; 
sobre' 1  front  de  Judà  los  Reys  la  oviran, 
y  conexent  son  missatger  sospiran 
lo  sol  del  seu  amor  per  veure  èxit. 

Llavors  la  creació  maravellada 
junyirse  veu  ab  divinal  llaçada 
als  peus  de  Jesucrist  estels  y  flors, 
y  sent,  de  son  amor  dolça  primícia, 
al  càntich  de  la  angèlica  milícia 
com  responen  units  Reys  y  Pastors. 


PASTORS  Y  REYS 

PASTORS  Y  REYS 


Venite,  adoremus. 


CHOR  DE  PASTORS 

Descloute,  volta  estrellada, 
dexa  ploure'l  Salvador; 
envia,  oh  cel,  ta  rosada, 
oh  terra,  nasca  ta  flor. 

De  Sion  la  viuda  plora 

axecant  los  ulls  al  cel. 

çíQuàn  vindrà  l'Espòs  que  anyora? 

^jQuàn  vindreu,  oh  Emmanuel? 

^Encara  '1  cel  no  s'inclina? 
çi Encara  vos  no  hi  floriu, 
gaya  estrella  matutina? 
i  Oh,  veniu.  Senyor,  veniu! 


26  Jesús  Infant 


Descloute,  volta  estrellada ; 
dexa  ploure'l  Salvador; 
envia,  oh  cel,  ta  rosada, 
oh  terra,  nasca  ta  flor. 


LO  MAJORAL 

Jamay  la  nit  fou  tan  clara, 
cels  y  terra  vessan  llum. 
Entràm  al  hivern  encara 
y  de  Maig  sento  perfum. 

Ceps  y  pàmpols  reverdexen 
en  les  vinyes  d' Engaddí; 
les  mandràgores  florexen, 
y  à  sos  peus  lo  romaní. 

D'estrelles  lo  cel  s'enjoya, 
de  flors  la  terra's  guarneix, 
com  se'n  guarneix  una  noya 
quan  son  espòs  apareix. 

Aletejan  d'alegria 
los  aucells  en  l'olivar, 
y  la  selva  que  dormia 
se  comença  à  desvetllar. 


Bethlem 


Los  Àngels  à  voladuries 
devallan  del  cel  obert 
y  à  sos  himnes  y  canturies 
somia  lo  món  despert. 


CHOR  D 'ÀNGELS 

Glòria  à  Déu  en  les  altures^ 
pau  als  hòmens  de  bon  cor. 
;Oh!  veniu,  ànimes  pures, 
à  adorar  al  Criador. 


UN  ÀNGEL 

De  Bethlem  en  una  Cova 
nasqué  un  Déu  aquesta  nit; 
terenyines  son  sa  arcova, 
quatre  palles  lo  seu  llit. 

LO  MAJORAL 

;Ah!  dexèm  nostres  ovelles 
per  l'Anyell  immaculat 
que  de  son  pletiu  d'estrelles 
als  de  Judea  ha  baxat. 


28  Jesús  Infant 


CHOR  DE  PASTORS 

Anem 

à  Bethlem, 

à  veure'l  Messies: 

anem 

à  Bethlem, 

y  l'adorarèm. 

UN  ÀNGEL 

Ses  blanques  manetes 
petites  com  son, 
sent  tan  petitetes 
formaren  lo  món. 

Sa  galta  es  de  rosa 
cuUida  al  jardí; 
d'un  bes  l'ha  desclosa 
l'estel  del  matí. 

Sos  ulls  que  somriuen 
y  ploran  d'amor, 
jo  no  sé  què  diuen 
que  roban  lo  cor. 

Per  qui  vol  besarhi 
son  llavi  es  de  mel; 
per  qui  vol  entrarhi 
son  Cor  es  un  cel. 


CHOR  DE  PASTORS 

Anem 

à  Bethlem, 

à  veure'l  Messies 

anem 

à  Bethlem, 

y  l'adorarèm. 


CHOR  D 'ÀNGELS 

Ací  à  la  Establia  lo  Fill  de  Maria 
d'amor  y  anyorança  fa  sinó  plorar. 
Pastors  de  la  serra,,  veniu,  cels  y  terra, 
al  Déu  de  la  glòria,  veniulo  à  adorar. 

Oh  flors,  oh  poncelles,  que  Ell  cria  tan  belles, 
les  vostres  aromes  veniuli  à  donar. 
«Les  més  bonicoyes  volen  ser  ses  joyes, 
la  rosa  son  ceptre,  lo  lliri  son  vas.» 


^o  Jesús  Infant 


Quan  vingas  à  rebre  l'Infant  del  Pessebre, 
rossinyol  dels  sàlzers,  ^iquè  li  cantaràs? 
«La  cançó  primera  que  la  primavera 
vora'l  breç  dels  hòmens  un  dia  entonà.» 

Oh  cel,  tenda  blava  que  Déu  ab  flors  clava, 
avuy  que'l  veus  pobre,  ^què  li  vols  donar? 
«Mon  dosser  d'estrelles,  florides  y  belles, 
que  son  llit  de  palla  cobricelarà.» 


Betblem 


CANÇÓ  DELS  PASTORS 


LO  MAJORAL 

Lo  Pastor  de  les  estrelles 
que  les  guia  com  ovelles 
pel  jardí  del  firmament, 
à  la  terra  avuy  se  muda 
per  una  ovella  perduda 
que  estima  amorosament. 


CHOR  DE  PASTORS 

Es  lo  bon  Pastor, 
per  ses  ovelletes 
viurà  d'amoretes: 
es  lo  bon  Pastor, 
per  ses  ovelletes 
morirà  d'amor. 


Jesús  Infant 


LO  MAJORAL 

La  ovella  es  l'humà  llinatge; 
la  cercarà  en  tot  paratge 
per  la  serra  y  per  lo  pla; 
si  la  troba  à  mort  damnada 
per  salvar  sa  tan  aymada 
fins  la  vida  donarà. 


CHOR  DE  PASTORS 

Es  lo  bon  Pastor, 
per  ses  ovelletes 
viurà  d'amoretes: 
es  lo  bon  Pastor, 
per  ses  ovelletes 
morirà  d'amor. 


CHOR  D'ANGELS 

Glòria  à  Déu  en  les  altures, 
pau  als  hòmens  de  bon  cor. 
i  Oh!  veniu,  ànimes  pures, 
à  adorar  al  Criador. 

CHOR  DE  PASTORS 
Primera. 

Lo  bon  Jesuset 
té  gana  y  té  set 
allí  à  la  Establia. 
çjQuè  us  donaré  jo 
que  us  sàpiga  bo, 
Fillet  de  Maria? 

Preneu  lo  meu  cor 
tot  plè  del  amor 
que'l  vostre  m'envia. 

Segona. 

Jesús  estimat 
que  estàu  despullat 
allí  à  la  Establia, 
çjde  què  us  vestiré 
que  us  estiga  bé, 
Fillet  de  Maria? 

Vos  daré'  1  vestit 

del  lliri  florit 

que  en  la  vall  se  cria. 

Tercera. 


Lo  bon  Jesuset 
gemega  de  fret 
allí  à  la  Establia. 
ç:Q.uò  voleu  de  mi, 
brot  de  gessamí, 
del  hort  de  Maria? 

Jesuset  hermós, 
mon  pit  amorós 
vos  escalfaria. 


Quarta. 


^Veï  què,  tan  petit, 
ja  sou  perseguit, 
Fillet  de  Maria? 
;  Oh  flor  de  Jessé ! 
çjhon  vos  guardaré 
de  qui  us  marciria? 


Obert  es  mon  cor; 
entràu,  bon  amor 
de  l'anima  mia. 


Bethletn  J$ 


LO  MAJORAL 

Fa  nits  que's  veu  una  estrella 
vers  solixent  perlejar, 
cada  nit  se  veu  més  bella 
com  nadala  al  poncellar. 

Cap  à  ponent  sempre's  gira; 
ja  es  demunt  Jerusalem, 
y  per  l'amor  ab  que  hi  mira 
apar  que  vinga  à  Bethlem. 

Sa  clariana  es  més  viva, 
son  ull  somriu  més  d'aprop; 
miràusela  com  arriba : 
es  la  estrella  de  Jacob. 


CHOR  D 'ÀNGELS 

Glòria  à  Déu  en  les  altures, 
pau  als  hòmens  de  bon  cor. 
i  Oh!  veniu,  ànimes  pures, 
à  adorar  al  Criador. 


^6  Jesús  Infant 


CANÇÓ  DE  LA  ESTRELLA 


Jo  US  mostro'l  camí; 
seguiume,  Reys  nobles; 
só  per  Reys  y  pobles 
l'estel  del  matí. 

Ab  roda  daurada 
jo  enfilo  en  l'atzur 
lo  camí  més  pur 
que  hi  ha  à  la  estrellada. 

Ròssech  de  claror 
vaig  dexant  per  rastre; 
tinch  corona  d'astre 
y  aroma  de  flor. 

Tres  Reys  tinch  derrera 
y  un  Àngel  devant, 
y  aprop  del  Infant 
un  cel  que  m'espera. 

Gemadet  y  ros 
vostre  Fill,  Maria, 
li  qui  semblaria, 
à  qui  sinó  à  vos? 


UN  ÀNGEL 

D'Orient  venen  los  Reys; 
à  Bethlem  la  estrella'ls  guia 
rumbejant  per  lo  cel  blau 
son  rossegall  de  celistia. 
Passant  per  demunt  lo  Nil 
sa  resplandor  se  contrista 
al  veure  en  l'altar  los  bous 
que  pasturan  en  sa  riba. 
Quan  es  aprop  de  Judà 
apar  un  ull  que  somriga, 
més  devant  Jerusalem 
ab  un  núvol  s'encortina. 
jEs  Herodes  tan  inich  ! 
No'l  vol  veure  ni  ser  vista. 

Quan  son  al  peu  del  Portal 
cau  en  terra  avergonyida; 
més  llum  fa  T Infant  que  sèu 
en  los  braços  de  Maria. 
S'agenollan  los  camells, 
y  l'etíop  qui'ls  embrida, 
y  ab  mantells  de  carmesí, 
crostats  d'or  y  pedreria, 
los  tres  Reys  de  un  à  un 
fins  à  terra'l  front  inclinan. 

LOS  TRES  REYS  ALS  PEUS  DE  JESÚS 


Venim  d'Orient 
guiats  per  la  estrella  ; 
la  de  l'alba  es  ella, 
vos  lo  sol  ixent. 

MELCIOR 

Per  vos  una  serra 
m'ha  dat  riells  d'or; 
preneulos,  Senyor 
del  cel  y  la  terra. 

GASPAR 

Jo  encens  flayrosíssim 
per  vos  he  cullit, 
sacerdot  ungit, 
ungit  del  Altíssim. 

BALTASAR 

Puix  vostra  dolor 
serà  sense  mida, 
la  mirra  florida 
veusaquí  en  test  d'or. 

LOS  TRES  REYS 

Venim  d'Orient 
guiats  per  la  estrella; 
la  de  l'alba  es  ella, 


vos  lo  sol  ixent. 
UN  ÀNGEL 

Jesús  pren  l'or  de  Gaspar, 
més  ab  prou  feynes  se'l  mira; 
més  s'estima' Is  grans  d'encens 
que  à  son  Pare  etern  envia 
en  fumarel-la  suau 
d'olor  de  bàlsam  de  Syria. 
Lo  que  li  plau  més  que  tot 
es  la  branqueta  de  mirra. 
Jesús  la  estreny  en  son  pit 
com  al  seu  lo  estreny  Maria. 

Lo  Fill  se  posa  à  plorar; 
La  Mare  son  plor  domina, 
y  li  canta  exa  cançó 
per  tornarli  Talegría. 


4^  Jesús  Infant 


CANÇÓ  DE  LA  VERGE 


Reys  de  Caldea,  pastors  de  Judea, 
fèumeli  festes  al  Fill  del  meu  cor, 
perquè  no  plore  ni  en  terra  s'anyore 
mentres  li  canto  dolceta  cançó. 
Cada  gronxada't  daré  una  abraçada: 
cada  abraçada,  un  beset  amorós; 
mes  rosses  trenes  seran  tes  cadenes, 
niu  y  arcoveta  les  ales  del  cor. 
No  plores y  no,  Manyaguet  de  la  Mare; 
no  plores^  710,  que  jo  canto  d'amor. 

i  Què  n'es  de  bella  ta  galta  en  poncella  I 
jqué'n  son  de  dolços  tos  llavis  en  flor! 
Son  una  rosa  que'ls  meus  han  desclosa, 
sols  per  xuclarne  la  mel  del  amor. 
Feuli,  orenetes,  cançons  d'amoretesj 

càntali  albades,  gentil  rossinyol; 
si  li  es  poch  fina  ma  falda  de  nina, 
baxen  los  Àngels  del  cel  un  breçol. 
No  plores,  no^  Manyaguet  de  la  Mare; 
no  ploreSy  no,  que  jo  canto  d'amor. 

Sían  ses  ales  glasser  de  tes  gales ; 

sían  sos  braços  coxins  de  ton  cos; 

jo  per  tos  polsos  ne  tinch  de  més  dolços, 

per  embolcarte  les  teles  del  cor. 

Sia  ta  faxa,  si'l  cel  no  te'n  baxa, 

quatre  palletes  de  sech  poliol, 

quatre  palletes  tot  just  floridetes 

que't  servirían  de  faxa  y  llençol. 

No  plores,  no,  Manyaguet  de  la  Mare; 

no  plores,  no,  que  jo  canto  d'amo? . 

Guarníumel,  Àngels,  breçaumel.  Arcàngels, 
d'ayre  bon  ayre  tot  fentli  l'amor; 
mística  bresca  lo  cel  li  servesca 
si  en  llet  de  verge  no  troba  dolçor. 
Dels  Reys  la  Estrella  claríssima  y  bella 
n'es  baxadeta  a  posarse  en  ton  front, 
quan  ells  te  miran  gelosos  se'm  giran : 
«jQuína  faldada  de  perles  y  flors!» 
A^o  plores,  no,  Manyaguet  de  la  Mare; 
no  plores,  no,  que  jo  canto  d'amor. 

Totes  s'esfloran  les  flors  que  t'anyoran, 
fèyales  nàxer  ton  riure  melós; 
tornan  reviure  si'ls  tornas  à  riure, 
mes  jay !  sols  beuen  rosada  de  plors. 
Quan  se  n'adonan  los  Àngels  entonan 
cantichs  de  festa  que's  tornan  de  dol : 
«Ab  tu  abans  d'hora  clareja  l'aurora; 
ab  tu  abans  d'hora  s'ha  de  pondre'l  sol.» 
No  plores,  no,  Manyagiiet  de  la  Mare; 
no  plores,  no,  que  jo  canto  d'amor. 


LO  MAJORAL 


Oh  bon  Jesuset, 
si  plorau  de  fret 
preneu  ma  samarra; 
si  plorau  d'amor, 
preneu  lo  meu  cor, 
preneu  la  meva  ànima. 


LOS   PASTORS 

Si  voleu  venir 

à  nostres  cabanyes , 

VOS  sereu  pastor, 
rabadans  nosaltres. 


LOS    REYS 

Si  voleu  venir 

à  nostres  realmes, 

vos  allotjarem 

en  palaus  de  marbre 

lo  rey  sereu  vos, 

los  vassalls  nosaltres. 


marIa 

Tornàuvosne,  Reys ; 
oh  pastors,  tornàuvosne 
quan  serà  més  gran 
ja  vindrà  ab  vosaltres, 
d'amor  ab  lo  jou 
à  junyir  les  races. 
Serà'l  gran  Pastor 
qui,  al  cel  per  guiaries, 
unirà  à  sa  veu 
totes  les  ramades. 

Serà  Rey  dels  Reys, 
Senyor  de  Monarques; 
pendrà  per  regnar 
en  tots  los  realmes 
lo  ceptre  del  món 
ab  ses  mans  llagades. 

LA  NADALA 


Lilium  convalium. 


D'un  roser  à  la  ombra, 
d'un  roser  de  Maig, 
n'ha  florit  un  Lliri 
la  nit  de  Nadal. 

Bonica  es  la  Rosa, 
mes  ho  es  lo  Ram, 
mes  ho  es  lo  Lliri 
que  floreix  lot  Vany. 

Les  fulles  son  verdes, 
lo  càlzer  n'es  blanch, 
la  mel  de  son  càlzer 
n*es  mel  celestial. 

Abelles  que'lbesan 
son  Angelets  sants; 
Angelets  lo  volen, 
pastorets  l'hauran. 
Los  tres  Reys  arriban 
sols  per  oloral; 
ja'n  veuen  la  Verge 
que'l  va  ab  plors  regant. 
— (jDe  què  plorau,  Verge, 
de  què  plorau  tant? 
— Perletes  de  l'alba 
lo  solen  rosar, 
y  avuy,  que  es  divendres, 
son  gotes  de  sanch. 
Lliri  que  florexes 
la  nit  de  Nadal^, 
jay!  allí  al  Calvari 
;  còni  t'ésfullaràn  !  — 

Bonica  es  la  Rosa , 
més  ho  es  lo  Ram  , 
més  ho  es  lo  Lliri 
que  floreix  tot  Vany. 


Bethlem  4c 


CANÇÓ  DEL  ROSSINYOL 


Allí  à  la  Establia, 
de  vora'l  Portal, 
rossinyol  hi  canta 
la  nit  de  Nadal: 
Flor  de  lliri  lliri, 
flor  de  lliri  hlanch. 

— jjPer  què  cantas  ara 
si  plora  l'Infant? 
— Si  canto  y  refilo 
per  aconortal. 
— Refilas  y  breças, 
çjde  què  està  plorant? 
— Lo  món  que  tant  ayma 
l'ha  anat  oblidant; 
los  tres  Reys  son  fóra ; 
los  Pastors  se'n  van ; 

si  pastors  lo  dexan, 
anyells,  ^iquè  íaràn? 
Aucells  de  la  glòria 
volem  à  adoral, 
que' Is  hòmens  no  hi  venen 
la  nit  de  Nadal. — 

Allí  à  la  Establia, 
de  vora'l  Portal, 
rossinyols  hi  cantan 
si  plora  un  Infant; 
tant  plora  y  suspira, 
que  s'hi  van  posant. 
Flor  de  lliri  lliri, 
flor  de  lliri  blanch. 

PASTOREL•LA 


Un  anyellet  arribà  à  la  Establia 
tot  fent  joguines  aquest  dematí; 
ab  tristos  bels  la  ovelleta  que'l  cria 
fa  ressonar  lo  boscatge  vehí. 

Lo  cerca  y  lo  troba 

dintre  de  la  Cova , 
jugant  à  les  plantes  del  Anyell  diví. 

Es  blanch  com  la  gebre, 
correm  à  adorarlo  l'Infant  del  pessebre. 


II 


Lo  pastoret  que  ha  perduda  la  ovella 
tota  la  nit  l'ha  cercada  plorant; 
es  la  manyaga  més  blanca  y  novella 
que  esbrotà'ls  dolços  timons  del  voltant. 

La  cerca  y  la  troba 

dintre  de  la  Cova , 
besant  amorosa  los  peus  del  Infant. 

Es  blanch  com  la  gebre, 
correm  à  adorarlo  l'Infant  del  pessebre. 


III 


Sense  l'infant  la  mareta  s'anyora, 
que  es  de  cor  d'àngel  lo  jove  pastor: 
quan  no  l'ovira,  son  ull  sempre  plora 
y  sent  plegarse  les  ales  del  cor. 

Lo  cerca  y  lo  troba 

dintre  de  la  Cova, 
y  ab  ell  també  adora  l'Infant  Salvador. 

Es  blanch  com  la  gebre, 
correm  à  adorarlo  l'Infant  del  pessebre. 

LES  FAXES  DEÍ>  INFANT 


Pannis  eum  involvit 
Luc,  2,  7. 


Déu  del  Sinaí, 
presoner  sou  ara, 
presoner  d'amor 
de  divina  Dàlila: 
la  presó  hon  vos  té 
n'es  la  seva  falda. 
No  ab  manilles  d 'or 
sinó  ab  una  faxa 
vos  lliga  la  mà 
que'l  llamp  manejava; 
la  que  engega'l  sol 
cada  matinada 
à  voltar  lo  món 
com  son  niu  una  àliga ; 

la  que  fa  donar, 
en  son  eix  de  plata, 
à  tot  l'univers 
sa  immensa  rodada. 

Quan  està  adormit 

sovint  lo  desfaxa, 

aquexes  mans  d'or 

per  rosar  de  llàgrimes. 

Des  que  ha  somiat 

vèureles  llagades: 

— Fill  meu  de  mon  cor, 

plorant  li  demana, 

çien  mig  de  tes  mans 

què  son  exes  Hagués? — 

Jesús  li  respon : 

— Son  flors  que  he  trobades 

en  casa  d'aquells 

qui  més  m'estimavan. — 

LO  BREÇOL 


No  té  bieçol  l'Infantó  de  Maria, 
çidonchs  què  diran  de  Joseph  lo  fuster? 
Per  férlin  un  de  la  Cova  sortia, 
i  Ah!  no  tremoles,  florit  ametller; 

no't  llevarà  la  corona  de  gebre 
que  ab  mà  nevada  te  posa  Nadal; 
prou  tu  galejas  l'Infant  del  Pessebre, 
de  sant  Joseph  no  oscaràs  la  destral. 

Cerca  un  plançó  de  boscuria  en  boscuria, 
no'n  troba  cap  que  li  puga  servir; 
al  arbre  gíras  hon  sent  més  canturia, 
;  pobres  aucells  si  Tarriba  à  escullir! 

No'n  troba  cap  en  la  vall  de  les  Roses, 
no'n  troba  cap  en  la  vall  de  Raquel, 

al  cant  angèlich  encara  descloses 
com  à  la  pluja  la  flor  d'asfodel. 

Los  terebintes  son  prims  de  la  soca, 
lo  cinamomo  no  té  més  que  olor, 
l'alzina  es  corva  y  té  fusta  de  roca, 
florit  com  es  lo  sauguer  no  té  cor. 

i  Ah!  d'olivera  que  es  fusta  sagrada 
una  n'ovira  en  la  vall  d'Efraím; 
volta  sa  arrel  ufanosa  tanyada, 
blava  corona  de  branques  son  cim. 

— iQui  sab,  esclama  lo  sant  patriarca, 
qui  sab  si  es  exa  que  al  pendren  un  brot, 
digué  à  la  blanca  coloma  de  l'Arca: 
Ja  no  dominan  les  aygues  per  tot? 

Avuy  al  món  podrà  dar  eix  missatge : 
Colom  més  candi  jo  porto  en  mon  sí; 
humanitat,  vina  à  ferli  homenatge; 
ton  Redemptor  y  ton  Deu  es  ací. — 

Ab  la  destral  ja  li  ha  presa  la  mida; 
quan  sia  à  terra  son  tronch  buydarà; 
quan  sia  buyda,  afinada  y  polida, 
com  una  taca  d'argent  quedarà. 

Ab  tosch  cisell  vol  gravarhi  1* Estable, 
Pastors  que  hi  venen  y  Magos  que  hi  van, 
seguint  la  estrella  de  llum  inefable 
y  Àngels  lo  Glòria  in  excelsis  cantant. 

j  Ah!  d'aqueix  breç  ha  de  ferne  una  perla; 
ni'l  fill  del  rey  lo  tindrà  tan  hermós: 
li  darà  l'ayre  d'un  cor  que  s'esberla, 
li  darà'l  garbo  d'un  lliri  desclòs. 

Lo  gronxarà  sa  Mareta  divina 
com  la  palmera  sos  dàtils  de  mel, 
mentres  d'un  àngel  suau  bandolina 
farà  sentirli  corrandes  de  cel. 

Visions  d'or  à  sos  ulls  se  desclouen; 
per  regalarshi's  recolza  un  instant; 
més  d'afadich  ses  parpelles  se  clouen 
y  aqueix  dolç  somni  se  torna  amargant. 

Veu  en  dos  tronchs  l'olivera  partida 
en  aspra  creu  l'un  al  altre  afegit, 
morint  en  ella  l'autor  de  la  vida 
ab  una  llança  clavada  en  lo  pit. 

Cap  ala  d'àngel  serena  l'ampara, 

ja  son  blasfèmies  los  cants  del  breçol; 

ni'l  cel  benigne  vol  veure  sa  cara, 
puix  jay!  s'eclipsan  la  lluna  y  lo  sol. 

Quan  d'aquell  somni  fexuch  se  deslliga 

pren  la  destral  y  se'n  torna  à  Bethlem: 

— No  es  més  que  un  somni, diu  ell,  més  que  ho  siga ; 

no  hi  vull  tornar  à  aquell  bosch  de  Salem. — 

LO  SANT  NOM  DE  JESÚS 


Oleum  effusum  nomen  tuum. 
Cant.,  I. 


Lo  Messies  noy 
plorava,  plorava; 
l'han  circumcidat, 
y  la  sanch  li  raja. 
Tonades  de  cel 
Maria  li  canta ; 
tot  cantant,  cantant, 
l'arrosa  de  llàgrimes. 
No  ploreu,  lo  Fill, 
no  ploreu,  la  Mare; 
per  darvos  conort 
los  Àngels  devallan, 
los  Àngels  del  cel 
à  fer  una  dança, 
corones  al  cap, 
a  la  mà  una  palma, 

Tocan  violins, 
violins  y  arpes, 
guitarretes  d'or 
y  baxons  de  plata: 
la  cançó  que  fan 
lo  món  alegrava: 

Oh  Jesús,  oh  nom  del  cel, 

arrosa  la  terra; 
oh  nom  dolç,  bresca  de  mel, 

sa  amargor  desterra. 

Oh  Jesús,  nom  de  Jesús, 

dels  cors  alegria , 
lo  que  tu  del  cel  li  dus 

jsi'l  món  ho  sabia! 

Lo  càntich  diví 

pels  cors  es  com  mannà, 

com  mannà  que  plou 

à  la  hora  de  l'alba ; 

de  goig  ja  somriu 

qui  de  dol  plorava ; 

que'l  nom  de  Jesús 

del  amor  es  bàlsam, 

bàlsam  del  amor 

que  pel  món  s'escampa. 

Mes  l'angòlich  cant 
no  ho  diu  pas  encara 
que  eix  nom  serà  escrit 
en  sa  carn  sagrada: 
les  cinch  lletres  d'or 
seran  les  cinch  Hagués. 

ESPINES 


Ella  està  besant 
l'amorós  Infant 
y  ses  galtes  mira 
que' Is  llavis  de  Judas 
també  besaran, 
y  plora  y  sospira. 

Les  flors  que  somriuen, 
una  à  l'altra  diuen: 
çiper  què  plora  tant? 

Ella  està  breçant 
l'amorós  Infant; 
tot  breçantlo  mira 
aquells  peus  y  braços 
que  en  creu  clavaran, 
y  plora  y  sospira. 

L'aucellet  que  canta, 
ohint  sa  complanta 
respon  gemegant. 

Ella  va  alletant 
l'amorós  Infant; 
alletantlo  mira 
aquells  dolços  llavis, 
que  ab  fel  rosaràn, 
y  plora  y  sospira. 

L'ànima  que  l'ama: 
j pobra  Verge!  esclama, 
j  quin  dolor  tan  gran ! 

Se  va  endormiscant 
l'amorós  Infant; 
difunt  Ella  mira 
lo  Fill  que  cadavre 
sos  braços  rebran , 
y  plora  y  sospira. 

Un  Àngel  venia 
per  darli  alegria ; 
se'n  torna  plorant 

LO  TEREBINTE 


Lo  Rey  hermós  de  Bethlem 

cap  al  temple  se  encamina, 

per  oferir  al  Senyor 

de  son  amor  la  primícia ; 

sa  carroça  imperial 

son  los  braços  de  Maria. 

A  la  vora  del  camí 

un  Terebinte  s'ovira; 

al  veure  l'infant  Jesús 

humilment  son  front  inclina, 

sols  per  ferli  de  dosser, 

de  dosser  y  tenda  ombriua. 

Maria  diu  à  Joseph: 

— Jo  à  la  ombra  reposaria.— 

La  soca'ls  fa  de  sient, 

lo  crespinell  de  catifa. 

En  tan  bell  reposador 

Joseph  parlava  à  Maria : 

— ^:Q.uè  hi  durem  al  temple  sant 

tan  bon  punt,  demà,'l  sol  isca, 

tortoretes  de  bech  d'or, 

ó  coloms  d'ala  argentina, 

ó  un  blanch  anyell  de  Ramléh 

banyat  al  estany  de  Lydda? 

—  jAy!  l'Anyell  prou  li  portam — 

respon  la  Verge  Maria, 

mirant  la  llum  de  sos  ulls 

que  envers  lo  Calvari's  gira, 

com  al  astre'l  girassol, 

com  al  nort  la  caramida. 

— Si'ns  vinguessen  à  les  mans 

dos  colomins  hi  duríam. — 

Mentres  diu  Ella  aquests  mots 

desde  la  Penya  d'Elías 

à  les  mans  del  bon  Jesús 

dos  colomins  s'acullían. 

Parrupejàu,  colomins, 

parrupejàu  d'alegria, 

que  al  vencedor  de  la  mort 

dolç  es  donarli  la  vida. 

LA  SARMENT 


Botruscypri  dilectus  meus 
mihi. 

Mon  estimat  m'es  un  rahim 
de  Xipre. 

Cant.,  I,  ij. 


L'Espòs  de  Maria 
va  ab  sa  companyia 

gentil, 
sarment  amorosa 
que  ab  un  olm  esposa 

l'Abril. 

La  Coloma  blanca 

li  diu : 
Vull  fer  en  ta  branca 

mon  niu. 

II 

D'un  rahim  la  enjoya 
que  sembla  en  la  toya 

ram  d'or. 
Oh  fruyta  suprema, 
dexàu  que  us  esprema 

mon  cor. 

Oh  vi  suavíssim, 

correu 
del  cor  del  Altíssim 

al  meu. 

LA  PRESENTACIÓ 


Surge,  il-luminare,  Jerusalem: 
quia  venit  lumen  tuum. 

Alçat  é  il-lumínat,  ohjerusalem, 
puix  la  teva  llum  es  arribada. 
Isai.,  60,  ^. 


De  tots  los  sacerdots  que  hi  ha  en  lo  Temple, 
lo  més  amich  de  Déu  es  Simeon, 
que  hi  brilla  fa  cent  anys  com  alt  exemple 
de  fè  en  lo  Crist  que  ha  de  guarir  lo  món. 

Com  brotan  de  la  lley  ses  alegries, 
la  té  devant  sos  ulls  de  dia  y  nit; 
un  jorn  llegint  lo  llibre  d'Isaíes 
d'exos  mots  ensopega  ab  lo  sentit: 

«Veusaquí  que  una  Verge  immaculada 
ha  de  concebre  un  nin  en  Israel; 

serà'l  nom  seu  Estrella  de  l'Albada, 
serà'l  nom  de  son  Fill  Emmanuel.» 

^:Una  Verge  infantar?  Es  impossible, 
esclama,  y  dóna  en  lloch  de  Verge,  escriu; 
més  esmenat  per  una  mà  invisible, 
al  reprendre  lo  llibre,  Verge  diu. 

Torna  à  esborrar  lo  mot  que  li  fà  nosa 
y  en  la  plana  renaix  com  una  flor: 
al  tercer  colp  la  tan  misteriosa 
paraula  veu  escrita  ab  lletres  d'or. 

Llavors  de  la  calitja  del  misteri 
demana  à  Déu  que  li  arrebosse'l  vel: 
jamay  sense  la  llum  del  hemisferi 
l'ull  de  la  terra  pot  mirar  lo  cel. 

Un  Àngel  li  apareix  y  d'Isaíes 
la  predicció  esbrinantli  li  digué, 
que  d'una  Verge  naxerà'l  Messies 
espiga  de  la  vara  de  Jessé. 

Y  tu'l  veuràs  entrar,  diuli,  per  exos 
vestíbuls  en  pobresa  triomfant, 
y  à  dins  lo  tabernacle  tos  metexos 
braços  à  Déu  son  Fill  presentaran. 


JO  Jesús  Infant 


Desde  aquell  dia  Simeon  justíssim 
d'Israel  esperava  lo  conort, 
que  era  hora  tanmeteix  de  que  l'Altíssim 
l'home  tragués  de  la  urpa  de  la  mort. 

Y  fenthi  cada  punt  una  volada 
deya,  trucant  de  Déu  al  palau  d'or: 
Plovèu  lo  Just,  vessàu  vostra  rosada, 
oh  cels;  oh  terra,  infanta  al  Salvador. 

Ab  ulls  llagrimejants  desde  aquella  hora 
sempre  al  camí  girantse  de  Bethlem, 
mira  si's  veu  encara'l  Rey  que  anyora 
que  per  trono  pendrà  à  Jerusalem. 

A  la  porta  sovint  del  santuari 
sospira,  oh  Crist,  quan  vos  veurà  arribar,, 
entre  la  gent  que  veu  à  glops  entrarhi 
com  perla  entre  les  ones  de  la  mar. 

Sobre' 1  pit  d'una  Verge  que  enamora 
entrar  lo  veu  un  dia  somrihent; 
lo  sol  que  apunta  en  braços  de  l'aurora 
no  somriu  tan  hermós  al  orient. 

Es  bonich  com  sa  Mare,  humil  y  pobre; 
la  flor  de  taronger  bé  escau  al  brot; 

apar  en  son  aurífich  canalobre 
ciri  pasqual  que  ho  assoleya  tot. 

La  volta  un  nimbo  de  esplendor  y  glòria, 
carroça  triomfal  del  nou  Davit, 
qui  ha  de  cantar  dels  filisteus  victorià 
lo  front  de  Goliat  dexant  partit. 

Ella  posa  en  l'altar  de  les  ofrenes 

lo  parell  de  coloms  aletejants, 

bell  símbol  de  les  ànimes  serenes 

que  à  les  de  Déu  passaren  per  ses  mans. 

Guarnit  de  flors  ara  meteix  cullides 
al  bell  mig  del  altar  gronxola  un  breç; 
hi  posa'l  Nin  Maria,  ses  florides 
galtes  de  rosa  perlejant  d'un  bes. 

«Preneu  aquest  mon  Fill  que  es  lo  Fill  vostre, 
diu  la  Verge  Maria  à  Adonaí, 
ans  que  à  sos  peus  tota  la  terra's  postre 
vos  fa  lo  sacrifici  del  matí.» 

Lo  vell  joyós  lo  pren  entre  sos  braços 
y'l  du  devant  sa  Mare  temple  endins; 
les  parets  vermellejan  de  domassos, 
los  finestrons  de  caps  de  Querubins. 

Lo  cirial  de  braços  amples  mira 
aclucar  d'un  à  un  sos  set  ulls  d'or, 
veyent  lo  Sol  d'hon  es  lo  sol  guspira 
lo  tabernacle  omplir  de  resplandor. 

Dins  lo  Sancta  sanctorum  l'Arca  santa 
cruix,  l'Arca  veritable  al  ovirar, 
soli  del  Déu  de  qui  tot  déu  s'espanta, 
que  en  son  palmell  mesura  terra  y  mar. 

Ell  es  la  Vara  d'Aaron  florida, 
la  Taula  de  la  lley  del  sant  amor^ 
la  dolça  Mannà  en  lo  desert  cullida 
del  pit  d'una  donzella  ab  la  urna  d'or. 

Los  dos  Àngels  que  hi  ha  al  Propiciatori 
veyent  lo  Déu  del  Sinaí  arribar,  . 
giran  sos  caps  vers  lo  diví  ostensori 
y  desplegan  les  ales  per  volar. 

Lo  Temple  sant  tremola  com  un  arbre 
ferit  per  Tala  rúfola  del  cerç, 
quan  veu  sota  ses  cúpules  de  marbre 
aquell  Déu  qui  no  cap  dins  l'univers, 

devant  de  qui  s'escruxen  les  pilastres 
del  firmament:  aquell  qui  hi  ha  sembrat 

la  llum  que  prenen  per  corona'ls  astres 
que  en  sos  porxes  encén  la  immensitat. 

Lo  sacerdot  de  blanca  cabellera, 
trèmol  de  braços  y  batent  de  cor, 
mira'l  Messies  que  Israel  espera 
ab  ulls  que  riuen  à  través  del  plor. 

Sos  llavis  que  l'hivern  gelat  havia 
al  bes  encesos  de  son  front  diví, 
entonan  la  cançó  que  à  trench  de  dia 
canta  morint  la  estrella  del  matí : 

—  Ara,  Senyor,  cumpliu  vostra  promesa ; 
ara,  Senyor,  puch  cloure'ls  ulls  en  pau, 
puix  devant  meu  veuen  la  llàntia  encesa 
ab  que  nostra  foscor  il-luminàu. 

Alegre  partiré  d'aquesta  vida_, 

amor  dels  meus  amors,  puix  vos  he  vist; 

la  Vara  de  Jessé  miro  florida; 

bat  sobre' 1  meu  lo  cor  de  Jesucrist. 

Axugue  ja  les  llàgrimes  qui  plora, 
de  bat  à  bat  puix  s'es  obert  lo  cel, 
dexant  exir  lo  sol  que'l  món  anyora, 
llum  de  les  gents  y  glòria  d'Israel. — 

Lo  goig  eix  cantich  de  son  pit  arranca 
y'l  vell  estàtich  no  trigà  à  morir; 
era  un  cisne  diví  de  ploma  blanca 
que  exhalava  amorós  l'últim  sospir. 

L'ARS  Y  LA  CANYA 


Al  sortir  del  Santuari 
passaren  per  lo  Calvari, 
més  la  Verge  no  sentí 
la  Canya  ab  un  Ars  parlarhi 
al  vent  del  Getzemaní. 

L'Ars  negre  diu  à  la  Canya: 

— çjPer  què  estàs  trista,  companya? 

(jNo't  cantan  tan  falaguers 

los  aucells  de  la  montanya 

com  de  Sion  als  xiprers? 

— Tu  tampoch  estàs  alegre, 
la  Canya  diu  al  Ars  negre. 
^Una  abella  d'ales  d'or 
no  hi  ha  en  lo  jardí  que  alegre 
ab  son  murmuri'l  teu  cor? 

La  Canya  li  responia : 

— No  hi  ha  dissort  com  la  mía ; 

lo  Messies  arribà 

y  jo  tinch  de  ser  un  dia 

lo  ceptre  dur  de  sa  mà. 

— Ma  dissort  es  més  funesta, 
l'Ars  espinós  li  contesta; 
jo  tinch  de  ser  jquín  afronti 
corona  d'aquella  testa 
d'honbaxa  l'aurora  al  món!  — 

Passant  la  Verge  Maria 
la  conversa  no  sentia; 
mes  la  Flor  del  seu  Abril, 
que  mot  per  mot  la  cullia, 
plorava  de  fil  à  fil. 


Bethlem  jy 


LO  POU  DE  MARIA 

(tradició  bethlemita) 

La  Nazarena  gentil 

à  Bethlem  tornava, 
bé  ho  diuen  prou  los  aucells 

d'aquella  montanya, 
que  la  seguexen  cantant 

y  fentli  la  gala. 
La  voltejan  Serafí ns 

prenentla  per  l'Arca, 
TArca  vera  de  la  lley 

que'l  món  esperava. 
Duríanla  si  li  plau, 

demunt  de  ses  ales. 
Ella  vol  anar  à  peu, 

à  peu  com  les  altres. 

De  la  ciutat  de  Davit 

à  mitja  pujada, 
de  cansament  y  de  set 

cau  à  terra  en  basca. 

A  la  vora  hi  ha  un  aljup 

al  peu  d'una  palma, 
una  dona  de  Bethlem 

hi  vé  à  pouar  aygua: 
—Me'n  volguesseu  dar  un  glop, 

un  glop  de  vostra  anfora. 
— Prenèusela  del  aljup — 

diu  girant  la  espatlla. 
L'aygua  que  era  en  lo  bell  fons 

pujava,  pujava 
fins  al  llavi  del  brocal 

argentina  y  clara. 
Maria  hi  arrosa'ls  seus 

de  rosa  boscana, 
mentres  canta  un  aucellet 

al  cim  d'una  branca: 
«Si  coneguesses,  Bethlem, 

à  aquell  qui  t'arriba, 
si  sabesses  que  es  la  font, 

H  font  d'aygues  vives, 
demanaríaslin  tu 

de  la  que  sospiras, 
d'aquella  aygua  que  flueix 

à  la  eterna  vida.» 

ENTRE  FLORS 


Parvus  Dominus  et 
amabilis  nimis. 

St.  Bernat. 


Encara  es  petit,  petit 

l'Infant  de  la  Glòria^ 
petit  com  un  lliri  blanch, 

bell  com  una  rosa 
dels  rosers  ab  que  en  Abril 

Jericó's  festona. 
La  Verge  sembla'l  roser 

quan.  al  braç  lo  porta, 
quan  lo  porta  vora'l  riu 

a  esbandir  la  roba. 
Per  esbandiria  millor 

sobre  la  herba'l  posa 
entre  mates  d'iris  blau 

y  margaridoyes. 

L'Infantó  somriu, 

la  Mareta  plora. 

Gira  al  Fill  dels  seus  amors 

sos  ulls  de  coloma 
cada  volta  que  s'ajup 

à  la  rentadora. 
Lo  veu  en  somni  suau 

còm  dorm  y  reposa 
al  peu  d'un  arbre  d'encens 

que  li  fa  bona  ombra. 
De  genolls  un  Serafí 

sos  cabells  esflora ; 
voldria  besar  son  front, 

voldria  y  no  gosa, 
veyent  que  en  son  jaç  florit 

l'amor  lo  dexonda, 
fentli  estendre  sos  bracets 

al  ayre  del  Gólgota. 
Al  pèndrela  Ella  en  los  seus 

de  Mare  amorosa, 
la  creu  estampada  ha  vist 

en  son  llit  de  molça, 
com  firma  que'l  Déu  infant 

en  la  terra  posa. 

L'Infantó  somriu 

la  Mareta  plora. 

TOT  BREÇANT 


Lo  cel  sospenía 

sa  dolça  armonía 
sentint  que  la  Verge  gronxava'l  breçol, 

y  eix  càntich  escolta 

rodar  per  sa  volta 
ab  veu  que  li  enveja  lo  gay  rossinyol: 

—Per  exos  ulls  closos 

que  veig  tan  hermosos 
veuré  quan  los  obris  la  glòria  per  dins; 

serànme  ses  nines 

finestres  divines 
per  hon  prou  voldrían  guaytar  Serafins. 

Veuria,  oh  misteri, 

com  altre  hemisferi 
tot  plè  de  les  flames  del  gran  amor  teu, 

y  en  mig  de  les  flames 

à  aquells  que  més  ames 
los  cors  que  en  la  terra  sospiran  per  Déu. 

Veuria  en  sa  exida 

la  font  de  la  vida, 
d'hon  raja  pels  hòmens  la  ditxa  y  l'amor 

veuria  los  llaços 

parats  à  llurs  passos 
y  eix  cel  de  la  terra  parat  à  son  cor. 

Lo  raig  sentiria 

de  sa  melodia 
oh  Cor,  oh  salteri  del  Déu  d'Israel; 

ab  dolces  aflayres 

dirianme'ls  ayres 
si'n  tenen  de  aroma  los  lliris  del  cel. 

Si  no  s'esbadella 

ton  ull  de  poncella 
somrígam  ton  llavi  gemat  y  florit ; 

ensènyam  tes  perles, 

oh  flor  que  fesberlas, 
esfüllam  lo  somni  que  nia  en  ton  pit 

Més  i  ay !  mentres  plora 

mon  cor  que  s'anyora 
tu  dorms  joh!  perdona  que  jo  no  puch  més — 

li  diu  y  ferida 

d'amor  y  esllanguida 
sos  llavis  y  galtes  arrosa  ab  un  bes. 

L'Infant  ha  desclosos 

sos  ulls  amorosos 
y'l  Fill  y  la  Mare  sospiran  d'amor; 

y  en  dolça  riuada 

del  cel  devallada 
la  ditxa  traspua  d'un  cor  à  altre  cor. 

LOS  SANTS  IGNOCENTS 


çúDe  què  ploras?  çiDe  què  ploras, 
oh  Bethlem,  aquest  matí, 
tendra  Mare  del  Messies, 
orient  del  nou  Davit? 
Tortoreta  de  Judea, 
que  t'has  posada  en  un  cim, 
çimiras  si't  tornan  encara 
los  qui  acaban  de  fugir, 
passarells  d'un  altre  clima 
que'l  filat  tingué  catius? 
Aconòrtat,  aconòrtat; 
Raquel  que  ploras  tos  fills, 
si  no  hi  son  ja  dins  tos  braços 
ja  son  als  de  Jesucrist. 

I  Quina  messa  tan  hermosa ! 

i  Quin  espigatge  tan  rich! 

No  se'l  pensa  aquell  qui  us  sega 

l'espigoler  que  teniu; 

no  s'ho  creu  que  per  la  garba 

lo  cel  donarà'l  vencis. 

Lo  lligador  es  un  Àngel, 

lo  garber  un  Serafí 

que  us  du  de  la  era  de  Rama 

als  graners  del  paradis. 

Primerenca  flor  dels  màrtirs, 
corteig  del  Anyell  diví, 
oh  perles  de  la  ignocencia 
que  la  sanch  torna  en  safirs, 
safirs  ab  que  Déu  enjoya 
lo  breçol  d'or  de  son  Fill, 
lliris  trencats  en  poncella, 
roses  veres  d'un  matí, 
roses  vermelles  y  blanques, 
ben  haja  qui  us  ha  cullit. 

Miràulos  còm  agonitzan 
tot  mig  rihent  al  butxí, 
à  la  punta  de  la  espasa 
que  và  à  partirlos  pel  mig. 

L'Infant  de  qui  no  s'adonan 
no  trigarà  à  ser  garfit, 
puix  ab  crits  de:  «mare,  mare», 
diu  al  soldat:  «som  ací .» 
Miràu,  lliures  de  llurs  cossos, 
còm  volan  llurs  esperits,, 
joguinejant  ab  les  palmes 
que  ara  venen  de  cuUir. 
Obrint  los  braços  per  rèbrels 
l'Infant  Jesús  los  somriu, 
dihent  tot  baix  à  ses  mares: 
«Dexàulos  venir  ab  mi». 


J 

LA  COVA  DE  LA  LLET 


Dins  l'Estable  de  Bethlem 

la  Verge  s'es  desvetllada , 

sentint  degollar  los  nins 

demunt  lo  cor  de  les  mares, 

y  caure  als  peus  del  sayó 

com  flors  al  peu  de  la  dalla. 

Se  posa'l  seu  en  lo  pit 

puix  no  pot  dins  ses  entranyes, 

y  exint  de  la  de  Bethlem 

en  esta  Cova  s'amaga. 

Ab  l'esglay  que  ella  ha  tingut 

la  llet  se  li  estroncava, 

y  plora'l  bon  Jesuset, 

y  plora  sobre  sa  falda. 

^jQuè  li  darà  al  Déu  infant? 
lQ}ih  li  darà  que  li  plaga? 
L'Infantó  demana  llet: 
jella  no  té  més  que  llàgrimes! 
Ja  n'axeca  al  cel  los  ulls, 
los  ulls  hon  Déu  s'emmiralla: 
-  Pietat,  oh  Rey  del  cel, 
per  lo  Fill  de  vostra  esclava, 
per  vostre  Fill  que  colltorç 
com  la  flor  sense  rosada, 
i  Si  no'm  tornàu  pas  la  llet 
morirèm  en  esta  balma; 
mon  Fill  morirà  de  fam, 
jo  de  tristor  y  anyorança! — 
Encara  fa  oració 
que  ja  la  llet  li  tornava, 
com  la  Font  de  Siloè 
quan  li  revé'l  brot  de  l'aygua. 
Li  torna  tan  à  bell  raig, 
que  per  la  terra  s'escampa, 
prenentla  la  molça  d'or 
per  plovig  de  brins  de  plata, 
la  terra  per  flochs  de  neu 
y  fulles  de  rosa  blanca. 
Exa  regor  de  son  pit 
blanqueja  en  la  Cova  encara. 

y  en  los  lliris  de  Nadal 
que  somriuen  à  la  entrada; 
blanqueja  en  lo  cor  dels  nins 
que  ella  à  sos  pits  alletava, 
de  les  vèrgens  en  lo  front, 
del  vell  sacerdot  en  l'alba. 

Semblant  à  aqueix  raig  d'estels 
que  du'l  firmament  per  faxa, 
mostràntnoslo  cada  nit 
com  lo  camí  de  la  pàtria, 
lo  firmament  cristià 
també  té  sa  via  Idctea. 


LA  FUGIDA  A  EGIPTE 


A  LA  MARE  DE  DÉU  DE  LA  GLEVA 


Aquest  humil  poemet,  segona  part  de  ma  trilogia 
à  Jesús  Infant,  à  bona  hora  la  he  vinguda  à  escriure, 
à  la  vora  del  Ter  y  als  peus  de  nostra  Senyora  de  la 
Gleva.  Seríam  à  últims  de  la  primavera,  entre'ls  dos 
sagrats  y  hermosos  mesos  de  Maria  y  del  Cor  de  Je- 
sús quan  hi  arribí  ab  aquexos  versicles  de  Davit  al 
bech:  iQiiVm  donarà  ales  com  de  colom  per  pendre  lo 
vol y  cercar  repòs?  Tan  meteix  m'allunyi  fugint  y'm 
quedi  en  la  soledat.  Al  demanar  à  la  gran  Senyora 
acuUiment  sota  son  amorosíssim  mantell  de  mare,  li 
cantí  ab  lo  cor  la  represa  d'unes  cobles  que  li  havia 
dedicades  y  refilava  allavors  alegre  y  armoniosa- 
ment  la  Escolania : 

Mare  del  bon  Déu, 
Verge  de  la  Gleva, 
Mare  del  bon  Déu, 
Sidu  mare  meva. 

Després  d'alçar  lo  cor  à  Maria  Santíssima,  axequí 
los  ulls  à  son  altar  y  part  d'anmnt  dels  bonicoys 
retaules  de  la  invenció  d'aquexa  miraculosa  Imatge, 
entre'ls  qui  representen  los  misteris  de  la  vida  de  la 
Mare  de  Déu,  ne  ovirí  un  y  dels  més  axerits,  sobre 
la  Fugida  à  Egipte.  Sant  Joseph,  acompanyat  d'una 
guia  celestial,  que^  per  sa  esclavina  de  pelegrí,  sem- 
bla l'Arcàngel  Sant  Rafael,  tira'l  ronçal  de  la  some- 
reta,  y  la  Verge  Maria,  qui  en  ella  vé  muntada, 
sembla  contemplar  en  èstasis  lo  seu  Fill  santíssim, 
qui  jau  despuUadet  en  sos  amorosos  braços.  Fan  de 
march  escayent,ò  no  sé  si  diga  de  floreres  à  les  santes 
imatges,  una  palmera  y  un  altre  arbre  oriental, 
entre'ls  quals  papelloneja  un  àngel. 

Per  la  escala  de  les  presentalles,  à  mà  esquerra 
del  presbiteri,  pugí  al  camaril,  à  besar  los  peus  à  la 
Reyna  de  ma  estimada  terra,  y  al  sortirne,  en  un 
altaret,  vegi  una  pintura  moderna,  representant  la 
Sagrada  Família  en  sa  arribada  à  la  vora  del  Nil,  que 
un  àngel  los  ensenya,  derrera  unes  mates  de  boga. 

En  lo  gran  riu  los  espera  una  barqueta  per  portarlos 
à  un  poble  que  blanqueja  à  l'altra  ribera.  La  Verge 
també  està  asseguda  sobre'l  jument,  y  un  angelet  per 
entretenir  y  alegrar  al  bon  Jesuset,  li  dona  un  fil  que 
té  al  altre  cap  un  moxó  presoner.  Lo  posat  estranyat, 
atent  y  cuydadós  del  sant  Patriarca,  mirant  aquell 
nou  pahís,  fa  ressaltar  lo  celestial  repòs  del  Fill  y  de 
la  Mare,  cegament  entregats  à  la  confiança  y  tendra 
solicitut  de  Sant  Joseph,  y  com  ensomniats  en  la 
contemplació  de  coses  més  altes. 

Baxí  després  à  la  sagristia,  y  sobre  la  ampla  cala- 
xera  vegi  lo  quadro,  tercer  germà  d'aquexos,  per 
cert  lo  més  gran  y  bonich  de  tots,  provinent,  segons 
indicis,  d'un  altar  de  la  antiga  capella,  y  representa 
la  Tornada  d'Egipte.  Dexant  enrera  la  ciutat  de  He- 
liòpolis,  que's  veu  lluny,  la  Verge  sèu  reposadament 
à  la  ombra  de  una  palmera,  d'ahon  un  àngel  li  baxa 
un  rahím  de  dàtils.  Ab  sa  mà  dreta  acosta  un  vas, 
semblant  à  una  escudella,  al  rajolí  d'una  font,  com 
per  oferir  de  Taygua  fresca  al  bon  Jesús  que  té  al 
altre  costat  y  es  ja  espigadet.  L'Infant  diví,  com  si 
no  s'adonàs  del  vasull,  ni  del  panellet  que  Ella  té 
sobre  la  falda,  que  seria  llur  taula  en  lo  desert,  té'ls 
ulls  fixats  y  l'atenció  posada  infantívolment  en  un 
aucellet  cap  y  ala  pintat  com  una  cadernera,  que 
sant  Joseph  té  à  la  mà  y  li  ensenya  falaguer.  Totes 

les  figures  fins  la  de  la  inseparable  somera  y'l  pahi- 
satge  meteix  d'aquell  oasis,  respiran  l'esbarjo  y  la 
dolça  alegria  de  la  Tornada. 

Allavors,  com  aquell  qui  cercant  una  perla  troba 
un  diamant,  tot  cofoy  de  trobar  en  lo  Santuari  ja 
pintats  los  quadros  que  jo  hi  venia  à  somiar,  y  co- 
nexent,  com  feya  prou  de  bon  conèxer,  que  no  hi 
eran  pas  per  escayença,  ne  demaní  la  rahó  al  amable 
Custodi  de  la  església,  y  veuselaquí  com  me  la  donà 
y  he  llegit  après,  més  ab  ovo  y  esbrinadament  en  los 
llibres  de  la  hermita.  Un  monjo  bernabita,  devotís- 
sim  de  la  Reyna  dels  Àngels,  li  demanà  diferentes 
vegades  ab  quin  servey  podria  obsequiaria  que  li  fos 
més  plahent.  La  Verge  li  respongué,  que  li'n  seria 
molt,  si  deya  set  Misses  en  reverencia  dels  set  anys 
que  Ella  estigué  desterrada  à  Egipte.  Donchs  aci  se 
celebra  cada  any  solemnement  aqueix  septenari  de 
set  Misses  y  à  més  hi  hà  constituïda  y  arrelada  la 
Confraria  del  desterro,  de  temps  antich,  com  consta 
per  les  Butlles  de  S.  S.  lo  Papa  Climent  X,  à  4  de 
Maig  de  1671.  Los  confrares,,  entre'ls  quals  demaní 
y  tingui  la  honra  d'ésser  inscrit,  nos  anomenàm  es- 
claus ò  sirvents  de  Maria  desterrada.  jQuin  títol  tan 
honrós  me  semblà  aqueix  d'esclaus  de  la  qui,  ano- 
menantse  esclava  del  Senyor,  pujà  à  regnar  sobre  la 
terra  y  sobre'l  Cel  1  j  Quin  ofici  més  ben  pagat,  ò 

com  ara  dirían,  reproductiu,  per  los  pobres  desterrats 
fills  d'Eva,  lo  de  seguir  y  acompanyar  com  los  israe- 
lites, per  lo  desert  de  la  vida,  à  la  vera  Arca  de  la 
Aliança,  que  desde'l  desterro  del  Egipte  d'aquest 
món^  nos  ha  de  traure  y  guiar  à  la  Gerusalèm  de  la 
Glòria ! 

Tornant  als  tres  hermosos  quadros,  digamne  tríp- 
tich,  si  s'hagués  pintat  expressament  per  mi  y'l  pin- 
tor hagués  volgut  donar  plaher  à  mos  ulls  y  à  mon 
cor,  no  m'hauria  dexat  tan  satisfet  y  enamorat.  En 
ells  vegi  net,  clar  y  esbadiat,  desde'l  principi  à  la  fi, 
mon  tema  de  la  Fugida  à  Egipte,  com  l'arbre  del  sí- 
mil, ab  ses  tres  branques,  la  Anada,  la  Estada  y  lo 
Retorn.  L'endemà  meteix,  posant  fil  à  la  agulla,  de 
genolls  en  terra  y  trèmol  de  por  de  profanaries,  co- 
mencí d'assajar  la  traducció  d'aquelles  tres  pintures 
al  llenguatge  de  ma  pobra  poesia. 

Com  à  amich  dels  infants  y  dels  aucells,  fuy  allot- 
jat prop  de  la  Escolania  y  sota'ls  nius  que  les  ore- 
netes roqueres  penjan  cada  estiu  en  lo  ràfach  de  la 
teulada,  dins  una  espayosa  cambra  de  sobre'l  cama- 
ril.  Desde  ací  domino  de  cap  à  cap  la  plana  de  Vich, 
tota  estrellada  d'hermites  y  capelles;  dotze  n'oviro 
d'una  ullada,  desde'l  Montseny  als  Pirineus,  ahon 
allavorsblanquejavan  encara  algunes  congestes,  com 
un  vol  de  perdius  blanques.  Entre  exes  dues  grans 

montanyes,  vegi  les  petites  y  humils  de  mon  estimat 
breçol  de  Folgarolas,  sota  la  emboscada  serra  orien- 
tal, que's  veu  tota  sencera,  desde  la  encrestada  ca- 
rena de  Vidrà  y  les  Osques  de  Cabrera,  fins  al  Mont 
Agut,  trono  sempre  vert  y  primaveral  de  la  Verge 
de  Puig  l'Agulla.  Més  aprop,  à  un  tirat  de  pedra  del 
meu  balcó,  lluhenteja,  anguilejant  remorosa  y  ma- 
gestuosament,  lo  Ter,  que  més  amunt  se  decanta,  y 
fa  una  gran  girada  cap  ací,  per  venir  à  besar  los  peus 
à  la  Reyna  de  la  Plana.  Sa  vista  y  son  murmuri  me 
transportavan  al  rey  dels  rius,  l'incomparable  Nil, 
serpejant  per  la  terra  de  Cessen  y  per  la  immensa 
plana  d'Egipte,  per  ahon  volavan  ma  fantasia  y  mon 
cor,  en  seguici  de  la  Sagrada  Familia, 

Desde  l'altra  banda  de  ma  celda,  obrint  un  fines- 
tró rexat,  veya  lo  sagrari,  y  l'altar,  ahon  cada  matí 
podria  fer  baxar  à  mos  braços^  que'n  son  tan  poch 
merexedors,  aquell  meteix  infant  Jesús,  que  en  mos 
somnis  anava  à  veure  en  tan  llunyes  terres;  veya  la 
Imatge  de  la  Mare  qui  l'alletava  y  pexía  en  lo  Uarch 
desterro,  y  me  aparexía  emmorenida  encara  pel  sol 
del  desert  y...  boca  que  vols,  \  cor  que  desitjas!  Lo 
que'l  meu  cor  voldria  fora  poderli  oferir  presentalla 
menys  indigna  que  aquest  llibre,  que  no  pot  pendre 
per  lema  la  paraula  de  Job,  divisa  del  santuari :  Gle- 
vae  illiíis  aurum.  Més  tal  com  sia,  prenga  la  Verge 

Maria  la  bona  voluntat  d'aquexa  penyora  del  meu 
agrahinient  y  filial  amor,  que  poso  à  ses  divines 
plantes  tot  adorantles  humilment. 


Mare  del  bon  Déu, 
Verge  de  Ja  Gleva, 
Mare  del  bon  Déu, 
Sidu  mare  meva. 


ANADA  A  EGIPTE 


Et  dominus  ascendet  súper 
nubemlevem,  et  ingredietur 
/Egyptum. 

Veusaquí  que'l  Senyor  mun- 
tarà sobre  una  boyra  lleugera 
y  entrarà  en  Egipte. 

Isaías,  ip,  I. 


I 


LA  PARTIDA 


Surge,  et  accipe  puerum  et 
matrem  ejus,  et  fuge  in 
yïgyptum. 

Alfat,  pren  l'Infant  y  sa 
mare  y  fugiu  a  Egipte. 

Math.,  I,  2j. 


La  nit  va  à  donar  lo  tom 

florida  y  hermosa; 
més  i^Qv  què  de  sos  blaus  ulls 

les  perles  degotan? 
çj  Floretes  que  les  copsàu, 

digàu,  de  què  plora? 
(ide  què  ploran  los  estels 

y'l  cel  que  se'n  broda? 
;De  veure  à  qui'ls  ha  criat 

ab  sos  dits  de  rosa, 
de  la  ciutat  de  Bethlem 

llançat  à  defora, 
al  bell  cor  de  negra  nit, 

quan  tot  hi  reposa! 

Embolcarlo  no  ha  pogut 

sa  Mareta  dolça, 
se'l  ne  du  mig  abrigat 

ab  sa  blanca  toca, 
ensenyant  los  peus  al  fret, 

y  sa  testa  rossa 
als  ayres  del  gran  Hermón 

que  tot  ho  esfloran. 
(jPer  què.  Ametller  de  Judà, 

'florías  tan  d'hora? 


Als  besos  del  serení 

tot  son  cos  tremola, 
y  en  la  sina  maternal 

plorant  se  dexonda. 
Veyent  plorar  à  son  Fill 

la  Verge  s'hi  posa; 
Sant  Joseph  cerca  un  consol, 

lo  cerca  y  no'l  troba. 
De  Fons  Signatus  al  peu 

seuria  una  estona, 
de  Salomó  en  lo  Jardí 

regalant  d'aroma; 
més  plora  l'aygua  com  Ell, 

l'arbreda  hi  senglota. 

Vora  l'Altar  de  Mambré 

veuen  una  Cova, 
la  Verge  quan  es  à  dins 

ja  no  s'acongoxa. 
En  son  pit,  de  cansament, 

la  llet  s'hi  estronca, 
més  una  dayna  del  bosch 

arriba  y  li'n  dona. 
Si  ploravan  los  estels 

l'alba  ja  no  plora, 
que  somriu  al  bon  Jesús 

à  dintre  la  Cova, 
ab  son  raig  aurigemat 

fentli  de  corona. 
Maria  y  lo  Sant  vellet 

en  terra  se  postran, 
y  ab  l'amor  dels  seraíins 

à  son  Déu  adoran. 

LO  romaní 

(tradició    catalana) 


La  Verge  va  cap  à  Egipte 
ab  son  fillet  Jesucrist, 
tot  fugint  del  rey  Herodes 
qui'n  voldria  ésser  butxí. 
Tot  cantant,  les  orenetes 
li  ensenyan  lo  camí: 
— Ensenyàumel,  orenetes, 
més  no  canteu  tan  seguit; 
lo  rey  Herodes  arriba 
y'l  cant  podria  sentir. — 

Sentint  dringadera  d'armes 

va  à  escometre  al  tamariu : 

— Tamariu  de  flors  vermelles, 

jsi'm  volguesses  acullir, 

só  una  mareta  à  qui  Herodes 

degollar  voldria'  1  Fill ! 

— Mes  branquetes  son  tan  altes 


La  fugida  à  Eíiipte  loy 


que  no's  poden  ajupir. 

Los  canyiços  son  més  baxos, 

bé  poden  darvos  abrich. 

— Canyiços,  los  bons  canyiços, 

acuUiunos  esta  nit, 

sinó  eix  Fill,  que  Herodes  cerca, 

veuré  en  mos  braços  morir !  — 

Los  canyiços  cor  no  tenen; 

— Feu,  li  diuen,  bon  camí; 

nostres  fulles  son  estretes, 

no  us  podrían  pas  cobrir; 

si  volguesseu  més  verdiça 

vos  ne  darà'l  romaní. — 

Lo  romaní  que  s'ho  escolta 

cuyta  à  ensenyarli'l  camí; 

y  si'n  té  de  fulla  verda 

de  més  verda's  revestí. 

Tremola  la  Verge  santa, 

lo  bon  Jesús  li  somriu, 

veyent  passar  ab  Herodes 

la  llopada  dels  butxins. 

Quan  la  llopada  s'allunya, 

parlava  l'Infant  diví: 

— Puix  la  vida  tu'm  salvares, 

romaní,  bon  romaní, 

tes  branquetes  que  son  verdes 

de  flors  les  vull  embellir, 

com  lo  mantell  de  la  Mare 
del  color  de  blau  turquí. 
Per  quiscuna  de  ses  festes, 
perquè  vajas  més  bonich, 
ton  vestidet  d'esmeragda 
jo  sembraré  de  safirs. — 

Mentre' 1  bon  Jesús  parlava, 
un  vol  d 'Àngels  ha  acudit; 
los  uns  tocan  la  viola, 
los  altres  lo  violí, 
y  altres  de  veu  argentina 
exa  cançó  fan  sentir: 

iQué'n  sou  d'hermosos, 

coloma  blanca, 

bell  colomí, 
qué'n  sou  d'hermosos, 

sota  una  branca 

de  romaní ! 

Verge  Maria, 

sota  la  ombreta 

vullaume  à  mi ; 
jo  hi  dormiria 

sota  la  ombreta 

del  romaní. 

SANT  JOAN 


La  soledat  es  un  cel 
per  los  àngels  de  la  terra; 
que  ho  diga'l  petit  Joan 
que  hi  viu  ab  gran  penitencia. 
Més,  si  es  sol  en  lo  desert, 
bé  hi  dexarà  sementera; 
quan  eix  astre  s' hi  pondrà 
n'hi  restaran  per  estela; 
si  volíau  saber  quants, 
comptàu  del  cel  les  estrelles. 
Los  sants  lo  prenen  per  àngel, 
lo  poble  per  un  profeta,  *• 

lo  desert  per  una  veu, 
per  Messies  la  Judea. 

Miraulo  en  sa  Cova  humil, 
petxina  de  rica  perla ; 

té  per  llit  lo  del  lleó, 
per  menjar  lo  de  l'abella, 
lo  cilici  per  vestit, 
per  corona  la  ignocencia 
Un  dia  lo  cor  li  diu, 
acer  que  l'imàn  desvetlla, 
que  passa  per  allí  prop 
la  trinitat  de  la  terra. 
Surt  de  la  Cova  amatent, 
no  ovira  encara  al  qui  cerca, 
sols  veu  lo  cel  més  blavíç, 
sols  veu  la  prada  més  verda, 
l'espígol  més  olorós, 
més  en  flama  la  rosella. 
S'enfila  al  dors  d'un  serrat 
que  té  sota  una  cinglera; 
sota'l  cingle  hi  ha  un  torrent 
que  du  per  aygues  arena ; 
si  fossen  brases  de  foch 
no  fora  pas  més  ruenta. 
Per  allí  va'  1  bon  Jesús 
com  una  boyra  lleugera; 
va  à  oferir  la  vida  à  tots; 
llevarli  volen  la  seva, 
més  la  Flor  de  Nazareth 
ja  ha  escapat  de  la  tempesta. 

Lo  sol  que  cau  es  caliu, 

lo  desert  flames  alena, 

la  sorra  li  abrasa'ls  peus, 

la  set  lo  pit  y  la  llengua. 

Lo  vent  en  sa  soledat 

per  jugar  no  té  un  bri  d'herba 

Taucell  no  troba  un  redós 

per  exhalar  una  quexa, 

y  jtot  just  son  al  llindar 

del  gran  desert  que' Is  espera! 

Per  apagarlos  la  set, 

daria  sanch  de  les  venes 

Joan ;  més  ^jcòm  ho  farà 

per  exirlos  à  carrera? 

Los  segueix  de  lluny  à  lluny 

per  lo  cayre  de  la  serra ; 

no  troba  en  lloch  un  baxant; 

per  tot  lo  cingle  cresteja. 

Axeca  los  ulls  al  cel 

y  li'n  devalla  una  idea. 

Porta  una  creu  per  bastó; 

percudeix  la  roca  ab  ella; 

ne  surt  abundosa  font 

que  salta  de  grenya  en  grenya, 

en  arcades  y  sallents 

ab  que  l'iris  bell  se  trena, 
fins  al  pregon  de  la  vall 
que  à  son  murmuri  s'alegra. 
Allí  corre  tot  jugant 
com  pel  desert  la  gazela, 
fent  rodolar  los  palets, 
fent  reviure'ls  jonchs  y  la  herba 
y'l  cor  dels  tres  pelegrins 
que'l  vent  del  Sàhara  asseca. 

Maria  diu  à  Joseph: 
— íQué  gran  es  la  Providencia  !- 
y  abans  de  beure  en  lo  doll, 
de  genolls  cauen  en  terra. 

Quan  han  orat  y  begut 

vora  l'aygua  joganera, 

com  en  son  test  una  flor 

que  la  rosada  asserena, 

en  la  falda  maternal 

lo  bon  Jesús  se  redreça^ 

y  beneheix  à  Joan, 

qui,  en  lo  bell  cim  de  la  serra, 

heralt  del  sol  que  va  à  exir, 

apar  de  l 'alba  la  estrella. 

DESVETLLAMENT 


En  los  braços  de  Maria 
s'està  Jesús  adormit, 
é  inefable  melodia 
com  d'arpista  qui  somia, 
ressona  per  l'infinit. 

çiSon  les  perdius  areneres 
dant  à  la  lluna  un  concert^ 
ò  les  ayrades  primeres 
del  ventall  de  les  palmeres 
ab  que's  venteja'l  desert? 

çJEs  la  zumzada  que's  gira 
en  son  llit  d'arenes  d'or, 
ó  be'l  lleó  qui  regira 
lo  calavre  de  Palmira 
que  li  pledeja'l  voltor? 

(j  Potser,  à  nit,  la  estrellada 
lliga  à  la  terra  sa  veu, 
y  ab  tota  llur  aucellada, 
van  à  cantar  una  albada 
quan  obri'ls  ulls  l'infant  Deu? 


II 

Orant  les  hores  enfila 
la  Verge;  al  matinejar, 
veyent  que  Joseph  vigila, 
diu  recolzantse  tranquila : 
— Ara  podré  reposar. — 

Vols  d'àngels  baxar  se  veyan 
com  en  la  nit  de  Bethlem; 
al  patriarca  somreyan 
y — dormiu  també,  li  deyan 
que  nosaltres  vetllarem. 

— Grans  mercès.  Ell  responia, 
sentint  la  testa  inòlinar; 
reposar  prou  me  caldria; 
més,  vetllo  al  Fill  de  Maria, 
y'ls  ulls  no  puch  aclucar! — 

LA  DATILERA 


Los  tres  divins  Viadors 
deu  dies  ha  que  caminan; 
sense  beure  ni  menjar 
l'acandiment  los  corlliga; 
si  caminan  gayre  més 
colltorceràn  en  la  via. 
Al  cel  demanan  socós 
y  à  devallarlos  no  triga. 

Una  palmera  gentil 
à  un  oasis  los  convida, 
oasis  que  de  la  mar 
del  gran  desert  es  una  illa. 
«Veniuhi  à  la  ombra,  veniu, 
Jesús,  Joseph  y  Maria, 
que  us  farà  de  parasol 
ma  valona  de  palmisses.» 

A  tots  tres  los  vé  de  grat; 
del  herbey  ne  fan  cadira. 

Mentres  la  Verge  s'assèu, 
del  arbre  aguayta  la  cima; 
carregada  es  de  fruyt  d'or 
com  núvia  de  pedres  fines: 
— Joseph,  si'ls  pogués  haver, 
dos  ó  tres  dàtils  pendría. 
— Alterosos  son  per  mi, 
jay!  lo  meu  braç  no  hi  arriba. 
L'infant  Jesús,  quan  ho  sent, 
diu  à  la  palmera:  — Inclinat — 
y  l'arbre  abaxa  son  front 
à  les  plantes  de  Maria, 
que'n  floreja'ls  dàtils  d'or 
com  los  joyells  en  botiga. 
La  palmera  apar  que  diu : 
«Preneu  la  corona  mía, 
preneu  mon  cogoU  y  tot, 
oh  del  cel  Rey  y  Regina» 
— Redreçat,  li  diu  Jesús, 
quan  la'n  veu  alleugerida, 
y  de  tes  fondes  arrels 
una  fontinyola  n'isca. — 
La  palmera  axeca'l  front 

mentre  à  sos  peus  regalima 

un  grífol  d'aygua  que,  ensemps 

es  una  font  d'alegria. 

Ne  beu  la  yerta  gentil, 

bell  lligabosch  de  la  Sirià ; 

s'hi  abeuran  los  oiiardns  (i) 

y  la  fera  selvatgina, 

y  après  de  beure  à  la  font, 

besan  los  peus  de  Maria. 

Los  exilats  caminan  à  nit  en  la  foscor; 

çjquí'ls  servirà  de  guia? 
Vos  qui  als  tres  Reys  guiareu  ab  una  Estrella  d'or, 

guiàu  també  à  Maria. 

Guiàu  també  à  Maria,  qui  porta'l  Rey  del  cel 

à  qui'ls  tres  Reys  cerca  van, 
mostràulos  en  Terri  vol  camil'hermós  estel, 

Testel  ab  que's  guiavan. 

Axis  vos  ho  demana,  oh  escelsa  Trinitat, 

la  trinitat  terrena, 
quan  à  sos  fronts  modestos  tres  raigs  han  devallat 

dels  de  la  nit  serena. 

Cotbyes  les  estrelles  fan  llum  ab  llur  gresol 

à  qui  les  ha  criades, 
quiscuna  desitjosa  de  darli,  com  un  sol, 

la  llum  à  torrentades. 

Llur  clariana  vessa  pels  arenals  solius 

una  alba  que'ls  enfiora, 
y  amatinantse  cantan  los  ibis  y  perdius 

lo  càntich  de  l'aurora. 

Los  camells  qui  remugan  en  terra  agenollats 

s'axecan  del  bell  ayre, 
y'ls  aromers  gronxantse  com  encensers  daurats 

envían  dolça  flayre. 

Los  beduhins  al  veure  de  lluny  tres  llantions 

marxant  ab  armonía, 
creuen  que,  à  nit,  en  terra  caygueren  los  Trilions 

y  pel  desert  fan  via. 

DIMAS 


Jesús,  Maria  y  Joseph, 
quina  companyia  us  toca, 
puix  d'un  lladre  aquesta  nit 
posàu  à  dintre  la  Cova, 
d'un  lladre  de  cami  ral 
qui  es  de  lladres  cap  de  colla. 
Llur  Cova  ó  niu  de  voltors 
es  sota'l  bech  d'una  roca, 
que  senyoreja'l  desert 
com  esfinge  faraònica. 

Lo  lladre  es  fóra  à  robar ; 
sols  hi  ha  la  seva  esposa, 
mareta  d'un  nin  leprós 
que  l'alegria  li  roba. 

Mirant  al  bon  Jesuset 

lo  mal  de  cor  se  li  dobla; 

veu  una  flama  en  sos  ulls, 

y  en  son  front  una  corona,. 

una  corona  de  Déu 

que  à  la  del  sol  fa  vergonya. 

Maria  li  dona  un  bany 
en  un  riu  d'allí  à  la  vora; 
lo  riberal  reverdeix, 
Tescuma's  torna  olorosa. 
Hi  banya  son  fill  leprós 
la  mare  quan  se  n'adona; 
axis  que  l'aygua  ha  tocat 
la  Uebrosía  s'escrosta, 
y  queda  gemat  y  fresch 
com  una  fulla  de  rosa. 
La  mare  cau  de  genolls 
y  al  bon  Jesuset  adora; 
l'infantó  també  ho  vol  fer, 
obrintli'ls  braços  s'hi  acosta. 
Lo  bes  que  dona  à  Jesús 
més  amorós  Ell  li  torna, 
y'ls  besos  de  Jesucrist 
del  paradís  son  penyora 

Lladre  era'l  pare  de  Dimas; 

tal  lo  pare  tal  lo  fill; 

més,  segantli  l'aventatge, 

fa  de  lladre  y  d'assessí. 

Quan  té  afanyat  lo  suplici 

lo  condemnan  à  morir, 

à  morir  en  lo  Calvari 

al  costat  de  Jesucrist. 

Ses  paraules  ell  escolta 

quan  perdona  als  enemichs, 

quan  à  Joan  dona  mare, 

y  à  sa  Mare  dona  un  fill, 

y  oblidant  lo  seu  martiri, 

se'l  mira  de  fit  à  fit. 

Li  semblan  ses  fesomies 

les  d'aquell  Noy  tan  bonich, 

que'l  netejà  de  la  lepra 

quan  encara  era  petit. 

La  lepra  li  es  retornada, 

més  i  ay !  la  dels  esperits, 

y,  puix  les  aygues  no  hi  valen, 

de  sançh  s'haurà  de  servir. 

La  de  ses  venes  impura 
no' I  rentarà  de  sos  crims, 
y  à  Ell  que  la  vessa  tota 
li'n  demana  un  rajolí: 
— Al  ser  en  vostre  realme, 
recordàuvos,  diu,  de  mi. 
— Ab  mi,  li  respon,  eix  vespre, 
seràs  en  lo  paradís. — 


LO   DESTERRO 


Secessit  in  /ïgyptum. 
Se  retira  en  Egipte. 

Math.,  2.  14. 

FONT  DE  MARIA 


Del  africà  desert  en  la  sortida, 

del  Nil  en  la  florida 
vora,  la  Verge-mare  s'aturà ; 
sos  peus  eran  cremats  per  les  arenes, 

y  la  sanch  de  ses  venes 
tenia  la  cremor  del  huracà. 

La  font  de  llet  s'estronca  en  sa  mamella, 
hon,  com  del  lliri  abella, 

la  vida  beu  qui  l'ha  donada  al  món. 

Ab  llàgrimes  als  ulls  Ella  se'l  mira, 
amargament  sospira, 

y  esllanguida  coll-torç  sobre  son  front. 

Asseguda  à  la  soca  d'un  gran  Arbre 

sembla  talment  de  marbre, 
imatge  de  la  pena  y  de  Tamor. 

Lo  sant  Espòs  segueix  la  rodalia, 

cercant  en  sa  agonia, 
còm  apagar  la  set  del  Criador. 

L'aygua'ls  sorrals  se  la  begueren  tota, 

no'n  troba  ni  una  gota. 
Al  vèurel  retornar  tan  afligit, 
Jesús  ab  son  taló  fereix  la  molsa, 

y  una  fontana  dolça 
ne  brolla  com  la  llum  en  negra  nit. 

Los  tres  exànims  pelegrins  hi  beuen, 
y  al  seu  voltant  s'asseuen 

ab  los  ulls  à  la  font,  lo  cor  ab  Déu, 

mirant  còm  per  l'axuta  fanaleda 
s'escorre  l'aygua  freda, 

que  febrosa  de  set  la  terra's  beu. 

Dins  un  clot,  safareig  de  la  natura, 

lo  rieró  s'atura, 
com  nin  cansat  de  corre  y  de  jugar: 
allí  la  Verge  renta  y  emplataya 

la  capellina  gaya, 
que  Ella  ab  sos  dits  tallà  y  cusi  à  Nazar. 

Après  la  estén  sobre  la  terra  núa, 
prop  del  bolquer  que  súa. 

y  la  faxa  presó  del  Infinit: 

de  cada  perla  fosa  que'n  degota 

un  gert  fillol  ne  brota, 
que  serà  un  dia  balsamer  florit. 

Quan  ja  lo  bàlsam  guaridor  crexía, 

à  la  Font  de  Maria 
Jesús  acompanyava'ls  infantons; 
y,  posanthi  una  fulla  per  canella, 

dexàvals  beure  en  ella 
companejant  ab  l'aygua  ses  lliçons. 

SOMNI  DE  LA  VERGE 


Kxultavit  ut  gigas   ad  cur- 
rendam  viam. 

S'axeca  com  un  gegant  a  fer 

sa  via . 

Salm  iS,  6. 


Los  rosers  d'aquells  jardins 
axecan  ses  mans  florides, 
com  dihentlos  «Benvinguts 
à  aquexa  plana  egipcíaca; 
veniu  à  la  ombra,  veniu, 
oh  gentil  verge  Maria.» 
A  Maria  no  desplau  ; 
amorosa  s'hi  reclina; 
à  la  ombra  dels  roserets 
suaument  s'es  adormida ; 
lo  somni  que  ha  somiat 
ses  amargors  endolcia. 

Somia  veure  à  Jesús 

qui  de  sa  falda  s'esquitlla. 

tornantse  soptadament 

d'estatura  gegantina. 

Ab  la  espasa  de  la  creu 

ja  escomet  la  idolatria ; 

los  colossos  de  cent  pams 

van  cayent  com  jochs  de  bitlles. 

Ab  un  peu  à  Denderah 

volea,  ab  l'altre  à  Elefantina; 

escorna  à  Apis  lo  vedell, 

à  Tifon  lo  decapita ; 

pren  per  les  banyes  à  Amnon, 

à  Anubis  pel  coll  de  guilla ; 

y  à  lleons,  gossos  y  deus, 

y  deeses  de  garriga, 

los  arranca  del  altar 

y  à  pasturar  los  envia. 

Và  à  plantar  sa  hermosa  creu 
en  la  Tebayda  y  la  Nitria , 
y  à  la  seva  ombra  suau 
aquella  terra  floria. 
Se'n  torna  ab  sa  Mare  après, 
y  aquell  gegant  s'apetita, 
fins  à  ser  hermós  infant 
que  en  sa  falda  se  reclina ; 
y  à  un  beset  del  bon  Jesús 
se  desvetllava  Maria. 

LO  TEMPLE  DEL  SOL 

Conteret  síatuas  domus  solis, 
quae  sunt  in  terra  .5:gypti. 

Jer.,  4),  13. 

Lo  sol  encès  va  à  exir  sobre  l'Egipte, 
y  desvetllantse'l  temple  d'Heliòpolis, 
vol  darli  desde  un  cim  la  benvinguda. 
En  la  naos  immensa  que  sostenen 
vint  y  quatre  columnes  de  sienita, 
de  palma  totes  à  faysó,  s'aplegan 
mil  sacerdots  en  lo  misteri  ombrívol. 
Quan  surt  lo  gran  pontífice  del  sékos 
sempre  voltat  de  místiques  tenebres, 
solemnement  portant  entre  sos  braços 
à  Horus  sortint  del  càlzer  blanch  del  loto, 
se  posa  à  serpejar  vers  lo  pronaos 
la  estranya  processó.  Gamfaronejan 
devant  seu,  sobre  espatlles  jovenívoles, 
les  simbòliques  barques,  llur  emblema 
mostrant  quiscuna  de  son  déu  estrampol. 


La  fugida  à  Egipte  ijj 


Fumerejan  en  vasos  de  terriça 
de  rehínes  y  encens  flayrosos  núvols, 
mentres  esclata  un  himne  en  tots  los  llavis, 
al  sò  de  l'arpa  y  de  la  flauta  dolça: 

«  Llahor  à  tu,  sol  que  à  Orient  renaxes, 

mòmia  que't  tornas  jove  cada  dia; 

ab  tos  passos  la  terra  tu  engrandires, 

y  alçares  de  tos  braços  à  l'altura 

lo  cel;  per  çò  s'alegran  tant  al  vèuret. 

L'Egipte  plora  sense  tu  anyorívol, 

y'l  món,  quan  tu  n'ets  fóra,  es  un  sepulcre. 

i  Ja  es  hora!  Surt  y  esbuUa  les  tenebres 

y  torna  l'univers  de  mort  à  vida.» 

Axis  cantant  la  rua's  descabdella : 
sembla  una  serp  de  Libia  monstruosa 
que,  del  cau  negre  hon  viu  entafurada, 
surt  à  voltar  lo  peristil  y  enrotlla 
ab  feréstega  anella'l  santuari. 

Per  una  rampa  de  grahons  ciclópichs, 

quiscun  ab  una  estinge  à  cada  banda, 

s'enfila  anguilejant  y  remorosa 

al  porfírich  terrat  del  edifici. 

Allí  donan  tres  voltes,  cada  una 

com  un  tro  fent  sentir  himnes  à  Horus, 

per  tota  la  nilòtica  ribera : 

«L'Egipte  plora  sense  tu  anyorívol, 

y'l  món,  quan  tu  n'ets  fóra,  es  un  sepulcre. 

i  Ja  es  hora!  Surt  y  esbulla  les  tenebres, 

y  torna  l'univers  de  mort  à  vida.» 

Corona  del  gran  temple  allí  hi  ha  una  ara, 

hon  cada  cinch  cents  anys,  en  niu  de  brostes 

de  mirra  de  rArabia,'s  crema'l  fènix, 

y  après  renaix  en  ses  metexes  cendres . 

Ara  meteix  ha  d'arribar  que  es  la  hora, 

y'l  cercan  tots  los  ulls  en  l'hemisferi. 

i  Lo  fènix  renadiu  no  surt  encara! 

Símbol  è  imatge  d'Horus,  pot  ser  vinga 

per  ròssech  de  sa  esplèndida  carroça,     • 

que  esferehint  los  enemichs  d'Ossiris, 

ara  abans  ara,  à  solixent  apunta. 

Lo  sacerdot  axeca  ja  sa  imatge 

que  va  à  adorar  de  genollons  l'Egipte. 

Més  à  sos  peus  soptadament  lo  temple 
se  posa  à  tremolar  com  una  fulla 
y  ab  ell  lo  Delta  en  aspre  terratrèmol. 
Lo  déu  rodoladiç  cau  de  sos  braços, 
va  de  grahó  en  grahó  per  la  escalada, 
trobantse  al  cap  d'avall  ab  les  esfinges, 
les  serps  de  bronzo  y  esparvers  de  pórfir, 
y  ab  tots  los  ídols  del  Egipte  à  troços. 

Va  à  redolons  per  terra'l  bell  Ossiris 
difunt,  Isis  sa  viuda  que  plorantlo, 
en  son  anyal  aniversari,  trista, 
fa  revenir  lo  Nil  ab  una  llàgrima.    • 
Isis  Sothisy  de  Sirius  aymadora, 
qui,  à  Satí  rellevant  en  ses  cascades, 
engega'l  riu  com  caçador  la  fletxa, 
cau  en  lo  Nil  meteix,  ab  sa  corona 
de  déu,  de  flors  de  loto  y  de  papirus. 
A  Denderah  s'aterra  entre'ls  sepulcres, 
Hator  que  té  per  fills  deus  y  deeses, 
vinguda  de  la  terra  dels  aromes. 
Memfis,  pare  del  Cayre,  y  sa  germana 
la  Tebas  de  cent  portes,  veuen  caure 
del  cel  quiscuna  sa  superba  triada. 

Quan  aguayta  lo  sol  sobre  Heliòpolis, 
dels  tres  cents  sexanta  ídols  qui  coronan 
aquell  egipci  panteó,  no'n  resta 
un  de  sencer;  colgat  en  un  ossari, 
ni  al  ídol  seu  li  restan  ulls,  per  veure 
còm  arriba  al  Egipte  à  destronarlo 
l'Infant  Jesús  als  braços  de  Maria. 

AFRODISIUS  (^) 


Es  de  la  sabia  Heliòpolis 
governador  Afrodisi, 
governador  assortat, 
puix  à  Déu  té  en  sos  dominis. 
Fa  cap  al  temple  del  sol 
terratrèmol  al  sentirhi; 
se  n'hi  vola  ab  cent  guerrers, 
cent  lleons  del  desert  líbich. 
Al  veure  los  sacerdots 
tal  y  tan  rúfol  seguici, 
creuen  que  vol  en  sos  caps 
revenjar  lo  deïcidi. 

Ell  quan  mira  sobre 'Is  deus 
caure'l  llamp  del  estermini, 
al  cel  demana  plorant 
la  clau  d'aquell  geroglífich. 

Veu  una  Verge  allí  prop 

de  boniquesa  prodigi, 

qui  à  la  cara  dú  un  ressol, 

un  ressol  del  cel  assiri , 

y  en  sos  braços  un  Infant, 

Horus  diví  d'aquella  Isis. 

Una  corona  de  llum 

que  d'exa  tempesta  es  l'iris, 

com  l' aurèola  d'un  Déu 

rodeja  son  front  de  lliri. 

Cau  en  terra  de  genolls 

y  diu  al  estol  gentílich: 

— Si  aqueix  Infant  enciser 

no  hi  tingués  pas  predomini, 

no'l  rebrían  pas  axis 

los  astres  del  cel  egipci, 

agenollats  devant  seu, 

y  adorant  los  seus  vestigis. 

Donchs  jo,  com  ells,  de  genolls 

l'adoro  per  Déu  altíssim, 

desitjant  per  amor  seu 

dar  la  vida  en  sacrifici. — 

L'ARBRE  DE  L^  VERGE 


Molts,  à  exemple  d'Afrodisi, 
van  per  terra  de  genolls 
devant  lo  Fill  de  la  Verge, 
més  jay!  no'l  seguexen  tots! 
Algun  segueix  à  Maria 
com  à  la  ovella  lo  llop, 
endevinantho  que  es  Ella 
la  causa  del  enderroch. 
Llampegueja  en  sos  ulls  la  ira 
com  en  sa  dreta '1  burjó. 
i  No  s'hi  pensarían  gayre 
à  cridarli  via  fos  ! 

Fugiu,  oh  verge  Maria, 
que  altre  Herodes  teniu  prop; 
si  no  us  sega  l'aventatge 
no  ho  farà  perquè  no  pot. 

Quan  Ella  del  llop  s'adona 
li  entra  gran  baticor. 
Assereneuvos,  Maria, 
que  prou  vigila  per  vos, 
tot  dormint  en  vostres  braços, 
Aquell  qui  ho  vigila  tot. 
Entre  l'esglay  y  la  espasa 
ja's  troba  dintre  del  Hort 
y  à  la  ombra  del  Sicomoro 
que  ja'ls  ombrejà  altre  colp. 
Com  mare-perla  se'ls  bada 
y'ls  amaga  dins  son  cor, 
al  cel  meteix  fent  enveja 
que  no  té  perles  millors. 

HELIOPOLIS 


Delubra    deorum    yEgypti 
comburet  igni. 

A'r.,  13,13. 


Del  Nil  blavós  en  la  verdosa  riba 
per  tot  hi  havia  altars  sinó  per  Déu ; 
en  braços  de  la  Verge  quan  hi  arriba, 
los  ídols  s'agenoUan  à  son  peu. 

Moloch  avergonyit  sota  la  terra 
s'enfonza  en  aygua  tèrbola  de  sanch : 
Memnon,  de  cara  de  moltó,  s'aterra, 
y  à  cabuçons  s'amaga  dintre' 1  fanch. 

Tots  aquells  deus  estràmpols  descendexen 
d'immundos  animals,  n'es  sa  farúm: 
peúlles  y  banyots  encara'ls  crexen, 
com  crexen  à  les  cabres  y  bacum. 

Dagón  ferotge  al  veure  TArca  Santa, 
en  sa  peanya  palanqiieja  y  cau, 
y  à  capgirells  baxa  à  besar  sa  planta; 
tal  l'ossiríach  panteó  s'ajau. 

Quan  lo  temple  del  sol,  devant  sa  porta, 
veu  passar  aquell  Sol  millor  que'l  seu, 
quan  de  sos  deus  veu  la  niçaga  morta, 
diu  tremolant:  seré  llur  mausoleu. 

Com  dins  lo  bosch,  si'l  llamp  corseca  un  arbre, 
ne  cauen  los  aucells  ab  gran  esbull; 
de  cent  en  cent  tomban  los  deus  de  marbre, 
altar  avall  trobantse  en  lo  rebull. 

Son  gegants  monstruosos  y  disformes, 
més  la  veu  d'un  Anyell  los  fa  fugir; 
y  entre  les  ombres  de  la  nit  enormes, 
mira'l  Sol,  oh  Heliòpolis,  exir. 

De  tes  aules  immenses  hon  un  dia 
seyan  Moysès,  Heròdoto  y  Plató, 
la  alada  sabiesa  se'n  desnía, 
seguint  al  veritable  Salomó. 

Dels  sabis  que  vegeres  y  sentires, 
Jo  só  la  veritat  sols  Ell  ho  ha  dit; 

llurs  vanes  sabieses  son  guspires; 
Ell  es  lo  Sol  ara  meteix  sortit. 

En  ta  ara,  sobre  un  feix  de  mirra  encesa, 
no  hi  vindrà  més  lo  fènix  à  espirar; 
es  més  noble  la  víctima  promesa 
que  l'Orient  veurà  ressucitar. 

Fènix  se  diu  la  estrella  vespertina, 
que  bada'ls  ulls  quan  los  acluca'l  sol: 
més  al  nàxer  avuy,  munts  de  ruina 
ha  vist  tornar  son  gegantí  breçol. 

Al  peu  de  les  esfmges  qui  s'ajauen, 
sos  errívols  enigmes  oblidats, 
soldats  caduchs,  los  obeliscos  cauen, 
de  ferhi  centinella  afadigats. 

Un  solament  com  testimoni  hi  resta, 
per  dir  à  les  centúries:  Jo  l'he  vist; 
y  signa'  1  cel  ab  sa  cay rada  testa, 
com  ho  feya  lo  braç  de  Jesucrist. 

Saludaulo,  Piràmides  superbes; 
abaxàu  à  ses  plantes  vostre  front ; 
son  carro  us  xafarà  com  à  exes  herbes, 
quan  vinga  après  à  conquistar  lo  món. 


La  fugida  à  Egipte  /^j 


Més  eix  desert,  trono  de  foch  d'Ossiris, 
bé  trigarà  à  florir  com  un  verger; 
abans  de  ser  T  Egipte  vall  de  lliris 
jqué  suhor  costarà  à  son  jardiner! 

Míral,  oh  Nil,  eix  Noy  de  cabells  rossos, 
que  veus,  vora  Heliòpolis,  passar; 
ab  mà  de  ferro  à  tu  y  als  teus  colossos 
la  corona  de  déu  ha  de  llevar. 

Es  al  breçol  aqueix  Moysès  per  ara, 
més  rebatrà  ton  Faraó  al  pregon; 
aqueix  Davit  es  un  infant  encara, 
més  ha  de  rompre  à  Goliat  lo  front. 

Míral,  Egipte,  en  braços  d'exa  esbelta 
Verge-Mare,  aqueix  Noy  tendre  y  humil ; 
ab  ses  manetes  ha  format  ton  Delta, 
y  per  joguina  hi  ha  engegat  lo  Nil. 

Ell  de  totes  les  mars  prenent  la  brida, 
de  la  terra  y  dels  astres  lo  tim.ó, 
com  arpa  d'or  per  son  alè  ferida 
farà  en  sos  dits  vibrar  la  creació. 


144  Jesús  Infant 


CAPTANT 


Per  amor  de  Déu. 


L'infant  Jesús  demana  pa 
y  sant  Joseph  no  li'n  pot  dà. 

Lo  Patriarca  agafa  l'eyna 
y  à  la  ciutat  va  à  cercar  feyna ; 
de  porta  en  porta  va  dihent : 
Dàume  treball,  oh  bona  gent, 
que  vinch  de  fer  un  llarch  viatge, 
y  no  tinch  res,  ni  pa  ni  hostatge, 
per  ma  Esposa  jay!  y  per  mon  Fill 
que  de  la  Glòria  es  un  espilL 

Uns  Angelets  allí  à  la  vora 

li  van  dihent  ab  veu  que  plora : 

— ^Per  què  no  ho  dihèu 
que  vostre  Fill  es  Fill  de  Déu?  — 

Com  sant  Joseph  forastereja, 
y  ja  en  son  cap  la  neu  blanqueja, 
no  troba  un  bri  de  feyna  en  lloch, 
y  torna  à  casa  sens  un  broch. 

La  Verge  santa  ab  ull  alegre 
surt  y  asserena  son  cor  negre : 
— Aconsolèuvos,  mon  Espòs, 
diuli,  mostrantli'l  Fill  hermós; 
tenim  un  Déu  per  companyia, 
^què  pot  robarnos  la  alegria? 
^:Sentiu  còm  cantan  los  aucells? 
Déu  nos  estima  més  que  à  ells; 
no'ns  dexara  sense  becada 
quan  als  moxons  l'haurà  donada!- 


II 


L'infant  Jesús  demana  pa 
y  sant  Joseph  no  li'n  pot  dà. 

La  Verge-Mare  al  braç  se'l  posa 
sempre  serena  y  amorosa; 
posa  sos  llavis  en  son  front 
d'hon  baxarà  la  llum  al  món, 

y  va  trucant  de  porta  en  porta 
per  les  cabanyes  d'aquella  horta: 

— Per  amor  de  Déu, 
;una  almoyneta  pel  Fill  meu! — 

La  fruyta  esbranca  la  perera; 
ningú  li  diu:  preneu  una  pera; 
ningú  una  engruna  li  ofereix 
del  pa  que  deuen  à  Ell  meteix. 
Al  home  ingrat  y  à  la  font  seca 
per  dar  à  Déu  fins  l'aygua'ls  reca. 
Si  algun  ne  troba  de  més  bò, 
diu  à  Maria  Déu  n'hi  dó. 

Los  Angelets  allí  à  la  vora 

h  van  dihent  ab  veu  que  plora: 

— ^ex  què  no  ho  dihèu 
que  vostre  Fill  es  Fill  de  Déu? — 

Tot  pidolant  per  les  masies 
bé  sent  cantarne  de  follies, 
florida  almoyna  que  li  plou : 
— çiDe  pobreçalla  no  n'hi  ha  prou 
que  de  Judea  encara'n  vinga? 
Cada  cigonya  que's  mantinga 
çn  son  cloquer.— Abaxa'ls  ulls 

Ella,  de  llàgrimes  remulls, 

que  ab  les  de  Cristo  se  barrejan: 

y  per  les  galtes  li  perlejan : 

— Per  amor  de  Déu, 
juna  almoyneta  pel  Fill  meu!  — 

iPobra  Maria!  jPobra  Mare! 

Més  l'ha  sentida  l'Etern  Pare, 

y  altra  pobreta  se'n  condol 

que  de  la  gran  Ciutat  del  Sol 

vé  de  captar  més  assortada. 

Sobre  l'herbey  taula  ha  parada: 

— Preneu  si  us  plau,  li  diu,  que  més 

vos  donaria  si  tingués. — 

Y  ab  gran  amor  parteix  ab  Ella 

lo  bé  de  Déu  de  sa  cistella. 


LA  CASA  DE  SANT  JOSEPH 


Juxta  Eliopolim  in  quamdam 
domur.culam  habitaverunt  per 
septem  annos. 

S.'.  Bonav. 

I 

LES  ORENETES 

Les  guilles  tenen  llur  cau^ 
l'aucell  son  niu  en  la  grella, 
lo  Fill  del  home  ni  un  roch 
ahon  reclinar  la  testa! 
Totes  les  gotes  del  cel 
troban  posada  à  la  terra; 
çjsols  Vos  no  n'hi  trobareu, 
oh  Criador  qui  la  heu  feta? 
Desde  un  casal  decaygut 
li  diuen  les  orenetes: 
«Veniuhi  que  us  farem  lloch 
en  aquest  niu  que  s'aterra; 
si  nosaltres  no  hi  cabem, 
prou  cel  per  volar  nos  resta.» 

No  diu  de  no'l  bon  Jesús, 
sant  Joseph  pren  la  perferta; 
més  ^jhon  morter  trobarà 
per  adobar  la  casella? 
Lo  camí  del  calciner 
li  mostran  elles  metexes. 
No  manca  argila  en  lo  Nil; 
ab  groch  pallús  la  barreja, 
n'amotlla  tobes  que'l  sol 
ab  son  bés  de  flama  asseca. 
Lo  tuguri  un  colp  refet 
li  demana  una  coberta; 
de  llates  y  cabirons 
li'n  bestràu  una  palmera, 
per  un  Dèu  qui  vé  à  morir 
torcent  de  bon  grat  la  testa. 
Envigat  que  es  lo  trespol 
l'abriga  ab  un  llit  de  terra^ 
hon  abans  d'haverhi  flors 
ja  s'hi  posa  alguna  abella. 

Abelletes  d'or  del  cel, 

^en  eix  rusch  qui  us  axamena? 

II 

JESÚS  DORMINT 


José  hizo  una  cuna  para  el  Hijo. 
Santa  Maria  Agreda. 


No'n  resta  més  que  un  bocí 
de  la  rumbosa  palmera ; 
sant  Joseph  ne  fa  un  breçol 
talment  una  mare  perla; 
quan  la  Gemma  serà  à  dins 
à  les  del  mar  farà  enveja. 
Sa  Mareta  va  aplegant 
brins  de  molsa  y  palla  fresca, 
en  los  camps  hon  per  llur  niu 
ne  cullen  les  orenetes. 
D'eix  flonjo  coxí  demunt 
son  Poncelló  breçoleja; 
breçolant  son  Poncelló 
Maria  canta  una  lletra ; 
díganvosla'ls  Serafins, 
dígavosla  qui  la  ha  apresa. 

Mig  somriu  l'infant  Jesús 

à  la  dolça  canticela, 

mig  somriu  dormint  y  tot 

com  fa  la  flor  à  la  estrella : 

Jo  dormo,  com  si  digués, 

jo  dormo,  més  mon  cor  vetlla. 


III 

LO  PRIMER  MOT 

Sota  aquell  portal  humil 

que  un  lligabosch  ensarmenta, 

fa  rodar  Maria'l  fus, 

sant  Joseph  ribota  y  serra, 

mirant  al  bon  Jesuset 

qui  en  son  breçol  se  desvetlla, 

aquells  candis  ulls  obrint, 

esqueix  del  cel  de  Judea, 

del  empiri  raig  de  llum 

que  nit  y  dia  clareja. 

De  sopte  à  la  mà  dels  dos 

trabada  s'atura  la  eyna, 

puix  ha  dit  lo  mot  primer 

qui  es  de  Déu  paraula  eterna : 

—  Ave,  Maria,  li  ha  dit; 
ave,  dolça  Mare  meva.  — 

Rossinyol,  bon  rossinyol, 
que  fas  musica  en  la  selva, 
no  destorbes  la  que  sent 
de  Davit  la  hermosa  neda, 
en  la  Arpa  que  li  ha  enviat 
lo  Senyor  de  les  estrelles. 
Callau,  chors  de  Seraíins, 
emmudeix,  citarà  angèlica, 
que  ohint  la  veu  de  Jesús, 
sentintsen  dir,  Mare  meva , 
fins  la  musica  del  cel 
la  distrauría  d'aquexa. 


IV 
INFANTS  Y  POBRES 

La  Casa  de  sant  Joseph 
pels  pobres  sempre  es  oberta, 
pels  pobres  y  pels  infants 
del  bon  Jesús  amoretes. 

Fuma  per  ells  lo  caliu, 
per  ells  la  Font  remoreja, 
fa  gínjols  lo  ginjoler, 
rahims  d'or  la  rahimera; 
per  ells  va  de  flor  en  flor 
captant  mel  dolça  l'abella. 

Quan  Jesús  veu  un  orfanet 
amorós  l'abraça  y  besa: 
— Serem  germanets,  li  diu ; 
menjaràs  en  ma  escudella; 
les  tórtores  picaran 
al  palmell  de  ta  maneta 
los  rubins  del  magraner, 
los  carboncles  de  la  eurera. 
Un  pare  jo  tinch  per  tu, 
ma  Mare  serà  la  teva. — 
Li  fà  de  guia  si  es  orb, 
si  es  coix  li  fà  de  crosseta. 

Maria  surt  al  portal 

ab  la  cara  riallera, 

surt  ab  los  braços  oberts 

per  donarlos  una  estreta, 

ab  un  braç  à  cada  un, 

sobre  aquell  Cor  que  aleteja 

d'amor  à  son  Fill  del  cel 
y  à  sos  germans  de  la  terra. 
Si  '1  pobret  es  malaltíç, 
Maria  fa  de  metgessa; 
al  front  li  posa  la  mà 
que  es  de  tot  mal  remeyera, 
y  guarit  d'ànima  y  cos 
volar  à  son  niu  lo  dexa. 


CREXENÇA  DEL  NIL 

En  llit  ample  jau  lo  Nil, 
més  à  mig  Juny  li  estreteja, 
y  se'  1  fa  més  espayós 
en  la  esplanada  del  Delta. 
S'esbranca  d'ací  y  d'allà, 
ses  ales  prenen  estesa ; 
se  tornan  illes  los  puigs, 
bargalló  la  datilera ; 
tot  lo  vert  s'hi  torna  blau, 
la  pradería  maresma. 
Es  per  l'Egipte  lo  Nil 
lo  riu  de  la  providencia; 

més  si  sobrix  gayre  més, 

la  cullita  enguany  se  nega. 

Allí  à  la  espona  del  riu 

un  promontori  s'axeca, 

peanya  d'una  maysó 

que  al  cel  empiri  fa  enveja; 

ne  diuen  per  lo  vehinat 

Casal  de  les  orenetes. 

Al  terrat  del  casalí 

vèushi  una  hermosa  donzella, 

axecant  un  Infantó 

qui  al  diluvi  diu:  arrera. 

Aquella  Nina  gentil 

regina  es  de  cel  y  terra  ; 

sobre' 1  diluvi  minvant 

apar  la  coloma  bella 

que'ns  portarà  en  son  bech  d'or 

una  branca  d'olivera. 


IV 

MINVADA 

Torna  à  solch  la  aygua  del  Nil; 
son  llençol  la  plana's  lleva, 

que  ab  lo  sol  per  llaurador 
per  tot  arreu  se  clivella, 
dexant  à  pler  ayrejar 
les  entranyes  de  la  terra. 
Ab  sa  faldada  de  flors 
hi  baxa  la  primavera, 
en  los  horts  sembrant  lo  lli , 
en  los  rabeigs  la  nimfea, 
la  blanca  que  es  un  albó, 
la  blava  que  es  una  estrella, 
à  nit  cayguda  del  cel, 
floró  de  sa  diadema. 
La  color  verda  del  blat 
tórnas  de  flor  de  ginesta, 
y  lo  que  ahir  fou  maror 
d'onades  d'or  s'emmantella. 


Floriu,  cotoners,  floriu; 
fruytàu,  cíprus  y  figueres; 
granàu,  humits  arroçars; 
espigàu,  ordis  y  xexes. 
Oh  pays  dels  Faraons, 
rich  ets  dels  bens  de  la  terra; 
més  lo  Sembrador  diví 
te  vol  dar  més  rica  messa, 

t 

però  serà  d'aquell  blat 
que  en  son  paradís  rosseja. 
Per  çò  te  està  benehint 
desde'l  terrat  de  la  celda^ 
que  es  pels  hòmens  un  casal 
per  los  Àngels  una  església. 

LA  TUNICELA 


De  petit  lo  bon  Jesús 
ab  quin  goig  les  faxes  duya, 
del  pecat  y  de  la  mort 
per  desfer  la  lligadura ! 
La  Mareta  un  bon  matí 
les  hi  lleva  d'una  à  una 
y  ab  mà  amorosa  després 
la  vesteta  li  engambuxa, 
que  ab  sos  ditets  argentins 
ha  texit  sense  costura. 
De  mida  no  li  n'ha  pres, 
y  de  per  tot  li  vé  justa ; 
fins  li  es  més  ampla  del  pit 
per  lo  gran  foch  que  l'abrusa. 

De  la  mar  blava  del  cel 
venen  zumzades  de  música; 

somriuen  los  Serafins 
veyent  desde  la  alta  cúpula 
al  seu  Criador  peu-nú, 
y  ab  tan  pobríssola  túnica 
qui  vesteix  de  llum  lo  cel, 
camps  7  boscos  d'hermosura! 
Somriuen  los  Serafins, 
més  sos  ulls  tantost  se  muUan , 
recordant  que  aquell  gambuix 
de  la  Flor  empírea  fulla 
li  llevaran  los  sayons 
per  lligarlo  à  la  Columna , 
cobert  de  sa  pròpia  sanch 
com  un  príncep  de  sa  púrpura. 
També  Ella's  posa  à  plorar; 
més  Jesús  sos  ulls  axuga 
ab  un  beset  amorós 
de  sos  llavis  de  maduxa. 

LO  PRIMER  PAS 


Q,uam  pulchri  sunt  gressus  tui 
Cant.,  7,  j. 


Del  Sicomoro  à  la  Font 
un  prat  hi  verdeja  ahon 
seuen  Joseph  y  Maria ; 
diríau  que  sobre  d'ell 
ha  estès  Ella  son  mantell, 
dantlo  à  Jesús  per  catifa. 

Sols  per  donarlos  solàç 
allí  dona'l  primer  pas 
dexant  la  falda  nadiua; 
allí  del  braç  de  Joseph 
torna  à  la  falda  que'l  reb, 
com  son  niu  à  la  cardina. 

Y's  dexa  guiar  Aquell 
qui  regula  en  son  palmell 
les  eòliques  armoníes, 
Aquell  à  qui,  al  dematí 

diuen  los  sols  :  Som  aquí, 
pel  cel  nostres  passes  guia. 

Les  primeres  passes  fa, 
sobre  la  terra,  que  es  ja 
de  ses  llàgrimes  humida, 
als  desterrats  d '  Israel 
mostrant  lo  camí  del  cel 
en  la  terrena  calitja. 

La  sorra  d' herba's  vesteix, 
cada  bri  d'herba  floreix 
quan  sos  peuets  la  trepitjan  ; 
de  cada  passa  una  flor 
naix,  que  vas  d'argent  ò  d'or, 
vessa  Tencens  ò  la  mirra. 

Ací'l  rubèlich  humil, 
allà'l  sítisso  gentil_, 
la  viola  y  la  artemisa. 
Exos  sorrals  quedan  verts ; 
alegrèuvosne,  deserts, 
los  de  Tebayda  y  de  Nitria. 

Més,  si  hermoses  passes  fà, 
més  hermoses  les  farà. 

per  los  camins  de  la  Sirià, 
anant  de  jardí  en  jardí 
del  Jordà  a  Getsemaní, 
del  Calvari  à  les  Olives. 

Florirà  per  tot  arreu 
la  terra  sota  son  peu, 
y  i  quina  bella  florida! 
Florida  d 'Àngels  humans, 
de  vèrgens,  màrtirs  y  sants 
estrellada  matutina. 

Exa  Font,  que  es  ara  un  fil, 
per  més  realmes  que' 1  Nil 
vessarà  abundor  y  vida ; 
tornada  braç  de  la  mar, 
la  terra  s'ha  d'abrigar 
ab  sa  immensa  sobre- exida. 

Floriu,  herbetes,  floriu; 
avuy  exos  prats  vestiu, 
demà  los  de  Palestina, 
demà  passat  los  del  món ; 
correu,  aygues  d 'exa  Font, 
desde  la  Amèrica  à  la  índia. 

NOSTRA  SENYORA  DE  LA  BALMA 

(Saïdna-el-kahf) 


Ascendens  Jesús  in  navicu- 
lam  transfretavit. 

Mai/}.,  p. 


Un  cistell  de  flors 
n'apar  la  barqueta 
del  infant  Jesús 
que  s'hi  breçoleja. 
Més  gran  que  Moisès 
es  qui  en  tu  navega, 
Nil  afortunat; 
axí't  benehesca. 
No  va  solet,  no, 
sinó  ab  sa  Mareta, 
palmó  en  qui  floreix 
la  hermosa  palmera. 


< 

Los  aucells  del  riu 
nadant  no  s'esveran, 
ans  venen  de  lluny 
ab  gran  cantarella, 
posantse  à  milers 
pel  riu  y  ribera ; 
si  son  pelicans 
diríau  que  hi  neva. 


II 


De  sopte'l  barquer 
esglayat  s'axeca, 
veyent  que  un  penyal 
demunt  se'ls  aterra. 
Lo  bon  Jesuset 
hi  estén  sa  maneta, 
y'l  cayent  rocal 
apar  que  s'arrela. 
Si  à  mi  no'm  creyèu 
anauho  à  veure, 
la  mà  de  Jesús 
hi  es  encara  impresa. 

III 


Los  fills  del  barquer 
dins  la  dura  grenya 
tot  vorant,  vorant, 
n'  han  feta  una  església 
hon  com  les  parets 
l'altar  es  de  pedra. 
En  mig  del  altar 
n'hi  ha  una  barqueta, 
que  va  per  lo  Nil 
com  flor  de  nimfea, 
ab  l'infant  Jesús 
que  s'hi  breçoleja, 
de  sa  Mare  al  braç, 
de  sa  Mare  verge. 

IV 

LA  MONTANYA  DEL  AUCELL 
(Gebel-el-Taïr) 


Una  volta  al  any 
à  cantar  s'hi  aplegan 
tots  los  aucellets 
d'aquella  ribera. 
Aquell  qui  en  l'assaig 
millor  la  punteja 
la  citarà  d'or 
de  la  seva  llengua, 
trobador  feliç 
à  cantar  s'hi  queda 
perennes  llahors 
al  Fill  de  la  Verge. 
Fins  que  un  any  après, 
en  sa  canticela, 
músich  més  sortós 
un  altre' 1  relleva. 

HERMÓPOLIS< 

(tradició  copta) 


3) 


Et  commovebuntur  simula- 
cra  yEgypti  a  facie  ejus. 

Y  los  ídols  s'aterraran  a  sa 
presencia. 


Is.,  19,  3. 


Dintre  les  ones  del  Nil 

qué  ratxosa  t'emmirallas, 

d'Hermès  antiga  ciutat, 

Hermòpolis  de  Tebayda ! 

Corona  ton  temple  immens 

una  cúpola  daurada, 

demunt  de  quatre  pilars 

íets  com  lo  tronch  d'una  palma. 

La  cúpola  d'ull  de  serp 

à  un  corcer  fa  de  peanya, 

à  un  corcer  maravellós, 

à  la  faysó  dels  d 'Aràbia; 

demunt  del  corcer  hi  ha  un  déu 

que  avuy  cau  de  la  seva  ara. 

Quan  s'acosta  un  enemich 
lo  corcer  assahinava; 
avuy  s'acosta  Jesús, 
l'assahinet  es  de  ràbia! 
Tremola  y  pica  de  peus 
y  la  cúpola  s'espatlla, 
que  ab  lo  déu  cau  à  bocins 
del  corcer  entre  les  cames. 
Al  veure  per  terra  à  Hermès 
son  temple  també  hi  devalla, 
y  amunt  y  avall  del  gran  Riu, 
d'ídols,  temples  y  mastabes, 
no  n'hi  resta  un  de  sencer 
sinó  s'enfonza  dins  l'aygua. 

Negrenca  la  dus,  oh  Nil, 
à  la  mar  Mediterrànea, 
d'ençà  que  l'infant  Jesús 
tos  vells  déus  hi  cabuçava, 
déus  ó  monstres  infernals. 
i  Ell  los  dó  bona  negada  ! 

VORA  LO  NIL 


Es  serena  la  nit  y  de  celistia : 

vora  del  Nil  Maria  està  asseguda, 

mirant  les  aygues  que  à  sos  peus  s'adormen 

per  ferli  de  mirall,  que  festonejan 

nenúfars  blanchs  y  blaves  flors  de  lotus. 

Entre  ells  y  les  flors  eòliques  que  baxan 

à  breçolarse  en  son  rabeig  llisquívol, 

i  la  imatge  de  son  Fill  que  n'es  d'hermosa! 

Axeca'ls  ulls  al  esgranall  d'estrelles, 

que,  lotus  blanchs  del  riu  del  cel  esplèndit, 

ab  ullets  somiosos  li  somriuen, 

frissoses  ja  de  coronar  sa  testa. 

Bonichs  com  son,  li'n  semblan  més  encara 

los  del  seu  Fill  qui  dorm  entre  sos  braços, 

poblant  lo  cel  de  somnis  vagarívols. 

Escolta'l  rodolar  de  les  esferes, 
que  en  dança  armoniosa  giravoltan 
per  los  espays;  més  dolços  y  placèvols 
li  son  los  batements  del  Cor  puríssim, 
que  bat  unísson  al  seu  Cor  de  verge. 

Posa  sos  llavis  en  son  front  querúbich 
y  de  tristor  y  d'alegria  plora, 
y'ls  astres  fan  sentir,  dalt  en  los  atris 
del  infinit,  més  dolces  armoníes. 

LA  CREU 


L'infant  Jesús  té  una  creu  d'olivera 
de  son  cos  feta  à  la  mida;  s'hi  ajau 
sovint,  sovint,  com  en  flonja  llitera; 
ses  mans  y  peus  tot  cercant  la  clauera, 
sembla  que  diuen:  Clavaunos,  si  us  plau. 


II 


Joseph  amaga  la  fusta  pesanta, 

un  jorn,  al  veure  à  Jesús  allunyar; 

la  Verge -Mare  de  vèureho  s'encanta: 

y  —  çjPer  què,  díuli,  amagàu  la  Creu  santa? 

—  i  Perquè'ls  dolents  no  li  pugan  clavar!  — 

BÀLSAM 


Sicut...  balsamum. 
Eccli.,  24,  20. 


Un  dia'l  bon  Jesús 
se'n  va  al  Jardí  del  Bàlsam ; 
los  tanys  son  petitets, 
tenen  la  seva  alçada. 
Los  dona  una  regor 
y  axí  amorós  los  parla : 
—  Puix  jo  us  he  dat  lo  sér 
daume  la  vostra  sava.  — 
Li'n  dona  cada  brot, 
li'n  dona  cada  branca, 
lo  tronch  un  rajolí, 
les  fulles  una  llàgrima. 
Tantost  se  n'ha  adonat 
la  Verge  també  l'ayda. 

Se  n'omplen  del  més  fi, 

se  n'omplen  com  una  ànfora 

la  sina  l'Infantó, 

sa  Mare  humil  la  falda: 

—  Fill  meu,  çjper  què'l  culliu?  — 
la  Verge  li  demana. 

—  Mare,  cullimne  més, 
cuUimne  més  encara, 
que  està  de  mal  de  mort 
la  humanitat  malalta, 

y  hauríam  de  gorir 

la  seva  immensa  Uaga. — 


TORNADA 


Ex  ^gypto  vocavi  Filium  meui 
Os.,  2,  / 

SORTINT  D'EGYPTE 

SANT  JOSEPH 

Dels  rius  de  Babilonia  ací  à  la  vora 

seguérem  y  ploràrem ; 
la  arpa  suau;  que  com  nosaltres  plora, 

d'un  sàlzer  la  penjàrem. 

«Cantàunos  l'himne  de  Sïon  dolcíssim,» 

nos  diu  qui'ns  ne  desterra. 
çiCòm  cantarem  lo  càntich  del  Altíssim, 

dels  ídols  en  la  terra  P 

Allà  d'allà  sento  ta  veu  que'm  crida, 

Jerusalem  aymada; 
Jerusalem,  si  ma  ànima  t'oblida, 

sia  de  tu  oblidada. 

(Sant  Joseph  s'adorm  y  un  Àngel  li  parla.) 

Alçat,  Joseph,  que  es  mort 
qui  al  bon  Jesús  volgué  matar  un  dia ; 

pren  lo  diví  Infantó,  pren  à  Maria, 
y  de  Judea  torna  à  entrar  al  port. 

(Sant  Joseph  al  infant  Jesús.) 

Desvetllat,  glòria  mía, 
desvetllat,  oh  ma  citarà  y  salteri. 
Lo  carro  de  Davit  ja  al  hemisferi 
munta;  fugim  abans  que  apunte'l  dia, 

fugim  del  cautiveri. 

CHQR  DELS  DÉUS  D'EGYPTE 

Moisès  encara  era  petit,  petit. 
Faraó  lo  tenia  en  sa  mastaba ; 
veyentlo  un  jorn  tan  candi  y  axerit 
demunt  de  sos  genolls  l'afalagava. 

Lo  nin  corda  y  descorda  son  jalé, 
toca  sos  ulls  y  barba  ab  mà  joyosa; 
per  veure  sa  corona  si  li  vé, 
li  lleva  de  son  front  y  se  la  posa. 

De  sa  joguina  Faraó  se'n  riu, 
més  un  sabi  de  Sais  que  ho  presencia : 
— No  es  ignocencia,  oh  Faraó,  li  diu; 
descoronarvos  eix  infant  somia. — 

Porta-veu  del  Altíssim,  l'infantó, 

un  dia  fou  sa  dreta,  y  arrancava 

la  corona  y  la  vida  à  Faraó, 

y  en  lo  Mar  Roig  sos  carros  trabocava. 

Més  (jeix  infant  Jesús  digàu  qui  es, 
que  avuy  als  déus  dels  Faraons  aterra_, 
y  al  fons  de  les  onades,  com  Moisès, 
ab  tot  l'egipci  panteó'ns  soterra? 

CHOR  D'ANGELS 

Baxàu  àl  fons  de  la  ona, 

lleons  de  cap  de  dona, 
escarabats  d'  argent,  serps  de  granit, 
eternitats  d'un  jorn,  déus  d'una  estona. 
Titans  més  gegantins  del  gentilisme 

que  avuy  Jesús  destrona,, 
trucaran  à  la  porta  del  abisme 
dihentvos:  Feume  lloch  en  vostre  llit. 

JESÚS,  JOSEPH  Y  MARÍA  EN  LO  DESERT 

Los  déus  d'Egipte  udolan 
y  lladran  ja  més  lluny.  jOh  Adonahí! 
à  Vos,  à  Vos  los  nostres  cors  se'n  volan. 

Mostraunos  lo  camí 
per  eix  desert^  axample  del  Sàhara, 
ahon  ressona  encara 
la  veu  del  Sinahí. 


UNA  CIGONYA  VOLANT 

Veniusen  per  ací. 
Avuy  caygué  de  Memfis  la  mastaba, 

ahon  mon  niu  penjava 

del  temps  de  Faraó. 

Un  ceptre  que  hi  restava 
d'or  y  d'evori,  à  Nazareth  la  bella 
lo  porto,  per  joguina  à  un  Infantó! 
i  Oh,  si  pogués  niar  en  sa  casella! 


CHOR  D'ANGELS 

Si  caminar  voleu 
dels  estels  per  la  volta  safirina, 
s'ajupirà  perquè  en  son  dors  pugeu. 
Mes,  puix  ací  vostra  grandor  s'inclina, 
oh  bon  Jesús,  ací  fins  la  gacela 
del  cacto  enciriat  cerca  la  ombrela. 


La  fugida  à  Egipte  18^ 


çj  Ab  nostres  ales  blanques 
voleu  que  us  fem  d'ombrívol  cobrecel? 

JESÚS 

Creix  per  mi  una  olivera  en  Israel; 

ella  bé  prou  m'abrigarà  ab  ses  branques. 

CHOR  D'ANGELS 

De  gotes  de  rosada  benehida 
arruxarèm,  si  us  plau,  vostres  camins. 

JESÚS 

De  perles  y  rubins 

serà  y  d'aygua  de  vida 
la  que  plourà  llavors  en  lo  Calvari. 
jCuytèm,  Mare  amadíssima,  à  arribarhi! 

CHOR  D'ANGELS 

çj  Voleu  que  us  fem  una  arca, 
d'bon  la  verge  Maria  y'l  Patriarca 
seran  los  Serafins? 

JESÚS 


No.  Quan  hauré  donat  mos  últims  passos, 
arca  millor,  la  dolça  Mare  mía 
m'acuUirà  en  sos  braços. 


CHOR  D 'ÀNGELS 

Preneulo  per  Maria, 
si  à  Vos  no  us  vé  de  grat,  un  refrigeri, 
y  pel  sant  Vell  que  en  vostre  cautiveri, 
del  Pare  Etern  ab  la  ombra  vos  cobria. 

JESÚS 
Per  ells,  donchs,  ho  pendré:  benehit  sia, 

CHOR  D'ANGELS 

Esteneu,  oh  palmeres,  vostres  braços, 
y  arrecereu  à  vostre  Criador; 
sobre  sos  membres  lassos 
vessà u  de  vostra  copa  la  frescor. 

Ginesta  d'orient  de  flor  nevada, 
que  en  lo  desert  servías 
de  parassol  à  Elías, 

ombreja  avuy  al  Déu  qui't  fa  florir. 

Oh  sorral,  entebíat  à  sos  passos ; 

oh  vents,  suavisàu  vostra  alenada 

de  íoch;  desert,  atura  ton  respir; 

sol  de  mig  dia,  atura  ta  calrada, 
I  sinó'l  veuràs  morir! 


JESÚS 

In  exitu  Israel  de  Aigypto,  domus  Jacob  de  popiilo  barharo. 
Fada  est  Judea  sanctificatio  ejus,  Israel  potestas  ejus. 
Mare  vidit  et  fugit,  Jordanis  conversus  est  retrorsum. 

Salm    i  13. 

SANT  JOSEPH 

Oh  boscos  de  Judea, 
oh  del  Jordà  primaverenca  riba, 
odorífers  jardins  de  Galilea, 

setím  y  sicomoro 

de  la  maysó  que  anyoro, 
,:es  vostre  alè  la  ayrada  que'ns  arriba? 

JESÚS 

Laetatus  sum  in  bis,  quce  dida  sunt  mihi:  In  clomum 

Domini  ibimiis. 
Stantes  erant  pedes  nosfri,  in  atriis  tuis,  Jerusalem. 

Salm   121, 

SANT  JOSEPH 

Allà  d'allà  sento  ta  veu  qui'm  crida, 

Jerusalem  aymada; 
Jerusalem,  si  ma  ànima  t'oblida, 

sia  de  tu  oblidada. 


CHOR  D'ANGELS 

Del  vespre  apunta  la  estrella; 
la  nit  ombrívola  cau, 
com  una  immensa  parpella 

sobre  un  ull  blau. 
Un  pabelló  si  volían 
los  celestials  pelegrins, 
ab  ses  ales  lo  farían 

los  Serafins. 


La  fugida  à  Egipte  i8j 


DE  NIT 


Si  una  tenda  vol 
no  de  vostres  ales, 
oh  bells  Serafins, 
qui  us  les  ha  donades. 
Son  bastó  Joseph 
en  la  sorra  planta, 
aquell  lliri -jonch 
florit  à  Nazara. 
Del  bastó  al  demunt 
ha  estesa  la  capa, 
de  color  de  neu, 
de  negre  llistada. 

L'humil  pabelló 
té  per  lluminària 
milions  d'estels, 
la  lluna  per  llàntia. 
Pels  quatre  costats 
se  veu  la  estrellada, 
y  per  allí  amunt 
un  Àngel  que'n  baxa 
Se'ls  posa  devant 
puntejant  una  arpa, 
d'hon  vessa  cançons 
à  la  Verge  santa ; 
la  que  més  li  plau 
té  aquexa  tornada : 
Flor  del  romaní, 
viola  boscana. 


II 

Al  infant  Jesús 
la  cançó  li  agrada; 
al  cèlich  cantor 
emmanlleva  la  arpa, 
y  ab  llavi  rosat, 
d'hon  la  mel  regala 

refila  Ell  meteix 
à  la  Verge  santa, 
com  may  ha  cantat 
rossinyol  à  la  alba: 
Flor  del  romaní, 
viola  boscana. 


III 

Lo  cel  que  es  florit 

floreix  més  encara, 

sortint  al  balcó 

les  flors  que  té  en  cambra. 

Lo  jardí  estrellat 

s'emperla  y  se  daura 

de  rossos  capets 

y  d'ales  de  flama. 

Ab  gran  volior, 

per  la  volta  blava, 

escolta  del  cel 

la  bella  aucellada 

eix  càntich  d'amor 

que  hi  ressona  encara : 

Flor  del  romaní, 

viola  boscana. 

CAMÍ  DE  FLORS 


Maria  al  cel  gui'a 
pel  camí  de  flors, 


Al  partir  lo  sendemà 

lo  camí  se'ls  esborra, 

no  hi  ha  ningú  qui'ls  lo  diga. 

Maria  abraça  al  Fill  séu : 

— Jesús,  mon  Fill  y  mon  Déu, 

enviaunos  una  guia. — 

La  guia  no's  fa  esperar: 
devant  séu  veuen  brotar, 
veuen  brotar  una  rosa, 
la  Rosa  de  Jericó, 
que  sembla  sobre' 1  sauló 
una  estrella  guiadora : 

Una  maneta  de  nin, 
que  de  la  terra  sortint, 
apar  que  «Seguiume,  'Is  diga : 
jo  us  guiaré  camí  enllà», 
hon  encaxa  ab  altra  mà, 
també  una  rosa  florida. 

Cada  rosa  apar  que' Is  diu  : 
Veniu,  per  ací,  veniu: 
més  enllà  un  altra  se'n  bada, 
y  una  cadena  de  flors 
als  seràfichs  Viadors 
mostra'l  camí  de  la  Pàtria. 

GOTA  DE  SANCH 


Petita  anemona  de  Palestins 
Adonis  antumnalis. 


Lo  més  hermós  dels  infants 

va  caminant  per  la  sorra, 

d'un  sorral  sempre  ruhent 

com  si  hi  fessen  foch  dessota ; 

Sos  peuets  son  delicats^ 

de  fil  à  fil  sanch  ne  brolla, 

que  ab  un  rastre  de  rubins 

va  dexant  la  arena  roja, 

si  al  caure,  ab  un  càlzer  d'or 

un  Serafí  no  la  copsa. 

Sant  Joseph  se  n'escruxeix, 

Maria  se  n'acongoxa : 

—  Fill  meu,  çJper  què  caminàu? 

çjNo  teniu  mon  braç  que  us  porta, 

que  us  porta  jay!  ab  més  amor 

que'l  roser  la  seva  rosa? 

Rosa  sou  que  m'espinàu 

des  que  la  sanch  vos  degota. 

—  Mareta^  no  us  afligiu 

de  lo  que  à  mi  m'aconorta : 

es  tan  gran  la  meva  set, 

ma  set  de  vessaria  tota, 

que  ab  les  gotes  que  miràu 

la  mía  anima's  desfoga.  — 

Girant  enrera  los  ulls 
la  Verge  à  mirar  les  torna ; 
aquells  rubins  ja  son  flors 
que  tenen  lo  nom  de  gota, 
Jesús,  de  Gota  de  sanch ^ 
de  vostra  sanch  preciosa. 

DINTRE  LA  COVA 


Cova  de  Sant  Joan, 
à  nit  ets  ben  ditxosa; 
los  Pelegrins  que  aculls 
te'ls  vol  robar  la  Glòria. 
L'un  es  lo  bon  Joseph, 
l'altre  sa  casta  Esposa, 
l'altre  l'infant  Jesús, 
d'aqueix  altar  custodia. 
Lo  venturós  Joan 
se'n  fa  la  papellona; 
sos  ullets  tenen  sòn, 
tenen  sòn  y  no  dormen, 
mirant  l'Anyell  diví 
qui  afadigat  reposa, 

reposa  al  seu  costat 
sobre  un  coxí  de  molça, 
al  remor  de  la  font 
que  rost  avall  rossola. 
Lo  finestró  es  obert, 
la  lluna  tot  l'enflora: 
jcòm  resplandeix  son  front! 
icòm  vessa  amor  sa  boca ! 
Sembla  de  raigs  de  sol 
sa  cabellera  rossa, 
del  sol  que  ha  emmorenit 
eix  Lliri  nat  à  la  ombra. 
Sa  cara  sembla  un  maig, 
son  front  lo  de  l'aurora. 


II 

Li  dona  un  bes  ò  dos, 
rinfant  diví's  desvetlla, 
obre  sos  ulls  de  cel, 
de  cel  quan  s'asserena, 
hon  un  somrís  floreix 
que  al  sol  ixent  fa  enveja. 
La  Plana  de  Saron, 
los  cims  de  la  Judea 

li  envían  pels  aucells 
enhorabona  alegra. 
Se  posan  à  gays  vols 
devant  de  la  finestra, 
los  uns  per  lo  brotam, 
los  altres  sobre  la  herba, 
y  à  chors  díuenli  axis 
en  dolça  canticela: 
«jOh  benvingut  lo  Sol 
de  qui  es  Joan  la  estrella, 
lo  Sol  d'amor  que'ns  dú 
la  fèrtil  primavera ! 
Oh  benvingut  Moisès 
de  Promissió  a  la  terra: 
com  altre  Sinahí 
lo  Gólgota  us  espera.» 

BENVINGUTS 


A  vista  de  Nazareth 
plora  lo  bon  Jesuset, 
ploran  Joseph  y  Maria; 
ploravan  també  al  sortir, 
jay!  de  tristor  era  ahir; 
més  avuy  es  d'alegria. 

Ploreu^  cèlichs  Viadors, 
més  en  terra  per  les  flors 
se  us  conexen  les  petjades; 
per  lo  rastre  que'n  dexàu 
vos  segueix  ab  vol  suau 
un  Àngel  d'ales  daurades. 

Es  l'Arcàngel  sant  Miquel, 
príncep  dels  prínceps  del  cel 
qui  fa  à  vosaltres  de  patge, 
y  ab  una  fiola.d'or 
cull  les  gotes  de  suhor 
que  emperlan  vostre  viatge  ; 

les  llàgrimes  de  Joseph 
fecundes  com  les  del  cep, 
les  de  sa  Esposa  tranzida, 
les  vostres,  oh  Infant  diví, 
rosada  pel  gessamí 
de  vostra  galta  florida. 

De  una  à  una  les  cull 
per  vessaries  ab  orgull 
à  les  plantes  del  Altíssim, 
bon  floreix  l'iris  de  pau 
que  uneix  la  terra  al  cel  blau 
ab  abraç  amorosíssim . 

NOTES 

1  Onardns  (Pag.  117).  Deuen  ésser  los  grans 
llagardaxos  de  que  fa  esment  la  venerable  sor  Em- 
merich  en  ses  Visions  sobre  la  vida  de  Nostre  Se- 
nyor Jesucrist.  «Llagardaxos  enormes  y  tortugues 
hi  anaren  à  beure»,  diu  parlant  d'una  font  que  l'in- 
fant Jesús  feu  nàxer  anant  à  Egipte. 

2  Afrodisiíis  (Pag.  136).  Aqueix  romanç  està 
inspirat  en  la  relació  del  pseudo- evangeli  de  sant 
Mateu,  apòcrif  traduhit  per  sant  Geroni.  «Afrodisi, 
segons  una  antiga  tradició,  era  jove,  encara  que  re- 
vestit d'una  alta  dignitat  quan  N.  S.  vingué  à  He  • 
liòpolis.  Se  convertí  al  Evangeli  després  de  la  mort 
de  Jesucrist  y  fou  ordenat  de  bisbe,  primer  de  Be- 
ziers,  per  Sergi  Paulus,  l'apòstol  de  Narbona.»  (Bo- 
llàn,  24  Maig.) 

3  Hermòpolis  {^^g.  170).  La  tradició  catòlica  y 
la  copta_,  que  à  cada  pas  de  la  Sagrada  Familia  en 
Egipte,  repetexen  la  destrucció  dels  ídols,  ja  profe- 
tisada  per  Isaías,  nos  obligan  à  repetiria  també 
en  lo  poema.  Per  axò  hi  vingué  Jesús,  com  diu  Orí- 
genes,  Homilia  III;  in  diversos.  Venit  ergo...  Do- 
minus  in  y^gyptiun,  ut  exinde  omnes  Dcemomim 
exercitus  fugaret,  et  omnia  idola  comminiieret. 


NAZARETH 


PROEMI 


Ibiínus  ad  Nazareth,  et  vi- 
debimus  florem  Galilaeae. 

Anirem   a   Nazareth  y   allí 
veurem  la  flor  de  Galilea. 
Sant  Geroni. 


çiQiiè  hi  portas,  Nazareth,  aquí  à  la  faldí 
que't  mire'l  firmament  de  fit  à  fit? 
iQyih  lluheix  en  ta  conca  d'esmeralda 
que  robe  axis  lo  cor  al  Infinit? 

Com  à  la  porta  del  primer  sagrari, 
veig  demunt  teu  los  Àngels  abocats^ 
y  pujarne  altres  Àngels,  y  baxarhi 
à  chors  los  Querubins  y  Potestats. 

çiQuín  arbre  naix  en  tu,  ciutat  florida, 
que  ton  perfum  se  sent  per  tot  arreu? 

^jEts  tu  r  Edem  del  arbre  de  la  vida 
per  hon  l'home  caygut  pujarà  à  Déu? 

Ta  vall,  verda  petxina  que  s'esberla 
entre'rHermon  altívol  y  '1  Carmel, 
^ha  copsat  de  rosada  alguna  perla, 
obrintse  cada  dia  als  ulls  del  cel? 

De  monts,  que  son  tes  fulles,  coronada, 
oh  Nazareth,  puix  semblas  una  flor 
als  cims  de  Galilea  esbadellada, 
çíhauràs  atret  alguna  abella  d'or? 

L'abella  que  atragueres  es  l'Altíssim 
que  fins  à  tu  baxà  de  cel  en  cel, 
com  del  collar  del  vespre  sereníssim 
s'esgrana  à  les  valls  fosques  un  estel. 

Aquell  qui  té  com  notes  lo  salteri, 
à  voliors  los  astres  y  los  móns, 
illes  de  llum  del  mar  del  hemisferi, 
en  eix  plech  de  montanya  dona  fons. 

Lo  Verb  s'es  encarnat:  vall  nazarena, 
ensènyam  aqueix  Déu  de  qui  ets  breçol, 
aqueix  Infant  que  al  nàxer  tot  ho  omplena, 
de  llum  y  vida  inestroncable  sol. 

Ensènyam  ses  angèliques  joguines^ 
sos  mots  retràume  de  sentor  de  mel, 
lo  que  deya  als  infants:  coses  divines 
que'ls  Serafins  tornavan  dir  al  cel. 

Oh  camps,  dexàume  veure  ses  petjades, 
y  tu,  cel  d'orient,  lo  seu  somrís, 
y  tu,  déxam  sentir  ses  alenades, 
ayre  olorós  que  vens  del  paradís. 

Déxam,  oh  Casa  benehída  y  bella, 
lo  teu  sancta  sandorum  visitar; 
oh  cel  abreviat,  mòstram  la  estrella 
que'ls  pobles  à  son  Déu  ha  de  guiar. 

Jardí  hon  l'Espòs  dels  Càntichs  se  regala, 
déxamel  veure  en  son  primer  matí, 
de  la  ombra  del  misteri  sota  l'ala 
com  Moysès  en  lo  núvol  Sinaí. 

Jesús,  joh  bon  Jesús!,  dexàuvos  veure 
vora'l  riu  que  s'esmuny  en  lo  joncar, 
Anyell  entre'ls  anyells  que  hi  van  à  beure, 
Noy  entre'ls  noys  que  hi  baxan  à  jugar. 

Dexàuvos  veure  entre  aloès  y  arbossos 
de  Sèforis  muntant  per  lo  camí, 

dexant  que  s'embalsame  ab  vostres  rossos 
cabells  la  marinada  del  matí. 

Dins  la  cabanya  de  Joseph  roquera 
dexàuvos  veure  ab  túnica  d'obrer, 
polsosa,  com  la  vostra  cabellera, 
de  la  honrada  polsina  del  taller. 

Dexàuvos  veure  humil  en  vostra  feyna, 
Noy  més  gran  que  Davit  y  Salomó. 
çjQuín  ceptre  d'argent  fi  val  aquexa  eyna? 
^jQuín  trono  d'or  aqueix  payral  escó? 

çjA  quins  rosers  anàu  à  cullir  roses? 
^:A  quin  turó  soleu  pujar,  en  gir 
veyent  à  vostres  peus  totes  les  coses, 
lo  present,  lo  passat,  l'esdevenir? 

De  tots  los  rius  ahon  lo  cor  s'abeura 
d'amor  y  fè  ne  raja  aquí  la  font. 
Jesús,  l'arbre  sou  vos  y  Thome  la  eura, 
vostre  breçol  es  lo  breçol  del  món. 

Oh  Sol  que  puntejàu  en  exa  serra, 

jo  us  veja  en  lo  mitjorn,  fent  germinar 

à  vostres  dolces  escalfors  la  terra, 

y  à  vostre  entorn  fent  l'univers  rodar. 

Més,  no'n  tinch  prou  de  vèureus:  jo  us  voldria 
Flor  virginal  de  Nazareth,  cullir; 
cullirvos  en  los  braços  de  Maria, 
sobre  mon  cor  breçarvos  y  morir. 

HERBES  Y  AUCELLS 

Quan  Jesús  torna  d'Egipte 

de  Nazareth  à  la  casa, 

veu  que  les  herbes  del  hort 

s'enfilan  à  la  teulada: 

— (jPer  què  pujàu  tan  amunt? 

diu,  fent  la  mitja  rialla: 

la  teulada  es  pels  moxons, 

baxàu  al  jardí  vosaltres. — 

Los  moxonets  ho  han  sentit 

que  feyan  niu  en  sa  cambra; 

ja  se  li  posan  als  peus 

com  qui  perdó  li  demana, 

ajupint  lo  capsiró, 

tremolant  de  peus  y  d'ales 

— Perdonats  sou,  mos  aucells, 

si  tan  bon  punt  trenque  l'alba, 

desde  la  creu  del  camí, 

com  desde'l  cim  de  la  branca, 

desde  la  eurera'l  tudó, 

desde  l'atzur  la  calandria, 

cada  matí  li  cantàu 

à  ma  Mareta  una  albada. — 

LA  SANTA  CASA 


jQuína  casa  tan  hermosa 
la  Casa  de  Nazareth, 
hon  fan  la  vida  dels  Àngels 
Jesús,  Maria  y  Joseph! 
No  n'hi  ha  una  altra  à  Judea 
dçsde  Dan  à  Bersabò. 
Ells  semblan  tres  violetes 
y  la  Casa  un  violer: 
jquína  pobresa  tan  rica! 
iquín  benestar  tan  modest! 
La  taula  de  terebinte 
obra  mestra  es  del  Fuster; 
lo  companatge  que  hi  posan 
la  pobresa  l'amaneix, 
si  per  una  altra  pobresa 
la  caritat  no'ls  lo  pren. 


14 


Jesúb  Infant 


Un  dia,  quan  ja  n'es  hora, 

per  menjar  no  hi  veuen  res: 

— (jQuè  farem,  donchs?  diu  la  Verge. 

— ,:Què  farem?  respon  Joseph. 

— Entrèmsen  al  oratori — 

respon  lo  bon  Jesuset. 

Sos  genolls  cauen  en  terra, 

sos  cors  volan  com  aucells, 

com  aucells  de  branca  en  branca 

per  l'arbre  del  univers, 

d'estelada  en  estelada, 

d'escalons  fentlos  los  cels, 

per  entre  les  gerarquíes 

fins  al  trono  del  bon  Déu. 

Del  tabernacle  à  la  glòria 

s'hi  esbadella  un  cel  obert, 

escala  maravellosa 

que  Jacob  vegé  en  Betel: 

rosada  y  llum  ne  devallan, 

hi  pujan  càntichs  j  encens. 

Quan  abaxan  la  volada, 

per  casa  senten  trasteig, 

la  porta  forana  es  closa 

un  finestró  sols  hi  ha  obert; 

qui  haja  pogut  enfilarshi 

prou  tenia  ales  d'aucell. 

Qui  hi  ha  pujat  tenia  ales, 

més  eran  los  Angelets, 
que  à  parar  la  taula  venen 
ab  estovalles  de  rey. 
Un  pa  de  sègol  hi  posan 
vora  una  gerra  de  llet: 
del  camp  de  Ruth  es  lo  sègol, 
la  llet  dels  prats  de  Raquel. 
Les  estovalles  son  blanques, 
lo  pa  de  sègol  n'es  més, 
lo  pa  fa  enveja  à  la  gebre, 
la  llet  fa  enveja  à  la  neu: 
més  blanques  son  les  manetes 
de  Jesús  qui  ho  beneheix, 
assegut  à  cap  de  taula 
entre  Maria  y  Joseph. 

m  COSINETS 


Jesús  y  Sant  Joan 

se'n  van 
per  un  boscatge  alegre ; 
i  qué  hermosos  son  tots  dos  ! 

l'un  ros, 
l'altre  de  cabell  negre. 

Un  remadet  que'ls  plau 

s'hi  escau 
al  peu  d'unes  alzines; 
petits  son  los  anyells 

com  ells; 
los  prenen  per  joguines. 

Jesús  fa  de  sos  dits 

petits 
pinteta^de  sa  llana, 
mentres  los  va  arruxant 

Joan 
al  doll  d'una  fontana. 

Los  donan  d'herba  'Is  brins 

més  fins, 
de  péxer  quan  es  hora, 
de  sa  maneta'l  bell 

palmell 
fentlos  d'abeuradora. 

Xopejan  dintre  '1  riu 

ombriu 
de  cap  entre  la  fulla; 
com  es  nuet  son  peu 

de  neu, 
son  calçadet  no's  mulla. 

Abans  de  férsels  fosch 

al  bosch, 
vers  Nazareth  que  Is  plora 
van,  com  aucells  al  niu, 

hon  riu 
la  Mare  que'ls  anyora. 

Jesús  munta  Tanyell 

més  bell, 
Joan  devant  camina ; 
Jesús  porta  la  creu 

de  Deu; 
Joan  una  petxina. 

INTER  LILIA 


Lo  místich  Anyell, 
del  cel  alegria, 
entre  lliris  blanchs 
sovint  se  perdia. 
Algun  estelet 
ne  té  gelosia, 
més  per  un  Déu  nin 
i  quina  companyia ! 
Son  petits  com  ell, 
de  sa  fesomia 
tenen  sa  blancor 
y  sa  galania. 
Ja'n  va  à  cuUir  un 
la  verge  Maria 
per  férlin  present 
quan  arribaria. 

iQuin  lliri  pendrà? 
çjQ.uín  lliri  pendría? 
Ne  sembla  1  verger 
una  argenteria. 
Veune  un  de  més  blanch 
que  la  setelía; 
donantli  un  beset 
de  terral  cullía. 
Lo  bes  que  ha  rebut 
lo  torna  à  Maria, 
que'l  lliri  es  l'Infant 
que  à  sos  pits  se  cria. 

AUCELLS 


Devant  de  la  botiga 
r  Infant  diví 

esgrana  alguna  espiga 
cada  matí. 

Les  aucellades  venen 

à  voliors 
y  sa  cançó  reprenen 

entre  les  flors. 


Hi  baxa  la  oreneta 

que,  aquest  estiu, 

à  dins  de  sa  cambreta 
penjà  son  niu. 

Baxa  l'abellerola, 

ram  de  color, 
ram  de  color  que  vola 

per  un  cel  d'or. 

Baxa  la  gralla  verda 

d'aló  morat, 
com  branquilló  d'userda 
ja  aponcellat. 

La  blavosa  cucala 
sembla  un  safir 

que  1  cel  à  Aquell  regala 
qui'l  fa  florir. 

La  merla  d'hàbit  negre, 
la  d'hàbit  blanch, 

lo  reyet  cara-alegre, 
lo  trit  cor-franch. 

Ab  grans  refiladisses 

venen  à  vols. 
Jordà,  de  tes  verdisses 

los  rossinyols. 

Volant  sobre  sa  espatlla 
com  sobre'l  blat. 

per  Ell  dexa  la  guatlla 
lo  blat  segat. 

La  coloma  nevada 
peix  en  sos  dits 

dolcíssima  becada 
per  sos  petits. 

Après  Ell  se  la  posa 
demunt  son  cor, 

per  ser  la  imatge  hermosa 
de  son  amor. 

Oh !  vina,  ànima  pura, 
Taymada  ets  tu : 

eix  cor  jquànta  dolçura 
del  cel  te  du ! 

ANANT  A  LA  FONT 


Filles  de  Nazar, 

les  qui  en  vostra  cambra 

los  ullets  obriu, 

quan  los  obre  l'alba, 

per  entre  les  grans 

figueres  de  pala 

que  ombrejan  la  Font 

y'l  camí  que  hi  baxa, 

çino  veyèu  passar    • 

à  la  filla  d'Agna, 

ab  los  ulls  al  cel 

lo  front  sota  l'ànfora? 

Avuy  no  hi  va,  nó, 
la  n'ha  rellevada 
l'Infant  d'ulls  bonichs 
en  que  s'emmiralla. 
La  flor  no  s'ajup 
dessota  sa  planta, 
l'aucell  que  es  al  prat 

no  fuig  à  la  branca, 
ans  lo  va  seguint 
y  canta  que  canta. 
Com  si'  1  bon  Jesús 
s'  aydàs  de  ses  ales, 
axerit  y  ayrós 
se'n  va  dret  à  l'aygua. 
Ja  troba  un  noyet 
que  també  hi  devalla. 
Lo  noy  vol  jugar, 
no  ho  vol  Ell  encara, 
primer  vol  servir 
à  la  Verge  santa. 
Lo  noy  es  traydor, 
son  cànter  trencava. 
Com  es  pacient 
Jesús  no  s'enfada; 
quan  es  à  la  Font 
son  mantellet  para, 
de  l'aygua  que  pren 
no'n  vessa  una  llàgrima. 
Al  vèureho  l'infant 
pels  ulls  ne  vessava; 
cayent  de  genolls 
perdó  li  demana, 
y'l  Déu  del  amor 
al  contrit  abraça. 

LO  REYET 


En  lo  mes  d'Adar, 

quan  la  herba  brotona, 

lo  bon  Jesuset 

de  noyets  s'enrotlla; 
tan  placents  li  son 
los  àngels  del  món 
al  Déu  de  la  glòria. 

Li  fa  de  dosser 

una  datilera 

ornada  ab  palmons 

y  rahims  de  perles; 
més  d 'un  Serafí 
hi  enllaça  l'or  fi 
de  ses  ales  belles. 

Per  férlin  sient, 

joyosos  se  llevan 

sos  gambetos  fins, 

los  doblan  y  plegan, 

y  en  mig  del  herbey 
lo  volen  fer  rey 
de  la  Galilea. 

Li  posan  al  front 

gemada  corona 

de  clavells  boscans 

y  margaridoyes; 

son  ceptre  es  un  llir 
que  acaba  d'obrir 
lo  bes  de  l'aurora. 

Com  patges  humils, 

li  fan  reverencia, 

doblant  lo  genoll, 

inclinant  la  testa, 
li  oferexen  flors 
en  forma  de  cors, 
de  cors  que  flamejan. 

L*un  salta  joyós, 
l'altre  canta  y  sona. 

l'un  lo  violí, 

l'altre  la  viola; 

entre  ells  à  cantar 
se  veuen  baxar 
passarells  y  tórtores. 

— Alegràuvos,  cels, 

alegràuvos,  terra; 

ha  arribat  lo  Rey 

que  Israel  espera. 
Adoràulo  aquí, 
passants  del  camí, 
pastors  de  la  selva. — 

LES  CADERNERES 


Un  vol  d'infantons 
al  peu  de  la  riba 
abasta  un  niuet 
del  cim  d'una  alzina. 
La  mare  y  los  fills 
;  quina  piuladissa, 
al  vèures  ells  baix, 
sa  mare  à  la  cima ! 
Axis  que  l'han  tret 
Jesucrist  arriba ; 
dels  crits  de  dolor 
son  cor  se'n  dolía : 
—  j  Pobres  aucellets, 
mon  cor  vos  estima! 

Y  dantlos  un  bes 
als  noyets  se  gira : 
—  Tornàulos,  si  us  plau, 
à  dalt  de  la  alzina 
hon  ab  grans  sospirs 
una  mare'ls  crida. 
Si  moxons  voleu 
ne  farem  d'argila, 
los  farem  petits 
com  una  cardina 
d*aqueix  niu  d'amors 
que  us  deurà  la  vida.  — 


II 

Los  crits  de  dolor 
ja  son  de  gaubansa, 
los  jolius  aucells 
tornant  à  llur  branca: 
també'ls  ha  salvat 
aquell  que'l  món  salva. 
Com  ells  tot  cantant 
los  noyets  devallan 
al  rieronet 
amor  de  la  prada. 

En  lo  fresch  sorral 
sos  ditets  enfangan : 
d'argila  quiscun 
un  aucellet  pasta, 
menudet  de  peus, 
ayrós  de  les  ales, 
de  bechs  de  pinyó 
que  sembla  que  esclaman 
i  poguessem  cantar 
y  pendre  volada, 
com  astres  novells 
d'aqueix  cel  de  flama! 


III 

—  çiPer  què  esterrejàu 
en  dia  de  festa?  — 
diu  un  faritzeu, 
à  la  hermosa  pleta. 
Lo  bon  Jesuset 
no  torna  contesta : 
fa  batre  rihent 
ses  blanques  manetes, 
y'ls  aucells  de  fanch 
ja  son  caderneres 

que  fugen  volant 
ab  gran  canticela, 
de  la  riba  al  bosch, 
del  bosch  à  la  serra. 
Oh  dolces  cançons, 
mentre  es  primavera, 
d'alegria  ompliu 
los  camps  de  Judea. 


IV 


;Oh!  que  n'ets  d'hermós, 

cel  de  Palestina, 

al  ríuret  lo  sol 

de  Pasqua  florida ; 

més  no  pas  avuy 

que  l'hivern  arriba 

per  ton  Criador 

que  en  la  creu  espira! 

Volteja  la  creu 

un  vol  de  cardines ; 

veyentlo  morir, 

i  quina  piuladissa! 

I  quin  volar  tan  Has! 

j quina  veu  tan  trista! 

De  ses  mans  y  peus 
arrancar  voldrían 
los  claus  nuelluts 
ab  sos  bechs  de  pinça. 
No  podent  los  claus, 
arrancan  espines 
que  punyen  son  front 
de  rosa  florida. 

Encara  en  son  pit 
mostra  la  cardina 
la  sanch  de  Jesús 
com  real  divisa. 

SUBDITUS  ILLIS 


Allí  à  Nazareth, 
en  la  Fusteria, 
n'hi  ha  un  Fusteret 
que  es  fill  de  Maria. 
Joseph  de  lliçons 
prou  li'n  donaria; 
més,  sab  de  fer  mons^ 
(jquè  més  apendría? 

Humil  7  feyner 
fa  jous  y  carretes 
que  compra'l  bover 
per  la  sementera. 
A  un  aradre  vell 
cambía  la  esteva : 
també  es  vingut  Ell 
per  girar  la  terra. 

Avuy  son  patró 
vol  fer  una  taula; 
té  sinó  un  tauló 
y  es  curt  de  volada. 
L'agafan  tots  dos, 
un  per  cada  banda, 
y's  dona  amorós 
ab  una  estirada. 

De  cara  à  Jesús, 
la  verge  Maria 
fa  rodar  lo  fús 
y  salmeja  y  fila. 
Ab  sos  ulls  oberts 
lo  cel  que  s'ho  mira 
para  sos  concerts 
tan  sols  per  sentiria. 

Per  un  aprenent 

que  té  mans  molt  destres, 

la  humanitat  pren 

al  Mestre  dels  mestres ; 

més  secrets  divins 

bé  cal  que  allí  ensenye, 

puix  alts  Serafins 

hi  baxan  à  apendre. 

Lo  jardí  de  Nazareth 

sembla  la  Glòria, 
quan  hi  té  sos  companyons, 

qui  n'es  la  joya. 
jOh!  jquí  fos  infant  com  ells 

y  de  la  colla! 
Ja  se'n  posan  à  trescar 

com  papallones, 
tot  cercant  de  flor  en  flor 

la  més  hermosa. 
Qui  cerca  lo  gessamí, 

qui  la  lliroya, 
estrelletes  del  verger 

blanques  y  grogues; 
qui  cerca,  safir  del  prat, 

un  bri  de  jonça. 

Lo  petit  cull  lo  clavell, 

lo  gran  la  rosa; 
més  Jesús  lo  lliri  blanch 

que'l  cor  li  roba. 
Ab  les  flors  dels  altres  nins 

ne  fa  una  toya 
y,  servintli  de  lligam 

la  corretjola^ 
à  sa  mare'n  fa  present, 

que  es  à  la  porta 
fent  rajar  argent  en  fil 

de  la  filosa. 
La  Verge  pren  lo  ramell 

y  al  qui  li  dona, 
y  ses  galtes  y  son  front 

plorant  adora, 
del  jardí  del  seu  amor 

lliris  y  roses. 
Los  noyets  al  seu  voltant 

fan  la  rodona, 
se  senten  cantar  aucells 

entre  la  brosta, 
y  d'algun  aucell  diví 

citarà  dolça. 
Lo  jardí  de  Nazareth 

sembla  la  Glòria. 

CONVIT  DE  JESÚS 


Ab  una  espigueta 

y  un  rahim  daurat 

l'Amor  fa  l'aleta 

al  poble  estimat. 

jAb  quin  amor  l'ama! 

Quan  lo  veu,  esclama, 

plorant  de  dolçor: 
— Nazareth  florida, 
òbret  à  mon  cor; 
jo't  porto  la  vida  , 
jo't  porto  l'amor. 

II 

Colomins  y  merles 
baxan  à  mes  mans, 
à  picar  les  perles 
de  sos  rossos  grans ; 
més,  de  tal  pastura, 
per  tu_,  ànima  pura, 
guardaré  la  flor: 
Nazareth  florida,, 
òbret  à  mon  cor ; 
jo't  porto  la  vida, 
jo't  porto  l'amor. 


III 

Jo  só'l  pa  eucarístich 
d'aqueix  ros  forment, 
d'aqueix  rahim  místich 
jo'n  só  la  sarment. 
De  ma  sanch  que'n  brota 
hon  cayga  una  gota 
naxerà  una  flor: 

Nazareth  florida, 
òbret  à  mon  cor ; 
jo't  porto  la  vida, 
jo't  porto  l'amor. 


IV 


Es  la  Eucaristia 

lo  pa  d' Israel 

ab  llet  de  Maria 

pastat  en  lo  cel ; 

qui  ab  mi  se  nodresca 

d'exa  dolça  bresca, 

viu  ab  mi  y  no  mor: 
Nazareth  florida, 
òbret  à  mon  cor; 
jo't  porto  la  vida, 
jo't  porto  l'amor. — 

JESÚS  Y  LOS  LLEONS 


Deu  anys  tenia'l  bon  Jesús;  baxava 

de  Jericó  una  volta  al  riu  Jordà; 

lo  sol,  que  en  carro  flamejant  muntava 

del  cel  la  costa  blava, 

ab  son  raig  més  hermós  lo  coronà. 

Li  fan  les  oliveres  reverencia, 
flors  de  llavi  rosat  besan  son  peu, 
lo  riu  sembla  aturarse  à  sa  presencia, 
com  demanant  llicencia 
per  caminar  ò  per  tornà'  à  sa  dèu. 

Per  aquí  un  jorn  atra vessà  exa  riba 
l'Arca  entrant  al  pays  de  Promissió ; 
Aquell,  de  qui  era  l'Arca  imatge  viva, 
à  pendre  avuy  arriba 
de  ses  valls  y  montanyes  possessió.  • 

Lo  camí  que  segueix  es  solitari ; 
temps  ha  cap  viatger  s'iii  es  atrevit, 
puix  jay!  s'hi  veu  ab  ayre  sanguinari 
algun  lleó  rodarhi 
fent  tremolar  la  selva  ab  son  rugit. 

En  lo  cor  del  desert  hi  ha  una  caverna 

ahon  una  lleona  ha  cadellat; 

ab  lo  somrís  als  llavis  Ell  s'hi  interna, 

y  plora  y  se  consterna 

la  gent  de  Jericó  que  ho  ha  ovirat. 

—  iQni  haurà  pecat  dels  dos,  Ell  ò  son  pare, 

diuen,  que's  faça  devorar  axis? 

i  No  deu  tenirli  gayre  amor  sa  mare 

que  eix  àngel  desampare 

quan  tot  just  li  ha  baxat  del  paradís! 

D'una  urpada  la  fera'n  farà  troços; 
un  borralló  no'n  dexarà  als  aucells 
dels  rinxos  de  sa  testa  fins  y  rossos; 
no'n  dexarà  ni'ls  óssos 
per  servir  de  joguina  à  sos  cadells.  — 

L'un  plany  al  bon  Jesús,  l'altre'n  murmura, 
quan  del  antre  negrós  vèuenlo  exir, 

com  Llàtzer  de  la  fonda  sepultura, 

com  de  la  nit  obscura 

lo  sol  que  hi  vérem  enfonzar  ahir. 

Surt  resplandent  de  glòria:  la  lleona 

y'l  terrible  lleó  li  fan  costat^ 

dihent  al  marge  que  à  sos  peus  ressona : 

seva  es  nostra  corona^, 

sa  creadora  mà'ns  ha  coronat. 

En  sa  veu  d'infantó  tal  volta  ohiren 

del  Lleó  de  Judà  Taspre  rugit, 

tro  de  que  un  dia  en  Sinaí  fugiren ; 

tal  volta  en  Ell  oviren 

à  Jehovàh  d'àngel  d'amor  vestit. 

Devant  passantli  ò  aturantse  enrera 
à  sos  peus  joguinejan  sos  cadells, 
ab  joguines  d'amor  més  que  de  fera; 
Jesús,  ab  falaguera 
mà,  los  amoxa  com  jugant  ab  ells. 

De  lluny  la  gent  esferehida'l  mira; 

sos  ulls  ho  veuen,  mes  son  cor  no  ho  creu. 

Quan  Jesucrist  ab  sos  lleons  se  gira, 

poruga  se  retira. 

i  Sempre  fuig  del  Messies  lo  juheu! 

—  No  tingau  por  —  lo  bon  Jesús  los  crida;  — 

no  us  faran  mal  exos  lleons  senzills. 

La  fera  del  desert  s'es  amansida 

sabent  que  só  la  vida  ; 

jno'ni  reben  jay!  ab  tant  amor  mos  fills! 

i  Israel,  Israel,  tant  que  jo  t'amo! 

Sols  tu  no  obres  lo  cor  al  amor  meu ; 

los  lleons  me  seguexen  si  'Is  aclamo; 

lo  gos  coneix  son  amo, 

i  sols  tu,  sols  tu,  no  has  conegut  ton  Déu!  — 

SOTA  LO  POMERO 


Té  dues  palmes  veres 

en  son  jardí  l'Amor, 

té  dues  palmes  veres, 

al  mig  un  pomeró, 

tot  carregat  de  pomes 

al  ser  à  la  tardor, 

tot  carregat  de  pomes 

com  per  l'Abril  de  flor. 

Quan  Ell  los  ne  convida 

no  hi  falta  un  infantó, 

ab  una  mà  n'abasta 

y  ab  l' altra 'Is  ne  fa  dó; 

s'abaxan  les  branquetes 

per  dàrleshi  millor; 

al  caure  en  ses  mans  blanques 

talment  semblan  poms  d'or. 

Gays  aucellets  refilan 

à  dalt  del  pomeró, 

fent  de  ses  branques  gerdes 

gentil  passejador 

la  cuereta  blanca, 

lo  tort  y'l  gafarró. 

Los  nins  jugan  y  riuen, 

riuen  de  bo  y  millor, 

y  ab  los  aucells  y'ls  àngels 

cantan  esta  cançó : 

—  Veníuhi  tots  al  arbre, 
al  arbre  del  Amor; 
si  regalada  es  la  ombra, 
la  fruyta  n'es  millor; 
tot  Nazareth  se  n'omple, 
tot  Israel  d'olor. 
Veníuhi  tots  al  arbre, 
al  arbre  del  Amor.  — 

LO  GRONXADOR 


Es  fóra  al  bosch  lo  sant  Fuster, 
cap  à  la  Font  se'n  va  Maria, 
lo  bon  Jesús  es  al  taller; 
i  qui  pogués  ferli  companyia ! 

Sa  companyia  es  jay!  millor, 
set  Angelets  lo  cel  li  envia 
d'ales  d'argent  y  rinxos  d'or 
entretexits  ab  llum  del  dia. 

Al  bon  Jesús,  si  vol  jugar, 
çj quina  joguina  li  plauria? 
La  de  catius  à  rescatar, 
que  de  jugar  no's  cansaria. 

No  vol  jugar  à  fer  palaus, 
fer  una  Església  li  plauria ; 
per  sostenirla  ab  ses  tres  naus 
dotze  pilars  hi  posaria. 

Si's  vol  gronxar,  tot  es  dispost: 
un  banch  hi  ha  à  la  Fusteria, 
hi  atravessan  una  post 
y  al  gronxador  jalça,  que  es  dia! 

S'assèu  à  un  cap  lo  Jesuset, 
la  post  en  terra  s' humilia  ; 
prou  puja  al  altre  un  Angelet, 
més  la  balança  no's  movia. 

Puja  un  altre  Àngel  post  amunt, 
diu  que  un  Arcàngel  hi  caldria ; 
tots  set  hi  pujan  d'un  à  un, 
si  tenen  pes  no's  conexia. 

Axis  que  torna  de  la  Font 
lo  joch  angèlich  veu  Maria;  — 
abaxa'l  cànter  de  son  front 
y  als  Angelets  dona'l  bon  dia. 

— Bons  Angelets,  no  us  hi  canseu; 
mon  Fill  de  terra  no's  mouria ; 
quan  s'alçarà  dalt  de  la  creu 
lo  món  ab  Ell  axecaría.— 

JESÚS  EN  LO  TEMPLE 


I 


Sortint  de  Salem 
la  Verge  amorosa, 
n'ha  perdut  son  Fill, 
lo  cerca  y  no'l  troba. 
Lo  cerca  per  tot, 
desolada  tórtora , 
ningú  li'n  diu  res 
y  plora  que  plora. 
— Jesuset,  çihon  sou, 
oh  sol  de  la  Glòria?: 
d'ençà  que  no  us  veig 
m'he  quedada  à  la  ombra 
Passaren  tres  nits, 
tres  nits  sens  aurora; 
per  tots  ix  lo  sol , 
sols  à  mi  no'm  torna. 

Tinch  nafrats  los  peus, 
viva  sanch  ne  brolla, 
més  tinch  en  lo  cor 
ferida  més  fonda. 
^No'l  sentiu  plorar 
eix  cor  que  us  anyora? 
^lEn  què  us  hauré  ofès 
que'm  dexàreu  sola? 
çiHi  haurà  en  la  ciutat 
qui  de  vos  se  dolga? 
Qui  us  haurà  acullit? 
çjQ.uí  us  donarà  almoyna. 
si  es  que'n  demanàu 
jay!  de  porta  en  porta? 

i  Horrible  visió ! 
i  Si  en  mig  de  la  fosca 
Talçàs  ja  en  la  creu 
la  penya  del  Gólgota ! 

II 

Corrent  se  n'hi  va; 
veu  nua  la  cima, 
més  ;ay!  à  son  Fill 
sos  ulls  no  l'oviran. 

Com  cerca  la  font 
la  ce r va  ferida, 
lo  cerca  en  lo  camp , 
lo  cerca  en  la  vila : 
— Jesuset,  çjhon  sou, 
amor  de  ma  vida, 
celestial  espill 
de  l'ànima  mía  ? 
çiDe  quin  lloch  feu  cel , 
si  voleu  que  hi  vinga , 
puix  trobo  sens  vos 
la  terra  anyorívola? 
çiNo  l'heu  vist  passar, 
de  Salem  oh  filles, 
no  l'heu  vist  l'Amor 
que'l  meu  cor  estima? 
— çjCòm  es  ton  Amor, 
coloma  soliua? 
— N'es  candi  y  rosat 
com  la  setelía; 
té  ullets  de  colom 
y  llavis  de  mirra ; 
son  capet  es  d'or, 
sa  galta  florida; 
del  ull  que  l'ha  vist 
may  més  se  despinta. 

III 


L'una  díuli: — Ahir 
vegíl  à  trench  d'alba. — 
L' altre  li  respon  : 
— Doníli  pa  y  aygua ; 
de  l' aygua 'n  begué, 
lo  pa  lo  donava 
à  un  pobre  leprós 
del  portal  de  Jaffa. — 
L' altre  díuli: — Ací 
la  nit  ha  passada 
d'eix  pedríç  demunt, 
devall  d'exa  palma. 
—  Quan  s'es  desvetllat 
^quín  camí  enfilava? 
— Volà  al  temple  sant, 
colomar  de  l'ànima. — 
Cor-presa  d'amor 
Maria  hi  volava; 
l'amor  de  Jesús 
es  la  millor  ala. 
Ja'l  veu  ensenyant 
com  mestre  en  la  càtedra 
en  mig  dels  doctors 
coronat  de  flama. 

Entre  sos  caps  blanchs 
lo  seu  rossejava, 
com  entre  ametllers 
ginesta  daurada. 
Los  diu  que  ha  vingut 
la  nostra  esperança, 
de  la  nau  del  món 
qui  n'ha  de  ser  l'àncora. 
Retràu  Daniel 
y  sa  gran  setmana 
de  que'l  derrer  jorn 
parpelleja  encara. 
D'un  Noy  de  Bethlem 
amorós  los  parla 
que  adoraren  junts 
pastors  y  monarques. 
Retràu  Simeon, 
Simeon  y  Agna 
que  férenli  un  cant 
com  aucells  à  l'alba 
D'aquella  alba'l  sol 
al  front  vos  esclata, 
doctors  d'Israel, 
Ell  meteix  vos  parla; 
la  veu  de  Jesús 
es  la  llum  de  l'ànima. 

Més  ay!  vostres  ulls 

la  supèrbia  tanca, 

y'\  bon  Jesuset 

als  humils  se'n  passa. — 

Maria  en  son  goig 

li  diu  ab  veu  baxa : 

—  çiPer  què  axis  ho  heu  fet 

ab  qui  tant  vos  ayma? 

Vostre  pare  y  jo 

plorant,  vos  cercàvam. — 

Lo  bon  Jesuset 

respon,  abraçantla : 

— Mare  del  meu  cor, 

donchs  per  què'm  cercà  vau? 

çJNo  ho  sabíau  vos, 

en  la  terra  ingrata 

quins  son  mos  afers 

sinó'ls  del  meu  Pare?  — 

La  Verge  no  ha  entès 

aquexa  paraula, 

més  dintre'l  seu  cor 

gelosa  la  guarda, 

com  sa  perla'l  mar, 

les  flors  sa  rosada. 

A  JESÚS  OBRER 

Oh,  Fuster  de  Nazareth, 
treballàu  à  tota  tesa, 
treballàu,  bon  Jesuset, 
que  teniu  feyna  promesa. 


I 


Lo  barquer  de  Galilea 
de  vos  espera  una  barca, 
per  salvar  la  divina  arca 
del  diluvi  del  pecat; 
lo  món  espera  una  Església 
de  pilars  de  roca  immobles, 
refugi  de  tots  los  pobles, 
sopluig  de  la  humanitat. 

Oh,  Fuster  de  Nazareth, 
treballàu  à  tota  tesa, 
treballàu^  bon  Jesuset, 
que  teniu  feyna  promesa. 

II 

L'infern  espera  una  porta 
dia  y  nit  per  tu  barrada, 
raça  humana,  que  en  cascada 
veus  tombarhi  tos  torrents. 
Lo  cel  espera  una  escala 
que,  dreta  al  cim  del  Calvari, 
convide  al  home  à  pujarhi 
com  pel  retaule  l'encens. 

Oh,  Fuster  de  Nazareth, 
treballàu  à  tota  tesa, 
treballàu,  bon  Jesuset, 
que  teniu  feyna  promesa. 

III 

De  vos  esperan  los  ídols 

per  son  enterro  una  caxa, 

fèula  ben  ampla,  que  hi  baxa 

Babilonia  ab  son  poder. 

Fèula  ben  gran,  que  ab  sos  monstres, 

hi  càpiga'l  paganisme, 

fèula  ben  gran,  que  s'hi  abisme 

lo  trono  de  Llucifer. 


2^2 


Jesús  Infant 


SOPLUIG 


Es  de  nit  y  nit  d'hivern : 
jcòm  xiula'l  vent  en  l'aubaga! 
Cada  colp  d'ala  que  venta 
dos  ó  tres  arbres  arranca, 
j  Ay,  poble  de  Nazareth, 
si'l  bon  Jesús  no  t'ampara ! 


II 


Jesús  posa  son  mantell 
sobre  les  flors  y  no's  mullan, 

la  finestra  obre  als  moxons 
y  en  sa  arcova  se  soplujan, 
obre  la  porta  als  noys  òrfens 
y  sa  caseta  se  n'umple. 


III 

«Vostra  es  ma  flayre,  oh  Jesús», 
diu  la  floreta  agrahida ; 
lo  chor  d'aucellets  respon: 
«Vostra  es  la  nostra  armonía». 
«Vostre  es, — li  diu  Torfanet, — 
vostre  es  mon  cor  y  ma  vida». 

AL  PEU  DEL  ROSER 


Allí  à  Nazareth 
devant  d'una  porta 
un  roser  hi  riu 
coronat  de  roses. 
Qui  li  ha  plantat 
sovint  les  olora, 
fent  dir  als  aucells : 
«^jSentiu  quina  aroma? 
^lEs  Jesús  qui'l  reb? 
^;Es  Jesús  qui'l  dona?» 
Al  sortir  lo  sol 
cada  jorn  l'arrosa, 
son  canteronet 
fent  de  regadora. 
i  Rosada  suau ! 
Les  perles  que'n  copsa 

son  de  més  dolçor 
que  les  de  Taurora. 
Quan  lo  té  rosat 
seu  à  la  seva  ombra, 
sos  brots  primerenchs 
d'espines  esporga, 
dels  més  floridors 
ne  texeix  corones 
ab  que  dels  noyets 
les  testes  enjoya. 
Ab  los  caps  florits 
mentre  ells  fan  la  roda, 
Jesús  en  son  front 
la  d'espines  posa. 
Al  peu  del  roser 
sa  Mareta  broda, 
vehent  sagnar  son  tront 
tota's  desconsola: 

—  ^:  Per  què  feu  axò, 
mirall  de  la  glòria? 

—  Perquè  si  mon  front 
la  d'espines  porta, 
vindran  altres  nins 

à  cercar  corones, 
vindran  xichs  y  grans 
y  la  terra  tota.  — 

II 

Quan  ve'l  mes  de  maig 
sa  florida's  dobla, 
diríau  que'l  cel 
al  matí  hi  aboca 
sa  falda  de  flors 
que  de  nit  se  posa. 
Ab  los  altres  nins 
lo  diví  l'enrotlla; 
de  son  cimeral 
esquexa  una  brosta, 
brosteta  gentil 
que  té  quinze  roses, 
les  de  més  olor, 
les  més  bonicoyes. 
La  lliga  pels  caps 
ab  un  bri  de  jonça, 
y  al  peu  del  roser 
sa  Mare'n  corona, 
del  roser  del  món 
la  més  bella  rosa. 

DOLÇA  CARREGA 


Ab  son  cànter  à  la  testa 
vé  la  Verge  de  la  Font, 
degotant  l'aygua  tan  llesta 
com  la  suhor  de  son  front. 

Y  diuen  flors  y  donzelles 
que  la  miran  perlejant: 
—  Més  hi  escaurían  estrelles 
d'aquexa  testa  al  voltant. — 

Sant  Joseph  du  un  feix  de  llenya 
dels  boscos  de  Nazareth  5 
es  fexuch  com  una  penya 
y  trampela'l  sant  Vellet. 

17 

Y  Jesús  deya  à  sa  mare: 

—  Donàume'l  cànter,  si  us  plau. 

—  Dau  socós  à  vostre  pare, — 
respon  ella  ab  veu  suau. 

Sant  Joseph  li  responia : 

—  Jo  encara  puch  un  xich  més; 
donàuli'I  canter,  Maria; 
vostre  front  no  es  per  tant  pes.— 

Jesús  estén  en  garlanda 
sos  dos  braços,  amorós, 
y  ab  una  mà  à  cada  banda 
los  ajudava  à  tots  dos. 

PLOR  DE  JESÚS 


Jesús  està  en  son  jardí, 
i  més  ay !  y  plora  y  sospira, 
pensant  ab  altre  jardí, 
;  més  ay !  lo  de  les  Olives, 
que  ha  de  regar  ab  suhor, 
jmès  ay !  suhor  de  sanch  viva. 
Veu  la  pluja  dels  açots, 
jmés  ay!  la  de  les  salives; 
veu  enrinxar  à  son  front 
i  més  ay!  garlanda  d'espines. 
Sent  en  sos  llavis  lo  fel, 
i  més  ay !  lo  fel  y  la  mirra, 
y  en  ses  espatlles  la  creu 
jmés  ay !  que  ja  Tafadiga. 

Veu  trepitjada  la  sanch 

i  més  ay!  que'l  món  rentaria, 

y  plora  lo  bon  Jesús, 

i  més  ay !  y  plora  y  sospira. 

De  sos  plors  à  la  regor 
í  més  ay !  naix  una  flor  mística 
que  sos  tristos  pensaments 
i  més  ay!  d'un  à  un  copia, 
son  front  hermós  com  lo  seu 
i  més  ay!  coronat  d'espines, 
y's  posa  sobre  son  cor 
;  més  ay !  la  creu  per  divisa 
voltadeta  de  tres  claus 
•més  ay!  y  les  cinch  ferides. 
La  contempla'l  bon  Jesús 
i  més  ay!  y  plora  y  sospira. 

LA  PASSIONERA 


La  pasionera  crexía 

y  engarlandava  y  guarnia 

aquella  porta  feliç; 

més  no  n'es  com  alguna  hora 

per  la  seva  habitadora 

aquella  porta  que  fora 

lo  cancell  del  paradís. 

La  passionera  crexía 
y  per  lo  front  de  Maria 
espines  eran  ses  flors. 
Cada  volta  que  les  veya 
una  llàgrima  li  queya 
d'aquell  ull  que  sempre  reya 
plè  de  dolces  resplandors. 

La  passionera  crexía, 
y  à  sa  finestra  Maria 
vers  Jesús  vehent  escalar 
creus,  corones  y  vergassos, 
nuncis  greus  de  tristos  passos, 
dels  juheus  creu  veure'ls  braços 
que  li  venen  à  robar. 

La  passionera  crexía: 
pobre  cor  lo  de  Maria 
quan  la  veu  paret  amunt 
enfilarse  ab  peus  d'aranya 
tot  texint  sa  pena  estranya, 
y  abrigaria  à  sa  cabanya 
i  com  la  mortalla  à  un  difunt! 

GALILEA 


Lo  bon  Jesús  un  matí 

s'enfila  per  la  montanya, 

respatUer  de  Nazareth, 

à  la  hora  en  que  hi  munta  l'alba, 

L'alba  li  dona  de  plè 

com  per  vèures  en  sa  cara, 

coííi  per  demanar  rossor 

als  rinxos  d'or  que  li  baxan, 

à  estil  nazareu  partits, 

de  son  front  à  ses  espatlles. 

i  Quina  serena  en  sos  ulls ! 

i  quina  llum  en  sa  mirada ! 

i  quin  amor  en  son  respir 

que  Tay  re  y'l  món  embalsama  ! 

Sa  túnica  es  un  moxell 

de  raigs  de  sa  clariana, 

y  son  mantellet  blavós 

del  firmament  una  gaya, 

gemada  com  sos  cabells 

ab  perles  de  la  estrellada. 

Les  estrelles  d'ull  més  viu 

s'hi  aclucan  enlluhernades, 

flors  del  seu  camí  real, 

arenes  d'or  de  la  platja 

de  la  mar  del  infinit 

hon  navega  la  seva  ànima. 

Fins  parpelleja  lo  sol 

que  als  cims  de  Moab  esclata, 

veyent  al  front  de  Judà 

resplandor  més  sobirana. 

La  Galilea  à  sus  ulls 

com  un  llibre  obre  ses  pàgines 

escrit  ab  rius  y  turons 

sobre' 1  paper  de  les  planes. 

Les  lletres  que  Ell  hi  escriurà 

se  veuran  de  totes  bandes 

desde'l  més  pregon  avench 

fins  à  la  estrella  de  l'alba. 

Veu,  en  eix  ram  de  verdor 

fresca  gota  de  rosada. 

la  mar  de  Genezareth 

que  d'Israel  sembla  l'arpa, 

vora  meteix  del  Jordà 

pel  gran  profeta  dexada. 

Germà  del  Líbano  immens 

veu  l'Hermon  à  tramontana 

ab  sa  corona  de  glaç 

que  Torient  rosa  y  daura. 

A  solixent  lo  Tabor, 

altar  de  flors  y  de  flama, 

maravellós  pedestal 

que  l'espera  per  estàtua. 

A  migdia  l'Esdrelon 

y  part  d'allà  la  Samaria 

y  jay!  lo  Gólgota  més  lluny 

hon  lo  front  de  Adam  aguarda, 

per  rentarse,  lo  bateig 

de  la  seva  sanch  sagrada. 

Com  un  esbart  de  todons 

que  en  Tajoch  lo  sol  atrapa, 

veu  desvetllar  allí  al  peu 

Nazar,  somiosa  encara, 

y  à  sí's  veu  en  lo  bell  cor 

de  Judà,  entre  Europa  y  Assia^ 

hon  l'Eva  dels  continents 

ab  la  negra  Libia  encaxa. 

Lo  sol  de  Grècia  li  riu, 
l'alena' 1  sol  de  l' Aràbia, 
veu  l'Egipte  soterrat 
en  son  fossar  de  Piràmides, 
veu  à  Cartago  cayent 
y  veu  à  Roma  que  s'alça, 
afalconant  ab  lo  món 
sols  per  férlin  presentalla. 
Mirant  lo  món  à  sos  peus 
hi  vessa  à  dolls  la  seva  ànima, 
j  ay !  y  als  hòmens  sos  germans 
sos  braços  petits  axampla, 
al  seu  amor  infinit 
com  si  la  creu  li  trigava. 
Ab  son  primer  raig  lo  sol 
lo  dibuxa  en  la  montanya, 
y  d'aquells  braços  oberts 
la  ombra  creix  y  s'ageganta 
per  la  serra  y  per  la  vall 
cap  à  la  Europa  llunyana, 
unint  lo  Carmel  august ' 
y  la  mar  que  l'emmiralla, 
cel  y  terra,  l'home  y  Deu 
ab  una  immensa  abraçada. 

GLÒRIA  DE  SANT  JOSEPH 


De  les  boscuries  de  Nazareth 
à  coll  un  dia  lo  sant  Vellet 

du'l  tronch  d'un  arbre; 
sobre'l  braç  tendre  del  Infantó 
se  descarrega  d'aquell  tió 

fexuch  com  marbre. 

Per  quadrejarlo  la  destral  pren; 
no  la  pot  moure  de  cansament, 

més  no  la  dexa; 
d'aquella  viga  fa  setial 
y  allí  reposa  d'un  vert  parral 

sota  la  rexa. 


Està  à  la  porta  del  obrador 
entre  ses  dues  meytats  del  cor, 

Crist  y  Maria , 
entre  sa  casa  y'l  cel  blavís, 
pols  amorosos  del  paradís 

que'l  delícia. 

Clou  ses  parpelles  la  blana  sòn, 

que,  fentse  esquerpa  pels  richs  del  món, 

clou  les  del  pobre^ 
y  entre  les  fulles  que  mou  l'oreig 
d'aus  de  la  Glòria  s'ou  volateig 

al  seu  dessobre. 

Ab  flautes ,  sistres  y  violins 
devallan  Àngels  y  Serafins 

en  voladuria, 
y  de  les  cordes  d'argent  y  d'or 
dolça's  barreja  la  gemegor 

ab  la  canturia. 

D'aquella  porta  ne  fan  altar 
que  tots  s'afanyan  à  enfestonar 

de  flors  ab  randes, 
y  d'arbre  en  arbre  per  cobrecel 
penjan  d'arínjol  y  xucla-mel 

fresques  garlandes. 

Pòsas  un  Àngel  son  barretó, 
l'un  pren  sa  capa,  Taltre'l  bastó 

florit,  ó  l'eyna, 
y  per  los  ayres  fugen  volant 
dihent  als  hòmens  del  jayet  sant 

la  hermosa  feyna. 

Altres  que  jugan  ab  verts  palmons, 
entre  llentiscles  y  bargallons 

cantan  y  sonan, 
mentres  la  Verge  y'l  Verb  diví 
ab  diadema  que'l  cel  guarní 

son  front  coronan. 

Quan  se  desvetlla  lo  cast  Espòs 
diu  à  Maria  y  al  Cella-ros 

que  tant  estima : 
— jQué  dolços  somnis  he  somiat! 
Somihí  veurem  del  cel  pujat 

en  l'alta  cima. 

La  lira  y  l'Angel  ses  dolces  veus 
entrelligavan  com  dues  déus 

l'aygua  sonora. 
Los  ayres  eran  glops  de  perfum; 
primaverenca  rosa  de  llum, 

rèya'ns  la  aurora. 

jAy!  y  vosaltres,  d'aquells  jardins 
mos  dos  candíssims  coloms  divins_, 

m'acompanyavau: 
y  ab  les  violes  de  dalt  dels  cels 
y  ab  aquells  lliris  que  son  estels 

me  coronavau. — 

LA  BENEDICCIÓ 


Surt  ab  son  Infant 
la  verge  Maria, 
surt  de  Nazareth 
ab  la  llum  del  dia. 
Va  à  beure  à  la  Font, 
hon  beure  solia : 
ni  sols  per  plorar 
fil  d'aygua  tenia. 
Va  à  veure'l  torment 
si  d'or  ja  seria: 
1'  ha  pres  lo  rovell 
d'una  gran  neulía. 
Va  à  veure'ls  ramats 
de  la  rodalia : 
l'anyell  més  bonich 
estimbat  moria 
y'l  pastor  que  es  vell 
de  pena's  feria. 

Lo  bon  Jesuset 
à  tots  benehía  : 
çjqiiè  més  hi  farà 
la  videta  mía? 


Tornant  al  poblet 
Jesús  y  Maria, 
al  ull  de  la  Font 
lo  plor  revenia 
pel  sech  regadiu 
vessant  pedreria. 
Com  si  hi  plogués  or 
lo  blat  s'engroguía, 
y'l  pastor  guarit 
canta  d'alegria 
veyent  que  l'anyell 
jugava  y  pexia. 
Beneheix  la  vall , 
la  vall  refloría; 
beneheix  lo  món 
que  à  sos  peus  tenia ; 
lo  món  agrahit 
son  Déu  conexía 
y  al  signe  sagrat 
d'amor  s'estremia. 

LO   SEMBRADOR 

Qui  sembra  cull. 


A  Nazareth  hi  ha  una  terra  dexada; 
ningú  fa  temps  la  volgué  conreuar; 
més  enguany  sí  que  darà  bona  anyada, 
puix  es  Jesús  qui  hi  davalla  à  sembrar. 

Jugan  los  nins  en  lo  prat  de  la  vora; 
Jesús  los  crida:  —  A  ajudarme  veniu; 
is\  en  la  llaurada  ajudarme  us  acora, 
m'ajudaríau  à  fer  Taxadiu?  — 

No  dexan  pas  les  joguines  per  la  eyna 
y  ha  de  fer  sol  la  fexuga  llauro; 
après  ses  mans  benehexen  la  feyna : 
bona  cullita  que  Déu  nos  hi  dó. 

La  terra  prima  que  avuy  Jesús  llaura 
al  sol  de  Març  de  verdor  se  cobreix; 
de  sol  més  bell  als  raigs  dolços  se  daura 
y  ab  sa  metexa  rossor  s'enrosseix. 

En  tots  los  camps  es  lo  sègol  anyívol: 
jay  !  jquín  segar  los  espera  tan  trist! 
Sols  un  n'hi  ha  à  Nazareth  de  granívol, 
lo  d'aquell  troç  que  sembra  Jesucrist. 

Los  infantons  que  jugavan  un  dia, 

no  jugan  ara  que  ploran  de  fam ; 

los  aconsola  lo  Fill  de  Maria : 

—  çJNo  teniu  sègol?  Veniu  à  mon  camp. 

Prou  à  sembrarlo  amorós  vos  cridava; 
més  veniu  ara,  lo  blat  es  à  punt: 
sols  per  vosaltres  llavors  lo  sembrava ; 
portàusen  donchs  una  garba  quiscun.  — 

La  Gleva,  6  Novembre  i8g5. 

AMORS  DEL  CEL 


En  lo  jardí  de  Nazareth  Maria 

soleta  orava  un  dia, 
sota'l  dosser  florit  d'un  pomeró; 
té  un  roser  de  garlanda  per  arcova, 

quan,  Sulamitis  nova^ 
recorda  al  veritable  Salomó. 

MARÍA 

Jo  dormo  en  son  amor,  dormo  tranquila, 

més  lo  meu  cor  vigila... 
;Oh  cel!  sento  la  veu  del  meu  Amat... 
De  gessamins  es  la  flayrosa  cleda, 

vostra  es  la  pomereda, 
entràu  à  pendre'l  fruyt  que  us  sia  grat. 

JESÚS 

Vinguí  à  mon  hort,  oh  dolça  mare  meva, 

j  qué  mel  y  mirra'm  lleva ! 
jbé  puch  cullirnhi  de  ramells  de  flors! 
Més  no  miro  les  flors  ni  les  poncelles 

veyent  la  Reyna  d'elles, 
i  oh  Reyna  celestial  dels  meus  amors ! 

MARÍA 

Qué'n  sou  d'hermós,  oh  mon  Jesús  dolcíssim, 

;  Fill  meu  y  del  Altíssim ! 
Lo  tàlam  de  mos  braços  es  florit. 

JESÚS 

Qué  hermosa  sou,  diu  Ell,  qué*n  sou  d'hermosa 

del  Maig  etern  j  oh  Rosa ! 
vostres  ulls  la  mía  ànima  han  ferit. 

MARÍA 

La  hermosura  que  tinch  vos  me  la  dàreu, 

Fill  meu^  quan  me  miràreu, 
oh  sol  que  feu  brotar  totes  les  flors. 


2y6  Jésíis  Infant 


Estava'l  Rey  en  son  reclinatori, 

quan  en  pitxer  d'evori 
dexà  sentir  mon  nardo  ses  olors. 

JESÚS 

Vos  sou  jardí  tancat,  font  segellada, 

oh  mare  mía  amada; 
son  vostres  plantacions  de  paradís, 
d'aloè,  cinamom  y  dolces  pomes 

y  aràbigues  aromes, 
respir  suau  del  Líbano  feliç. 

Veniu,  ayres  del  nort  y  del  migdia, 

veniu  à  la  horta  mía ; 
fluescan  ses  olors  vespre  y  matí. 

MARÍA 

Sols  jo'n  tinga  la  flor,  dúgassen  l'ayre 

d'aqueix  jardí  l'aflayre; 
jo  só  ab  mon  estimat  y  Ell  es  ab  mi. 

JESÚS 

Jo  só  la  flor  del  camp.  Vos  sou  la  rosa 
pel  serení  desclosa 

en  tos  soleys,  planicie  de  Saron ; 

Vos,  com  lo  lliri  en  mig  de  les  espines, 

lluhiu  entre  les  nines^, 
coloms  del  columbari  de  Sion. 

MARÍA 

De  tots  los  arbres  que  l'Abril  festona 

la  palma  es  la  corona, 
com  entrenis  nats  mon  Aymador  diví : 
jo  assaboresch  à  la  seva  ombra  amada 

sa  fruyta  regalada^ 
rahim  d'or  de  les  vinyes  d'Engaddí. 

En  lo  mitjorn  de  vostre  amor  dolcíssim, 

pastor  estimadíssim, 
donchs  çjahon  guiareu  vostre  ramat? 

JESÚS 

Si  no  ho  sabèu^  oh  bella  entre  les  belles, 

seguiu  à  mes  ovelles ; 
jo  us  guiaré  à  mon  pabelló  estrellat. 

Mes  cal  que  puge,  al  decHnar  lo  dia, 

oh  dolça  mare  mía, 
al  coUet  de  la  mirra  y  del  encens. 

MARÍA 

Si  m'hi  voleu,  à  vostre  dolç  seguici, 

com  papelló  novici 
vindré  al  olor  dels  esquisits  engüents.  — 

Axí  Maria,  axí  Jesús  parlavan; 

los  aucellets  callavan 
per  sentir  aquell  cant  millor  que'l  seu; 
un  chor  d' Àngels  en  èstasis  l'escolta 

y  en  voladuria  solta 
vola  al  empiri  à  repetirlo  à  Deu. 


Na^areth 


27P 


LA  CREU 


De  Joseph  en  la  pobra  Fusteria 
avuy  lo  bon  Jesús  treballa  sol; 
prou  n'hi  vindrían  d'Angels  si'n  volia, 
més  per  l'assaig  d'aquest  matí  no'n  vol. 

Lo  sol,  abans  d'anàrsen  à  la  posta, 
ensagnosa  los  núvols  ponentins; 
encara  lo  Calvari  no  s'acosta 
y  EU  ja  hi  estén  sos  dos  bracets  divins. 


Jau  allí  à  terra'l  tronch  d'una  olivera, 
ab  la  destral  en  dos  lo  migparteix, 
de  la  biga'ls  dos  troços  encreuera 
y  ab  galze  lligador  los  afegeix. 

Quan  à  sos  peus  mira  la  creu  formada, 
abraçantia  amorós,  llança  un  sospir: 
— Vina  à  mon  cor^  esposa  meva  aymada; 
jo  en  tos  braços  estesos  vull  morir. 

Sols  tu  no'm  dexaràs  quan  tot  me  dexe; 
may  més  de  mi  t'apartaràs  un  punt; 
que'l  sol  s'eclipse,  que'l  penyal  s'esquexe, 
com  ara  viu,  m'abraçaràs  difunt. 

Tu'm  tindràs  en  tres  hores  d'agonia 
catiu  de  ton  amor  immaculat; 
tu'm  seguiràs  hasta  la  fi,  oh  aymía, 
quan  fins  del  Pare'm  veja  abandonat. 

Més  à  la  fi  no'm  dexaràs  encara, 
tu'm  seguiràs  à  mon  palau  blavís, 
fent  de  pont  en  l'abisme  que  separa 
aquexa  vall  de  plors  del  paradís. — 

Axis  dihent,  assaja  un  clau  deforme 
sobre  una  de  ses  mans  ab  gust  cruel; 
après  maneja  lo  martell  enorme 
que  un  dia  à  colps  farà  escruxir  lo  cel. 

Primícia  matinal  d'aquell  suplici, 
se  posa  j  ay !  à  sagnar  sa  mà  de  neu, 


Na:(areth 

y  aurores  mil  abans  del  sacrifici 
s'enrosaría  de  rubins  la  creu. 

Més  amorós  que  may  torna  à  abraçaria 
y  ab  gran  esforç  se  la  carrega  à  coll, 
y  prova  en  l'obrador  d'arrocegarla 
de  suhor  y  de  sanch  dexantlo  moll. 

La  creu  es  fexuguíssima  y  Ell  tendre ; 
als  primers  passos  bransoleja  y  cau: 
s'axeca  coratjós,  la  torna  à  pendre, 
com  timoner  la  canya  de  sa  nau. 

Per  més  que  ell  sia  Déu,  sa  Mare  es  mare; 
pel  finestró  s'ho  mira  desde  l'hort; 
si'l  Fill  no  la  animàs  ab  cor  de  Pare 
seria  la  fietxada  de  la  mort 

la  fietxada  cruel  d'aquella  pena; 
més  al  cel  de  sos  ulls  ab  un  somrís 
Ell  torna  amorosíssim  la  serena, 
y  sols  esplaya  son  dolor,  axis: 


28r 


— çjPer  què  allargàu  cap  à  la  mort  los  passos? 
i  Oh!  i  lo  jorn  del  Calvari  no'l  crideu! 
Fill  del  meu  cor,  çino  hi  estàu  bé  en  mos  braços 
que  cercàu  ab  desfici'ls  de  la  creu? 

— Bé  estich  en  vostres  braços,  mare  mía; 
més  sobre'ls  de  la  creu  redimiré 
la  humanitat;  quan  redimida  sía^ 
dels  de  la  creu  als  vostres  tornaré. — 


^^ISf^ 

